
Prefata la editia a doua 


În mai bine de zece ani de când a fost publicată prima ediţie 
best-seller a cărţii de fata, lumea noastră s-a transformat în 
feluri pe care puţini dintre noi le-ar fi putut anticipa 
vreodată. Desigur, multe dificultăţi ale parentajului au 
rămas la fel. Totuși, au apărut de-a lungul Statelor Unite și în 
multe tari unde a fost tradusă cartea unele dificultăţi noi, 
alături de noi oportunităţi. Tehnologia digitală și schimbările 
de la locul de muncă, din familie și comunităţi, precum și 
planeta noastră din ce în ce mai interconectată remodelează 
lumea în care ne disciplinăm copiii. De asemenea, aceste 
forte sunt capabile să modeleze viitorul în vederea căruia 
folosim disciplina pentru a ne pregăti copiii. 


În ciuda și datorită acestor schimbări, părinţii încă cer 
insistent ajutor ca răspuns la comportamentele neadecvate 
ale copiilor lor. Sperăm că această ediţie nouă și revizuită le 
va aduce o orientare necesară și îndelung testată, precum și 
o abordare de bun-simt asupra noilor și surprinzătoarelor 
întorsături de situaţie cu care trebuie să se confrunte. Ca și 
ediţiile anterioare, această ediţie nu-și propune să epuizeze 
dificultăţile comportamentale ale copiilor, nici să înlocuiască 
diagnosticul și tratamentul profesionist. 


SUPRAÎNCĂRCAREA INFORMATIONALA: 
INTERNETUL 


În ziua de astăzi, părinţii par să se îndrepte mai rar spre 
„experţi“ și guru ai parentajului, deși numărul acestora 
continuă să crească. În schimb, părinţii interacționează mai 
mult unii cu ceilalţi. Pentru părinţii ocupați, internetul este o 
modalitate de interacţiune mai facilă și convenabilă pentru 
adunările propriu-zise. Este mai ușor să te identifici cu alţi 
părinţi decât cu „experţii“, iar ceilalţi părinţi par de la 
început mai demni de încredere, deși s-ar putea să nu fie 
întotdeauna cazul. Blogurile de mămici, „chat room“-urile 
pentru părinţi și alte surse directe de informaţie dau 
părinţilor șansa să-și împărtășească dificultăţile și ponturile, 
sau pur și simplu să sufere împreună în timp real atunci 
când izbucnește o criză mai mare sau mai mică. 


Deși părinţii își pot oferi multă susţinere reciprocă și au de 
împărtășit multă înţelepciune, schimbul de informaţii prin 
intermediul internetului aduce cu sine propriile limitări. În 
primul rând, cantitatea de informaţii de pe internet poate 
părea aproape infinită și copleșitoare. Supraîncărcarea 
perspectivelor și opiniilor disponibile online copleșește cu 
siguranţă multi părinţi care încearcă pur și simplu să fie 
părinţi cât mai buni. În al doilea rând, calitatea informaţiei 
este în cea mai mare parte nesigură și neverificată, iar 
părinţii sunt lăsaţi să examineze singuri informaţiile 
accesate. Mare parte din informatie — fie transmisă de alti 
părinţi, fie de către profesioniști — este contradictorie, se 
modifică rapid sau este pur și simplu o chestiune de opinie. 
O parte a ei ar putea fi mult mai rea de atât, și pe deasupra 
nocivă. 


Pentru a atrage publicitate, website-urile și revistele online 
încearcă să dea impresia că cititorii lor sunt suficient de 
bogaţi să cumpere tot felul de produse. Desigur, acest lucru 
nu este în mod necesar adevărat și se înfățișează un portret 
mult prea roz al vieţii cu copii mici, portret care face ca 
multi părinţi să se simtă lăsaţi pe dinafară, inadecvati, ori și 


una, si alta. Desi părinţii ar putea împărtăși cu toţii 
preocupări comune, există diferenţe importante în rândul 
culturilor, claselor sociale și circumstanțelor individuale care 
par deseori trecute cu vederea de către comercializarea 
creșterii copilului. Când asemenea ponturi și sfaturi par 
rupte de realitate, părinţii vor simţi în mod inevitabil că 
aceia care le oferă nu înţeleg ce înseamnă de fapt creșterea 
unui copil. Părinţii trebuie să nu uite că cele mai importante 
ghiduri vor fi comportamentul copilului lor, intuiţia lor cea 
mai profundă privind sinele copilului, ceea ce își doresc 
pentru copilul lor și așteptările familiei, culturii și comunităţii 
din care fac parte. 


PONTURILE ȘI REMEDIILE RAPIDE 


Deoarece există mult mai multă „informaţie“ ca niciodată și 
timp mai puţin ca niciodată, mass-media dedicată 
parentajului depune mult efort de a reduce parentajul la 
sloganuri atractive. Ele sunt menite să pună temporar în 
așteptare multiplele sarcini ale părinţilor ocupați și să-i 
atragă rapid, înainte să le capteze atenţia un alt slogan sau 
alertă de pe un alt website. Un rezultat al acestui tip de 
informaţie este că individualitatea unică a unui copil este 
redusă pentru a se potrivi unei etichete, iar înțelepciunea 
instinctivă a unui părinte este neglijată. Comportamentul 
dificil al copiilor — care reprezintă deseori o comunicare 
esenţială — este privit ca o perturbare care trebuie 
înăbușită înainte de a fi înţeleasă. 


Desigur, există multe comportamente care trebuie stopate 
și pot fi stopate. Dar dacă nu sunt și înţelese, este probabil 
ca multe dintre ele să reapară sau să le alimenteze pe 


altele. Indiferent cat de neconvenabil sau dureros poate fi 
un comportament neadecvat, el este si o oportunitate. 
Fiecare comportament dificil este o șansă ca, ajutat de 
părinte, copilul să ajungă să-și însușească sarcina de a 
învăţa autocontrolul, de a pune lucrurile în perspectivă, de a 
rezolva probleme și a deveni rezilient. În schimb, multe 
website-uri și reviste vehiculează remedii rapide. Promisiuni 
precum „8 ponturi pentru a calma accesele de furie“ și 
„Rezolvaţi certurile între frați în 5 pași simpli“ profită de 
disperarea ușor de înţeles a părinţilor, fără să apeleze la 
competenţa pe care ei o au deja și la punctele tari specifice 
pe care fiecare copil le aduce în sarcina de creștere. 


Acest tip de informaţii urmarește numai să elimine 
comportamentul problematic nu imediat și cât de repede 
posibil. Desigur, acest lucru este dorit de orice părinte, și pe 
bună dreptate. Totuși, trebuie acordată atenţie lecţiei pe 
care o învață copilul ca rezultat al acestor metode — „Ar 
trebui să fac ceea ce mi se spune fiindcă voi fi recompensat, 
sau fiindcă tata are mai multă putere decât mine“ — și 
lectiei care s-ar fi putut învăţa în schimb. Remediile rapide 
dau impresia că parentajul „de succes“ înseamnă controlul 
pe termen scurt al comportamentului, mai degrabă decât 
învățarea și construirea abilităţilor pentru întreaga viaţă. 


Multe dintre abordările de tipul „10 moduri rapide de a 
elimina purtările urâte ale copilului tău“ chiar influențează 
comportamentul — pe termen scurt. Este ușor să folosești 
recompense, mite, ameninţări și pedepse pentru a atrage 
atenţia unui copil și a-l face să nu se mai comporte 
neadecvat. De asemenea, ele funcţionează bine și în 
dresajul catelusilor. Unele dintre ele își au rolul lor. Altele pot 
devaloriza copiii și părinţii atunci când nu declanșează 
motivaţia internă a copilului de a-și controla propriul 
comportament. 


De asemenea, informaţia „cu bataie scurtă“ pentru părinţi 
consolidează sentimentul de vinovăţie pe care l-ar putea 
simti: 


e „Există modalități simple de a controla comportamentul 
oricărui copil, dar eu nu reușesc să le fac să funcţioneze.“ 


e „Comportamentul copilului meu este o reflexie a mea Si a 
parentajului meu.“ 


e „Oricine altcineva pare să stie cum se cresc copiii.“ 


Această vulnerabilitate este atât de ușor de exploatat! 
Adevărul este că parentajul, la fel ca maturizarea unui copil, 
este un proces de tip „încercare și eroare“. Învăţarea și 
creșterea au loc atunci când ne confruntăm cu greșelile, nu 
atunci când nu facem niciuna. Orice sfat, indiferent cât de 
înțelept sau autoritar, trebuie să fie rafinat și adaptat de 
către fiecare părinte. 


NOI DIFICULTĂȚI ȘI TENDINȚE 


»MAMELE-TIGRU“ 


Gasiti peste tot multi parinti si alti experti gata sa afirme ca 
metoda lor este optima si universala. Totusi, dovezile sunt 
mai putin abundente. Copilul unei „mame-tigru“ ar putea 
face tot ce-i spune ea fara obiecţii, și poate chiar să intre la 


o facultate de elita. Totusi, nu vom sti timp de decenii cum 
se va descurca în viata sau cum va întâmpina provocările ei. 
Și s-ar putea sa nu știm niciodată cum a fost crescut de 
fapt. 


Desigur că părinţii trebuie să ofere așteptări și limite. 
Desigur că copiii trebuie să înveţe perseverenta și valoarea 
antrenamentului și muncii asidue. Acestea chiar vin odată 
cu confruntarea cu sarcini iniţial dificile și sunt însușite 
numai prin răbdare și efort. Dar ce altceva ar putea oferi o 
mamă-tigru de succes copiilor ei, poate fără să-și dea 
seama? Dacă încurajarea, speranţa și grija iubitoare se află 
în centrul investiţiei ei emoționale profunde în ei, probabil 
ca acestea chiar sunt ingredientele secrete pentru ambiția si 
succesul lor. 


»PARINTII-ELICOPTER“ 


Candva, dupa ce a fost publicata prima editie a acestei 
carti, din ce in ce mai multi parinti s-au trezit ca sunt 
etichetati „părinţi-elicopter“. Astfel de părinţi aparent 
planează deasupra copiilor zi și noapte, încercând să 
exercite un control total asupra mediului și experienţelor lor. 
Uneori, această etichetă este folosită atunci când profesorii, 
medicii și alti profesioniști doresc să-i tina pe părinţi la 
distanță și nu recunosc atuurile unice ale părinţilor de a-și 
înțelege copiii. Totuși, parteneriatul cu părinţii funcţionează 
aproape întotdeauna spre binele tuturor, mai ales al copiilor. 


O parte a parentajului-elicopter poate fi cauzat de atenţia 
ridicată acordată în prezent parentajului și de așteptările 
mai mari faţă de părinţi. In special, se așteaptă ca femeile 


„să le facă pe toate“ — să reușească în cariere dificile în 
timp ce sunt mame și partenere perfecte. Dar părintele 
perfect nu există. În schimb, toţi părinţii învaţă să fie părinţi 
printr-un proces de încercare și eroare, prin intermediul unei 
observaţii apropiate și atente. Ghidul este reprezentat de 
comportamentul copilului, precum și de experienţele 
părinţilor și așteptările mai cuprinzătoare ale comunității si 
culturii din care fac parte. 


Cu toate acestea, parentajul de acest tip pare să fie de fapt 
în ascensiune. S-ar putea ca lumea să fie mai periculoasă în 
unele feluri, iar toleranța fata de risc este mult mai mică 
decât atunci când copiilor li se permitea mai multă 
independenţă. De asemenea, părinţii sunt conștienți că 
copiii lor cresc într-o lume din ce în ce mai competitivă și 
mai Suprapopulata care are resurse tot mai puţine. Atunci 
când pare că aceste resurse nu sunt suficiente pentru toată 
lumea — fie că este vorba despre apă, hrană, locuinţă, 
energie, locuri în echipa de fotbal sau într-o școală foarte 
bună — părinţii s-ar putea simţi îndreptăţiţi să intervină ca 
să se asigure că copilul lor chiar are tot ce-i trebuie și nu 
rămâne în urmă, chiar dacă alţi copii nu sunt atât de 
norocosi. 


De asemenea, multe cupluri amână să aibă copii pana lao 
vârstă înaintată, și au doar unul sau doi. Drept rezultat, 
fiecare copil este resimţit ca preţios din alte motive 
comparativ cu epocile trecute. Când au copii puţini și mult- 
așteptați, este inevitabil ca părinții să fie supraprotectori și 
să-i disciplineze mai puţin. De asemenea, au tendinţa să fie 
orientati exclusiv pe copilul lor, și mai putin pe toţi copiii, 
modelându-și obiectivele privind disciplina și tipurile de 
comportamente neadecvate la care aleg să reacționeze. 
(Aceasta este una dintre îngrijorările rezonabile ale 
profesorilor, pediatrilor și ale altor persoane care se dedică 


sălilor de clasă, sălilor de așteptare si autobuzelor pline de 
copii.) 


Când părinţii se adună în comunităţi pentru a-și împărtăși și 
consolida valorile și așteptările fata de copiii lor, ei își pot 
spori reciproc eficienţa prin disciplinarea la unison. A căuta 
tratament special pentru un copil individual îl poate 
împiedica să învețe valoarea muncii asidue și importanța 
croirii unui drum de unul singur. De asemenea, poate 
interfera cu lecţia de a împărţi, a da și a se sacrifica. 
„Părinţii-elicopter“ își pot împiedica copilul să trăiască 
tipurile de situaţii stresante cărora va trebui să înveţe să le 
facă faţă singur. Când părinţii încearcă să-și protejeze copiii 
de consecinţele propriilor acţiuni — de exemplu, a lovi un 
coleg de clasă sau a evita temele — ei interferează cu rolul 
pe care îl joacă lumea exterioară în a ajuta copilul să înveţe 
să se controleze singur. Mai târziu în viaţă, când părinţii nu 
pot fi prezenţi și nu mai pot interveni în aceste feluri, copiii 
și adolescenţii mai mari ar putea avea dificultăţi și și-ar 
putea găsi greu locul. 


Un alt motiv pentru creșterea frecvenţei acestui tip de 
parentaj este că oamenii n-au evoluat să-și crească copiii 
singuri sau în familii nucleare. În cea mai mare parte a 
istoriei omenirii, părinţii și-au crescut copiii cu ajutorul 
multor altora, și continuă să o facă în cele mai multe locuri 
de pe această planetă. Familia nucleară este o evoluţie 
relativ recentă, apărută acum aproximativ un secol și în cea 
mai mare parte în Statele Unite și Europa. În deceniile 
recente, locul de muncă a îndepărtat multi părinţi din ce în 
ce mai mult de familiile lor. Scăderea salariilor reale și 
nevoia consecutivă de a avea mai multe locuri de muncă, 
precum și tehnologia digitală care ne aduce serviciul acasă 
la orice oră din zi și din noapte ar putea în final înclina o 
balanță fragilă. Pe măsură ce ajungem la limitele a ceea ce 
pot face unul sau doi părinţi pentru a-și crește copiii de unii 


singuri, este cat se poate de firesc ca parintii sa caute din ce 
în ce mai mult ajutor în structuri din afara familiei. Fie ca 
este vorba despre cabinetele medicilor, sălile de clasă, 
creșele sau centrele de cartier, părinţii ar putea restabili 
tradiţiile pierdute ale creșterii în comun a copilului, 
transformându-le pentru secolul al XXI-lea. Pe măsură ce 
părinţii caută mai mult ajutor, restabilind relaţii dincolo de 
persoane este inevitabil să conducă la dificultăţile 
temporare de a ști în cine, când și cât de mult pot avea 
încredere. 


O „ȘTIINȚĂ“ A PARENTAJULUI? 


În ultimii ani, „neuroștiințele“ au fost invocate frecvent de 
către „experţii“ în parentaj, care atrag atenţia asupra 
uluitoarei expansiuni și complexitati a creierului copilului în 
primii trei ani de viaţă. Ca unul dintre pionierii identificării 
neuroplasticitatii sugarilor (T. Berry Brazelton), sunt încântat 
de atenţia acordată acestor descoperiri și de recunoașterea 
rolului pe care îl au interacţiunile cele mai timpurii în 


stimularea dezvoltării cerebrale. 


Din nefericire, această recunoaștere a rolului esenţial al 
primilor ani din viaţă pentru dezvoltarea creierului a 
adăugat și presiunea pe care o simt părinţii. Părinţii si alti 
îngrijitori au trebuit întotdeauna să fie prezenţi și suficient 
de acordati emotional într-o comunicare previzibilă, cu sens 
și din ce în ce mai elaborată cu sugarii — încă de la 
începutul vieții, cu mult înainte de a începe să vorbească. 
Forma pe care o iau aceste interacțiuni variază de la familie 
la familie, de la cultură la cultura și de la context la context. 


Cu toate acestea, multi parinti au fost facuti sa creada ca 
dezvoltarea timpurie a creierului se articuleaza pe o singura 
modalitate corecta de a creste un copil. Nu este de mirare 
Ca parintii s-ar putea simti in competitie unii cu ceilalti si si- 
ar putea masura valoarea de sine prin realizarile copiilor, 
cum ar fi citirea de la varsta mica sau scorurile la teste. 


PARENTAJUL DE TIPUL ,,CEL MAI FERICIT COPIL DIN 
CARTIER“ 


O alta presiune asupra parintilor este sa produca cel mai 
fericit copil din cartier, si odata cu acest lucru vine 
competiţia dintre părinţi să producă un copil mai fericit 
decât cel al vecinului. Obiective nerealiste ca acesta 
îngreunează și mai mult sarcina părinţilor de a-și accepta 
rolul de a disciplina care uneori include în mod inevitabil 
impunerea limitelor și a regulilor care-i vor face — temporar 
— extrem de nefericiti pe copii. 


Numeroși părinţi care-și petrec mult timp la serviciu își 
doresc să stea cu copiii lor mai mult, și, desigur, ar prefera 
să se distreze împreună în putinul timp petrecut alături de 
ei. De asemenea, părinţii își fac griji că ratează cele mai 
importante momente din viata copiilor lor — primul cuvânt, 
primul pas, prima prietenie. Este ușor de văzut cum părinţii 
tânjesc să-și vadă copilul fericit și-și doresc reasigurările 
aduse de momentele fericite. 


Desigur, cu toţii ne dorim fericirea copiilor noștri, dar acest 
lucru nu depinde în întregime de părinţi și nu ne putem 
aștepta ca părinţii, sau copiii, să fie fericiţi tot timpul. Nu 
numai că acest obiectiv este nerealist, ci interferează și cu 


alte obiective importante: a invata sa muncesti asiduu, sa 
faci fata dezamagirii si eșecului și Sa ai grijă de alţii care ar 
putea fi si mai nefericiti. Este probabil ca multe momente de 
fericire sa fie produsele secundare satisfacatoare ale celor 
mai sus-mentionate. 


Speram ca, in abordarea de tipul ,,disciplina ca metoda de 
învăţare, nu ca pedeapsă“ oferită de aceasta carte, părinţii 
și copiii să găsească, dincolo de reasigurare, înţelegere și 
multă distracţie, o bucurie durabilă în relaţia lor. 


Introducere 


Disciplina este al doilea cel mai important dar pe care un 
părinte îl poate oferi unui copil. Desigur, iubirea este primul. 
Dar siguranţa pe care copilul o găsește în disciplină este 
esenţială, deoarece, în lipsa disciplinei, nu vom avea 
graniţe. Copiii au nevoie de graniţe, iar ele le oferă confort. 
Ei știu că sunt iubiţi atunci cand unui părinte îi pasa 
suficient de mult să le ofere darul disciplinei. 


Disciplina înseamnă învăţare, nu pedeapsă. Ea nu seva 
întâmpla peste noapte și necesită repetiţie și exercițiu. 
Obiectivul pe termen lung al părinţilor în privinţa disciplinei 
este însușirea autocontrolului, astfel încât copiii să-și 
impună într-un final propriile limite, iar acest lucru va dura 
ani de zile. În această carte, sperăm să le oferim părinţilor o 
hartă a primilor pași — „punctele de cotitură“ ale disciplinei. 
Instaurând în primii ani un tipar al limitelor ferme, dar pline 
de iubire, părinţii își ajută copilul să-și formeze standardele 
interne de care va avea nevoie întreaga viaţă. Oportunităţile 
de a-i învăţa disciplina încep mult mai devreme decât ar 
crede mulţi părinţi — în chiar primele zile ale vieţii unui 
sugar. 


Când părinţii află că urmează să aibă un copil, cu greu își 
imaginează că va veni odată un moment când vor trebui să 
spună „nu“ acestui copil mult-dorit. Dar undeva în jurul 
vârstei de 8 luni, devine limpede că un copil care se 
dezvoltă tipic greseste și știe că greseste. În timp ce merge 
de-a bușilea spre aragaz, se oprește și se uită la chipul 
tatălui, știind unde găsește dezaprobarea. Își înclină capul, 


zambeste si se napusteste înainte, fiind aproape sigur ca 
tatăl îl va urma și opri. 


Există un ritual de trecere pentru orice părinte. Imaginea 
părintelui legată de inocenta copilului sau se clatină pe 
măsură ce se confruntă cu noi responsabilităţi. A asigura 
sugarului cele necesare și a-l proteja de mediu nu mai sunt 
suficiente. Va fi nevoie acum să limiteze dorințele copilului 
și să-l ferească de el însuși? A spune „nu“, a limita 
intenţionat un copil chiar de dragul lui — adică, a se 
comporta ca părinte într-un fel care provoacă suferinţă 
copilului, dar este necesar pentru o dezvoltare sănătoasă — 
nu este lucrul la care s-au gândit părinţii la început. Este 
inevitabil ca suferinţa copilului să fie pe măsura suferinţei 
părinţilor. Ei trebuie să îndure supărarea copilului, în timp ce 
înțeleg ce are copilul nevoie din partea lor și ce înseamnă să 
fii părinte. 


Ne dezvăluim pe noi înșine în modurile în care ne 
disciplinăm copiii. Dezvăluim modul cum am fost disciplinati 
noi înșine și cum am reacționat la tipul de disciplină cu care 
am fost crescuţi, sau de care am avut neșansa să nu 
beneficiem. În spatele disciplinei pe care o oferim copiilor se 
află credinţele despre lucrurile de care ei sunt capabili, 
visurile noastre despre ceea ce vor deveni și speranțele și 
temerile noastre legate de lumea pentru care îi pregătim. 
De asemenea, disciplina noastră reflectă valorile societății 
noastre, deoarece în calitate de părinţi stim că vom fi făcuți 
responsabili pentru „purtarea urâtă“ a copilului nostru. Știm 
că eforturile noastre de a crește copii „bine crescuţi“ vor fi 
judecate de către alţii. 


Disciplina are obiective diferite în societăţi diferite. În situaţii 
care ameninţă viata, disciplina trebuie să învețe copilul 
abilitățile de supravieţuire. Acolo unde este valorizat 
individualismul, părinţii vor folosi disciplina pentru a 


recompensa expresia de sine. Acolo unde este admirata 
reușita individuală, disciplina va fi folosită pentru a 
recompensa eforturile copilului de a se delimita de mulțime 
și s-ar putea să nu fie folosită pentru a-l împiedica să calce 
pe cadavre pentru a reuși. În societăţile în care se așteaptă 
ca indivizii să pună nevoile celorlalți deasupra celor proprii, 
disciplina ajută un copil să înțeleagă imperativele de a se 
integra, dar ar putea pedepsi nonconformismul și chiar 
inițiativa. 


Într-o societate multiculturală ca a noastră, părinţii si 
profesioniștii ar putea fi nevoiţi să înţeleagă că practicile 
legate de disciplină sunt modelate cultural și urmează — 
într-o manieră limpede și coerentă — valorile și tradiţiile 
acelei culturi. 


Disciplina trebuie să fie ajustată individual, conform 
personalităţii fiecărui copil și trebuie să ajungă la un 
echilibru. Sunt necesare reguli și așteptări clare și coerente 
— cu consecinţe care se aplică ferm atunci când nu sunt 
respectate. Dar este la fel de necesară înțelegerea 
motivatiilor copilului, ceea ce poate să cunoască sau ceea 
ce poate suporta să simtă la fiecare vârstă. Desigur, acestea 
sunt mult mai dificile pentru părinţi decât orice abordare 
exclusiv strictă sau exclusiv permisivă. Totuși, a crește un 
copil care se dezvoltă din punct de vedere moral și este 
competent din punct de vedere emoţional va fi, într-un final, 
mult mai satisfăcător decât a crește un copil care e doar 
ascultător. 


Expertul în dezvoltarea copilului Selma Fraiberg a spus că 
„un copil fără disciplină este un copil care se simte neiubit“. 
Dar disciplina nu este ceva pentru care părinţii se așteaptă 
să primească mulţumiri de la copiii lor, doar dacă pot 
aștepta până când acești copii trăiesc bucuria și dificultăţile 
de a avea la rândul lor copii. 


Capitolul 1 


Puncte de cotitura in disciplinarea copilului 


După cum am mai spus, a disciplina înseamnă a învăţa. Din 
fericire, în primii șase ani de viaţă există oportunităţi unice 
de învăţare. Unele dintre aceste lecţii pot fi învăţate și mai 
târziu, dar, de multe ori, cu mai multe dificultăţi și în moduri 
mai dureroase pentru copil. Disciplina va avea un rol-cheie 
în achiziţii timpurii precum: 


1. autocontrolul — recunoașterea propriilor impulsuri — ce 
anume le declanșează, modurile în care îi pot răni pe ceilalți 
Si cum să se abţină de la a le da curs; 


2. recunoașterea propriilor sentimente și a cauzelor lor, 
numirea, exprimarea sau păstrarea lor pentru sine, atunci 
când este necesar; 


3. reprezentarea sentimentelor celorlalţi, înţelegerea 
cauzelor lor; a-i păsa de ceea ce simt ceilalţi și 
recunoașterea efectului pe care îl are copilul asupra 
celorlalţi; 


4. dezvoltarea unui sentiment al corectitudinii și motivaţia 
de a avea un comportament corect; 


5. altruismul — a descoperi bucuria de a da și chiar de a se 
sacrifica pentru o altă ființă umană. 


Toate aceste abilităţi esenţiale își vor îndeplini misiunea în 
adolescenţă și pe tot parcursul vieţii. Ele vor fi mai dificil de 
dobândit mai târziu și, în lipsa lor, provocările anilor care vor 
veni vor fi și mai mari. 


PUNCTE DE COTITURA 


De-a lungul acestei cărţi, ne vom referi la punctele de 
cotitură, care reprezintă momentele când un copil 
regresează, anticipând un salt înainte în dezvoltare. Acestea 
sunt momente când părinţii tind să se simtă anxioși, chiar 
iritati. Temporar, s-ar putea da peste cap echilibrul 
psihologic al întregii familii. După ce părinţii se conving că 
copilul nu este bolnav, se pot retrage și lăsa copilul să se 
confrunte cu provocarea sau îl pot încuraja, dacă este 
nevoie. 


Deși specificăm momentele în care este mai probabil să 
apară astfel de schimbări, copiii a căror dezvoltare este 
afectată de dizabilităţi pot parcurge aceste perioade de 
schimbare în propriul lor ritm. Pentru orice copil, punctele de 
cotitură sunt momentele în care un părinte se va întreba 
dacă disciplina este mai necesară decât oricând sau dacă 
este cazul să fie mai relaxat. 


„CĂRĂMIZILE“ DISCIPLINEI: PRIMELE 6 LUNI 


A PORNI CU DREPTUL: ORGANIZAREA 


Încă de la începutul vieţii, un copil trebuie să înveţe să 
folosească stările de somn, veghe și agitația sau plânsul 
pentru a realiza un echilibru între nevoile lui și cerințele 
mediului său de viata. El va învăţa să adoarmă pentru a-și 
reface rezervele de energie sau să se protejeze de zgomote 
și lumini puternice. Va învăţa să plângă pentru a-și face 
cunoscute nevoile și va plânge diferit în funcţie de fiecare 
nevoie. Va învăţa să privească cu atenţie în ochii 
îngrijitorilor săi, le va transmite astfel cât de importanţi sunt 
pentru el și va învăţa cât mai mult posibil despre ei. Fiecare 
copil va atinge acest echilibru în modul său unic. 


LINIȘTIREA ȘI AUTOLINIȘTIREA 


Unii copii învaţă repede să se liniștească introducând 
degetul în gură sau mângâind o păturică, în timp ce alţii ar 
putea avea nevoie să li se vorbească pe un ton linistitor sau 
să fie leganati. Fiecare dintre ei va învăţa să combine 
strategiile sale proprii de liniștire cu cele pe care i le oferiţi 
ca părinţi. Regasim aici poate cel mai vechi precursor al 
disciplinei și autodisciplinei. Acest tip de învăţare timpurie 
legată de gestionarea plânsului și a altor stări poate 


constitui o bază pentru dobândirea ulterioară a abilităţilor 
de gestionare a impulsurilor si trăirilor emoţionale. 
Parentajul este un proces bazat pe încercare și eroare. 
Părinţii nou-nascutilor învaţă repede să nu reacționeze 
imediat, printr-un efort uriaș de liniștire, la fiecare scâncet al 
copilului. Este înțelept să va aplecati ușor și să urmăriţi 
pentru scurt timp modul în care copilul vostru își rezolvă 
singur disconfortul. De multe ori, dupa ce constatati 
multitudinea de resurse de care dispune copilul pentru a se 
autoliniști, vă veți putea relaxa. Alteori, veți ști imediat ca 
bebelușul are nevoie să fie luat în brațe și ţinut strâns, în 
timp ce murmurati un cântec de leagăn. 


După ce bebelușul a răspuns la încercarea voastră de a-l 
linişti, e posibil să trebuiască să-l urmăriţi din nou. Își poate 
menţine copilul această nouă stare de confort de unul 
singur? Sau este destinată să se destrame imediat ce este 
lăsat iar jos? Acum copilul și-ar putea atinge obrazul cu 
spatele palmei sau ar putea privi frunzele unei plante. Puteţi 
decide să încercaţi să-l așezați din nou. 


Atunci când o faceţi, este posibil să plângă. De data 
aceasta, ati putea încerca să nu-l ridicaţi din nou. Ati putea 
spune, încet: „Poţi să o faci. Te poți linişti singur. Esti în 
regulă“. În cazul în care copilul se liniștește, spuneti-i: „Faci 
o treabă bună“. Adesea, copilul se va lumina la fata. Apoi 
veţi putea comunica prin priviri, zâmbete și gângureli. 


CONECTAREA ȘI DECONECTAREA: URMAȚI 
INDICIILE COPILULUI 


Într-un minut sau două, copilul se va uita în altă parte si va 
părea mai putin activ. Suprasolicitat pentru moment, el a 
învăţat deja să se retragă, pentru a se calma. Daca simtiti 
că bebelușul a obosit, încercaţi să respectaţi nevoia lui de o 
scurtă odihnă. 


Lăsându-l singur pentru scurt timp în această manieră, îi 
oferiţi posibilitatea de a-și exersa mecanismele de control 
intern. El va apela la voi pentru control extern, atunci când 
va simţi nevoia. Dacă-l reconfortati permanent, atunci nu 
are loc învățarea. Dacă nu-l reconfortati niciodată, copilul nu 
va învăţa să se liniștească sau să atingă de unul singur o 
stare de concentrare a atenţiei în perioada de veghe. În 
schimb, va învăţa să facă faţă stresului numai prin 
retragerea în sine însuși. O asemenea strategie limitată 
expune bebelușul la riscul de a deveni neresponsiv, fiind în 
imposibilitatea de a se dezvolta pe deplin. 


Dacă un părinte nu înțelege sau nu respectă, în primele luni 
de viaţă, nevoia bebelușului său de a experimenta acest tip 
de conectare și deconectare, atunci copilul va rata această 
primă oportunitate de a învăţa cum să-și controleze nivelul 
excitatiei. Atunci când ne jucăm împreună cu bebelușul, 
râzând și gângurind, îl solicităm foarte mult, iar când 
excitatia atinge un maximum, este mai mult decât poate el 
gestiona. Când se retrage pentru scurt timp pentru a se 
calma, este aproape ca și cum și-ar lua propria sa pauză de 
liniștire. Acordati atenţie acestor momente, ca oportunităţi 
de învăţare. 


CONSOLIDAREA ÎNTR-UN TIPAR DE 
COMPORTAMENT 


Inainte de a implini trei-patru luni, bebelusul este capabil 
să-și găsească singur ocupaţii, privind atent jucăriile agatate 
deasupra patutului său, ascultând jucăriile care zornăie sau 
clopoteii și chiar încercând să ajungă la ele, desi probabil nu 
va reuși să le prindă decât peste încă vreo lună. Acum, el 
are suficiente resurse pentru a amâna hrănitul timp de trei 
sau patru ore și perioadele de somn din timpul nopţii pot 
deveni mai lungi. El nu poate realiza acestea de unul singur, 
ci la îndemnurile subtile ale părintelui. 


Când bebelușul se trezește, sau la primul lui scâncet, 
încercaţi să așteptați lângă patut, urmărind dacă este 
capabil să-și îndrepte atenţia către jucăriile lui. Dacă o face, 
atunci vă puteți retrage în liniște. Dacă nu, puteți lovi 
jucăriile care zornaie pentru a-i atrage atenţia. Apoi urmariti 
îndeaproape. Daca încă nu se poate linişti, va trebui să-l 
ridicaţi și să-l mângâiaţi. Dar cand se linişteşte, încercaţi din 
nou să-l orientati către a privi și a asculta, ceea ce îi va 
permite să transforme experienţele noi în propriile sale 
experienţe. Este posibil să simtiti că dezertati de la datoria 
faţă de copilul vostru în momente ca acestea. Dar adevărul 
este că, atunci cand îl observați cu atenţie pentru a vedea 
când să va retrageti pentru perioade scurte de timp, il 
ajutaţi să înveţe să se bazeze pe propriile sale resurse. 


După cum se poate vedea, înainte chiar de a-și da seama, 
părinţii oferă copilului disciplină și îl provoacă în mod subtil 
să-și adapteze programul de somn și hrană la ciclul noapte- 
zi. Chiar înainte ca ideea de disciplină să le apară în minte, 
părinţii își îndeamnă copilul lor de trei luni să-și folosească 
resursele proprii pentru a adormi, a prelungi timpul dintre 
hrăniri, a se liniști când se confruntă cu un disconfort, a-și 
găsi ocupaţie când este plictisit. Aceste tipare timpurii 
constituie fundamentul pentru disciplină și pentru 
disponibilitatea copilului de a o accepta. Chiar mai 


important, copilul este deja invatat sa-si foloseasca 
resursele proprii pentru a se adapta la lume. 


DE LA 7 LA 8 LUNI: APARE NEVOIA DE LIMITE 


La aproximativ 7 sau 8 luni, un copil care a început să 
meargă de-a bușilea necesită deja disciplină. El este prins 
între atracţia de a explora noi teritorii și avertismentele 
serioase ale părinţilor săi: „Nu, nu te duce lângă aragaz (sau 
televizor ori lampă)“. În curând, el va învăţa să aștepte un 
răspuns și va cerceta fata voastră înainte de a face ceea ce 
și-a propus. Dacă faţa voastră spune: „Vino înapoi aici“, 
atunci el va alerga de-a bușilea mai repede decât oricând în 
direcția interzisă — având nevoie să știe cu certitudine că 
veţi veni după el. Copilul învaţă limitele, testându-le. 


Poate fi un copil rasfatat? 


Unii părinţi se tem că un copil care este ţinut prea des în 
braţe va deveni un copil rasfatat. Nu credem că un copil 
poate fi rasfatat înainte de șapte sau opt luni. Până atunci, 
bebelușii și părinţii muncesc din greu pentru a învăţa unii 
despre ceilalţi. Părinţii încă învaţă să urmărească semnele a 
ceea ce poate face copilul de unul singur. Dacă simtiti ca 
trebuie să vă protejaţi copilul în fiecare moment de 
disconfort, riscati să interferati cu procesul său de învăţare. 
În schimb, opriti-va si urmăriţi-l îndeaproape. După câteva 
scâncete și chiar o tresărire, copilul ar putea începe să 
atingă colțul moale al paturicii sale. Va privește — și se 
liniștește. 


Până la șapte sau opt luni, copiii au început să înveţe să-și 
regleze stările interne, să-și concentreze atenţia într-o 
privire pătrunzătoare pe care orice părinte o salută cu 
bucurie, să se liniștească atunci când trăiesc un disconfort, 
să adoarma când sunt obosiţi sau se simt copleșiți. Ei vor 
continua să dezvolte aceste realizări. Dar copiilor cărora nu 
li se permite să se liniștească și să se reconforteze singuri — 
de exemplu, bebelușii care dorm numai când sunt alăptaţi 
— vor ajunge cel mai probabil să depindă de ceilalţi pentru 
a se liniști și reconforta. 


LECTIILE DESPRE SIGURANȚĂ 


Siguranţa în bucătărie este probabil una dintre primele 
lecţii. Incercati, apropiindu-vă de aragaz, să intindeti un 
deget către el. Retrageti imediat degetul, fluturându-l în 
mod dramatic: „Au! E prea fierbinte!“ Strangeti ochii si 
încruntaţi-vă pentru a simula durerea. Dacă trebuie 
neapărat să încerce și el, nu-l lăsaţi să pună mai mult decât 
vârful degetului pe marginea aragazului și verificaţi înainte 
suprafaţa cu propriul vostru deget, pentru a fi siguri că nu 
se va rani. Si mai bine, îndemnaţi-l să simtă aerul fierbinte 
înainte ca degetul său să atingă aragazul. „Arde!“ Asigurati- 
vă Ca el știe că acesta nu este un joc. Dacă trataţi astfel de 
lecții cu seriozitate completă și fermitate, copilul va înțelege 
că sunteți foarte serioși. La această vârstă, desigur, copilul 
nu poate fi lăsat singur în apropierea pericolelor pe care va 
fi tentat să le încerce. 


APUCATUL INTRE DEGETE — O NOUA ABILITATE 
ȘI NOI PROBLEME! 


La această vârstă, copilul dezvoltă o abilitate pe care numai 
oamenii și maimutele mari o posedă: capacitatea de a-și 
apropia degetul mare de aratator pentru a apuca si a 
manipula obiectele mici și a le utiliza ca instrumente oferă 
copilului o putere nouă în lumea sa. Va avea tendinţa să 
insiste să se hrănească singur și să azvarle bucăţi de 
mâncare în toate direcţiile. Disperati, părinţii iau în 
considerare pelerina de ploaie sau umbrela. Acum este 
timpul pentru acoperirea podelei cu o prelata și puteţi 
elimina covoarele. 


Bineînţeles că vă veţi face griji dacă va mânca vreodată 
suficient de unul singur. Dar dacă vă puneţi cu hotărârea 
copilului de a mânca singur, sigur veți pierde. Oferiti-i o 
lingură pentru fiecare mână. Astfel aveţi șansa să-i mai 
strecurati și voi în gură un strop de mâncare. Daca va 
aplecati să ridicaţi o lingură care a căzut, veţi da startul unui 
joc de care copilul vostru va abuza la maximum. În timp ce 
voi vă aplecati oftând iar și iar, cine deţine controlul? Când 
obosiţi și vă opriţi, îi demonstrati limita puterii sale — a 
puterii asupra voastră. 


Părinţii pot oferi alimente unui copil, dar nu-l pot face să 
mănânce. La fel ca în cazul disciplinei, hrănirea trebuie să 
devină o realizare proprie a copilului. 


ARĂTATUL CU DEGETUL 


Aproximativ în același timp, copilul descoperă si o alta 
întrebuințare eficace pentru degetele sale: arătatul. Când n- 
a învăţat încă să arate cu degetul, este de multe ori greu 
pentru părinți să-i ghicească dorinţele și este frustrant 
pentru el, căci nu și le poate exprima. Acum, el întinde pur 
și simplu braţul și degetul aratator pentru a spune: „Dă-mi 
asta“. Acesta este un emotionant pas înainte în abilitatea 
copilului de a comunica. Părinţii, încântați că acum înţeleg 
copilul atât de clar, îi vor face pe plac. Dar va veni si 
momentul în care părinţii se vor pregăti sufletește și vor 
spune: „Nu ţi-l pot da!“ Disciplina înseamnă, de asemenea, 
să-l ajutăm să se confrunte cu frustrarea și să o gestioneze. 
La această vârstă, distragerea atenţiei copilului cu o jucărie 
atrăgătoare poate ajuta, deși nu pentru mult timp. În 
curând, el va fi capabil să păstreze în minte o imagine 
exactă a ceea ce vrea, chiar și atunci când nu este la 
vedere. Apoi, zilele în care va fi ușor de distras vor lua 
sfârșit. Din păcate, acest lucru se întâmplă de multe ori 
înainte ca el să fi învăţat noi moduri de a-și gestiona 
frustrarea, care vor veni mai târziu, odată cu limbajul. 


ANXIETATEA FATA DE STRĂINI 


Odată dobândite aceste noi abilităţi la această vârstă, 
copilul este gata să se confrunte cu o nouă dimensiune a 
lumii: distincţia între familiar și nefamiliar. Timp de mai 
multe luni, el a observat și a răspuns la diferenţele dintre un 
părinte și celălalt si chiar și dintre părinţi și străini. Dar, 
brusc, sensul de „străin“ pare să-l izbească. Ori de câte ori 
se apropie un străin, el va începe să plângă, să se 
îndepărteze de acesta, apropiindu-se de părinţi. Agatarea de 
părinţi și plânsul sunt comportamente regresive care se 


manifesta odata ajunsi la acest punct de cotitura: noul mod 
tn care copilul intelege oamenii si rolurile lor in viata lui. 
Momentele incomode si jenante sunt inevitabile atunci cand 
copilul isi respinge violent bunicii raniti de reactia lui si care 
— cu cele mai bune intentii — nu se pot abtine sa nu fie iar 
intruZivi. 


Acest punct de cotitură reprezintă un moment în care 
disciplina trebuie să ia în considerare capacităţile de 
dezvoltare ale copilului. A disciplina înseamnă a învăţa, iar 
acum este timpul să-i vorbiti copilului înainte de a întâlni o 
persoană nouă. Puteţi să-l pregătiţi cu blandete pentru a 
face faţă propriilor sale sentimente de frică și să-l 
reasigurati plecând de la aspectul pozitiv că voi cunoasteti 
persoana pe care urmează să o întâlnească. Cu toate 
acestea, el nu poate fi obligat să accepte un străin decât în 
ritmul său propriu. Dacă se teme, are dreptul să fie 
reconfortat. „Străinul“ va trebui să înţeleagă că în spatele 
acestei reacţii intense se află o nouă explozie de înţelegere 
și inteligenţă în mintea copilului. Un lucru bun ar fi să 
pregătiţi „străinul“ să aibă o prezenţă discretă și să evite să 
privească direct în ochii copilului — un mod sigur de a face 
să plângă orice copil de această vârstă. Dacă copilul poate fi 
lăsat să cunoască străinul în propriul său ritm, el va învăţa 
să-și menţină controlul. Se va adapta la noua lui abilitate, 
care la început îl înspăimântă atât de mult, de a diferenţia 
persoanele străine de cele familiare. Bunele maniere vor 
veni mai târziu. 


DE LA 9 LA 12 LUNI: CITITUL PE FETELE 
PARINTILOR 


Înainte de noua luni, se dezvoltă o noua abilitate, cunoscută 
sub numele de „referenţiere socială“. Copilul privește fata 
părintelui pentru informaţii pe care acum le poate descifra 
cu ușurință — despre orice eveniment care se întâmplă, 
inclusiv despre comportamentul lui. Momentul apariţiei ei nu 
putea fi mai potrivit, căci în jurul acestei vârste mulţi sugari 
încep să meargă de-a bușilea. După ce anxietatea faţă de 
străini atinge un maximum în această perioadă, ei se pot 
acum folosi de comportamentul nonverbal al părintelui 
pentru a se reasigura și orienta. 


De exemplu, în timp ce se îndreaptă spre mașina de spălat 
vase, dornic să se joace cu butoanele interzise, copilul se 
oprește și se uită în sus, la faţa părinţilor săi. El poate 
recunoaște deja o expresie fermă care spune „nu“. Este 
posibil să fi învăţat deja că nu este permis să se joace la 
mașina de spălat vase. Dar orice copil atât de tentat are 
nevoie să verifice fata părintelui, ca o reiterare a 
avertismentului, pentru a-și clarifica orice confuzie pe care a 
strârnit-o dorinţa lui. A venit vremea disciplinei serioase. 
Până acum, distragerea atenţiei era de obicei suficientă. 
Acum, este nevoie de fermitate. 


În primii ani, copiii mici investesc uriaşe cantităţi de energie 
în confruntarea cu sarcini care, odată stăpânite, par că au 
venit de la sine: descifrarea sensului nu numai al limbajului, 
ci și al tonului vocii, al expresiei faciale și gesturilor. Părinţii 
au nevoie să înțeleagă cu cât efort realizează copiii toate 
acestea, cât de mult trebuie ei să învețe si cât de mult 


conteaza pe noi pentru a le dezvalui aceste sensuri prin 
comportamentul nostru. Daca ne dam seama de toate 
acestea, putem vedea în neascultarea lor o modalitate de 
învăţare prin încercare și eroare, și nu un atac personal la 
adresa noastră. De asemenea, putem înțelege cât de 
important este ca părinţii să răspundă cu fermitate la astfel 
de comportamente neadecvate. 


În această perioadă timpurie, contează cel mai mult 
mesajele clare și constante, adică același răspuns în situaţii 
similare. Când copilul înaintează spre mașina de spălat 
vase, dacă mama lui zâmbește cât de subtil la această 
sfidare ludică, bineînţeles că el va căuta cu mișcările sale 
nesigure să vadă dacă poate ajunge la butoane. O va face, 
chiar dacă mama spune: „Nu atinge“, cu un ușor 
amuzament pe chip. Când ea răspunde în acest mod confuz, 
fiți siguri că el o va face din nou, pentru a încerca să-și dea 
seama ce vrea ea să îi transmită de fapt. Copilul răspunde la 
mesajul mixt al părintelui, care, în acest caz, a fost neclar și 
dificil de înțeles pentru el. Copilul va continua să încerce 
până când vocea ei va spune „nu“, iar faţa ei va arăta că 
asta și intenţionează să spună. 


TESTAREA ȘI IMPORTANȚA REPETITIEI 


Bebelușii au nevoie ca părinţii să continue să spună „nu“, 
până ce învaţă lecţia și nu mai trebuie să testeze. Ei învaţă 
prin repetiţie. De multe ori părinţii sunt frustrati, chiar 
descurajati, atunci când bebelușul sau copilul mic se 
angajează în același comportament iar și iar, pentru a 
obţine un „nu“. Din moment ce copilul știe deja care este 
regula, e ca și cum îi face plăcere să-și chinuiască părinţii. 


De ce fiecare copil simte nevoia sa testeze? Pentru ca 
încearcă să înţeleagă — este întotdeauna „nu“? Este „nu“ 
când o spui așa? Sau astfel? Este „nu“ și în bucătărie? Este 
„nu“ când prietenii mei sunt la noi sau doar când suntem 
singuri? Poate că este „nu“ prima, a doua și a treia oară, dar 
nu a patra și a cincea. Poate că, își spune copilul, de data 
aceasta insistența mea va da roade. 


Pentru a face lucrurile și mai confuze, uneori un „nu“ nu se 
transferă de la un context la altul. La început, butoanele 
televizorului par toate la fel — ele se apasă sau se întorc și 
mami se supără. Dar un pic mai târziu, bebelușul sau copilul 
mic va vedea că un buton face cutia aceea interesantă să 
scartaie și să trosneasca, un altul schimbă imaginea si un 
altul face ca totul să dispară. Este același „nu“ pentru toate? 


„Nu, nu poţi sta în poala mea la cină.“ Este adevărat acasă, 
dar nu și într-un restaurant fără un scaun pentru copii și nici 
în casa bunicilor, unde copilul este tentat să se dea jos din 
scaunul lui portabil pentru a explora noul teritoriu, care nu a 
fost pregatit pentru siguranţa copilului și care este plin de 
comori fragile. 


Un „nu“ poate să fie diferit când este vorba de copil, de 
fraţii săi sau de părinţi. Copilul care merge de-a bușilea spre 
televizor va trebui să înveţe că lui nu îi este permis să 
umble la butoane. El va trebui să înţeleagă că regulile nu 
sunt întotdeauna aceleași pentru toată lumea. Cu siguranţă 
că cerem mult de la un copil la această vârstă! (Chiar și 
părinţii se luptă să accepte că echitatea nu înseamnă că 
aceleași reguli se aplică întotdeauna tuturor. În unele cazuri, 
fiecare copil dintr-o familie trebuie să aibă reguli diferite, în 
conformitate cu diferitele lui nevoi și abilități.) 


Adăugaţi la toate acestea inevitabilul fapt că regulile și 
așteptările faţă de copil se vor schimba pe măsură ce 


crește. „Da, poţi da volumul mai tare, acum că știi cum sa o 
faci!“ „Ura!“ ar putea gândi copilul. „Poate că acum pot 
învârti și butoanele de la aragaz!“ 


Apoi, există probabilitatea ca un „nu“ spus de un adult sau 
altul să nu sune sau arate la fel sau să nu se refere la 
același lucru. De la un părinte care lucrează la domiciliu, 
„nu“ poate suna uzat, dar de la un părinte care este plecat 
toată ziua, „nu“ poate suna mai puţin banal și este probabil 
să atragă mai multă atenţie. „Nu“ spus de un frate mai 
mare poate suna mai aspru, iar „nu“ spus de un bunic poate 
fi total surprinzător. 


Un părinte care stă acasă poate spune „nu“ harjonelii 
dinainte de culcare, în timp ce părintele care abia s-a întors 
de la serviciu o poate savura. Părintele care este îngrijorat 
mai mult de siguranţa copiilor poate spune „nu“ jocurilor 
fizice. Dar dacă celălalt părinte pune pret pe asertivitate ca 
o cale de protecţie, copilul va citi zâmbetul liniștit și 
aprobarea nonverbală din ochii lui strălucitori. Părinţii de 
bebeluși și copii mici ajung să descopere treptat diferenţele 
în privinţa așteptărilor lor fata de copii. Logic, ceea ce 
rezultă sunt mesajele mixte. Este ușor de văzut de ce 
repetiţia, constanta și mesajele clare sunt atât de 
importante pentru copiii mici, atunci când ne gândim la cât 
de mult le cerem să înveţe. 


Faceți ca regulile să fie clare și coerente 


1. Decideti care sunt regulile voastre. 


2. Adaptati regulile la nevoile și abilităţile fiecărui copil — nu 
trebuie să fie aceeași regula pentru toată lumea și puteți 


ajuta fiecare copil sa inteleaga lucrurile astfel. 
3. Parintii trebuie sa se puna de acord in privinta regulilor. 


4. Spuneti-i copilului care este regula, folosindu-va de 
cuvinte, tonul vocii, mimică si gesturi. 


5. Asteptati-va să fiți puși la încercare de copil încă o dată. 


6. Răspundeţi în același mod de fiecare dată. Orice variaţie 
face copilul curios să vadă ce se va întâmpla data viitoare. 


7. Asteptati-va să fiţi luaţi prin surprindere de noile abilităţi 
ale copilului. 


8. Planificati-va reevaluarea regulilor si a așteptărilor 
voastre în mod regulat. Pe măsură ce copilul crește, unele 
dintre ele vor trebui ajustate. 


DE LA 12 LA 14 LUNI 


Un copil mic care tocmai a inceput sa mearga este atat 
fermecat, cat si speriat de noua lui mobilitate. Împleticindu- 
se după un colt, își poate face părintele să dispară. Va testa 
aceasta iar și iar, uneori încântat de noile sale abilităţi, 
alteori căutând înlăcrimat să se reasigure că părintele este 
tot acolo. Când copilul începe să se joace de-a dispărutul, el 
le transmite părinţilor nevoia lui disperată de disciplină. El 
trebuie să știe că ei se vor asigura că este mereu în 
siguranţă. Priviţi în ochii lui care vă privesc plini de 
recunoștință atunci cand alergati după el și-i spuneţi ferm: 
Vino aici, la mine“. Un părinte învaţă că disciplina este 
esenţială atunci când copilul își descoperă noile abilităţi, dar 
nu este în totalitate sigur cum să le folosească în condiţii de 
siguranţă. Copilul și părintele stabilesc tipare de 
comportament pe care se vor putea baza în anii care vin. 


ACCESELE DE FURIE 


La un moment dat, copilul mic își dă seama că poate face 
alegeri de unul singur. „Da sau nu?“ Decizia lui nu contează 
mult pentru ceilalţi. Dar lui îi pasă atât de profund de ea și 
conflictul lui interior este atât de mare, încât se aruncă la 
pământ în hohote de plâns. În acest proces, tinde să 
împingă limitele tolerantei părinţilor săi și să-i sperie. Pentru 
că este înspăimântat de noile sale abilităţi, nu este suficient 


pentru el să știe ca părinţii îl vor ajuta să nu piardă 
controlul. 


Trebuie să înveţe să se controleze singur. Deși prezența 
părinţilor în timpul unui acces de furie probabil îl va 
intensifica, ei pot oferi copilului modalități de a se linişti. 
„Uite aici păturica ta moale.“ „lată un prosop rece să ţi-l pui 
pe faţă.“ „Poţi să asculti cântecul tău preferat.“ Cel mai bine 
este să îi oferim ceva ce poate folosi de unul singur: „Uite 
ursuletul tau de plus. Vrea să te facă să te simţi mai bine. li 
pare rău să te vadă atât de supărat. Are nevoie deo 
îmbrățișare“. Un părinte poate alina un copil, dar ursuletul 
de pluș îl învaţă pe copil să se aline singur. 


Cu toate acestea, un copil mic este puţin probabil să 
renunţe la un acces de furie cât timp părinţii săi sunt prin 
apropiere. Fără să-și dea seama, ei spun: „Nu te poţi 
controla“. Atunci când părinţii se pot îndepărta, în condiţii 
de siguranţă, ei transmit, în schimb: „Poţi să te liniștești fără 
ajutorul nostru“. 


Uneori, nu este sigur să lăsăm singur un copil mic — de 
exemplu, într-un cadru nefamiliar sau nesigur, ori când ar 
putea să se rănească serios. Apoi, poate fi necesar să-l ţineţi 
nemișcat — în brațe, cu fata îndreptată înainte, cu brațele 
prinse de braţele voastre în poala lui („poziţia coșului“) — cu 
fermitate, dar fără a-i cauza durere, bineînţeles. Puteţi chiar 
să puneti un picior peste al lui, dacă lovește cu piciorul 
(„poziţia foarfecei“), aplicând numai presiunea suficientă 
pentru a-l tine, și nu mai mult. Tineti-va capul pe spate și 
într-o parte, în caz că încearcă să lovească cu capul. Dacă 
încearcă să muște în această poziţie, imobilizati-i ambele 
braţe prin trecerea braţului în jurul braţelor lui. Apoi puneţi 
celălalt brat peste umarul lui si poziţionaţi-l pentru a-i prinde 
fruntea în palmă. Vă puteţi apleca într-o parte capul peste 
capul lui și chiar puteţi apăsa ușor, pentru a-l ţine nemișcat. 


Aveti grija Sa nu puneti nicio presiune pe gatul copilului. 
Poate fi util să-i soptiti cuvinte blânde la ureche sau 
încercaţi să-i cantati încet unul dintre cântecele sale 
preferate. 


Imobilizarea trebuie să fie fermă, sigură și nedureroasă, 
dacă doriţi să liniștiți copilul. Dacă acest lucru nu se poate 
realiza sau în cazul în care este nevoie să îl retineti un timp 
îndelungat, este momentul să apelati la ajutorul pediatrului 
copilului. Imobilizarea copilului pentru a rezolva un acces de 
furie este întotdeauna ultima soluţie. Asiguraţi-vă însă că 
tineti copilul deseori în braţe și în momente liniștite, astfel 
încât accesele de furie să nu devină modalitatea copilului 
mic de a-și satisface nevoia de contact fizic. 


Atunci când trebuie să imobilizati un copil care și-a pierdut 
controlul, este esențial sa ramaneti calmi și liniștiți, astfel 
încât copilul să poată urma modelul comportamentului 
vostru în viitor. Cântând încet, legănându-l în braţe, îl veți 
învăța moduri de a se liniști singur. Totuși, pentru a face 
acest lucru, va trebui să vă ţineţi firea. 


Odată ce s-a liniștit, asigurati-va că îi evidentiati toate 
lucrurile pe care le-a făcut pentru a se linişti: „Ai ascultat 
cântecul meu. Ti-ai dat voie să te relaxezi. Ai respirat 
profund. Te-ai legănat odată cu mine“. Copilul se va fi simţi 
reconfortat și gata să renunţe la furie — odată ce a aflat că 
el are controlul. Obiectivul în acest caz, ca și în cazul 
oricărei alte forme de disciplină, este autodisciplina. 


AL DOILEA AN DE VIATA 


— ÎI vreau acum! 

— Nu-l poţi lua. 

Copilul apucă prespapierul fragil de sticlă. 
— Pune-l înapoi pe birou. 


Fascinat de obiect, copilul pare să nu audă cuvintele tatălui 
său. Precaut, tatăl se mișcă cu rapiditate și extrage obiectul 
dintre degetele lui mici. Copilul se ghemuiește pe podea. 


— Nu-l poţi lua. Se poate sparge. 
Mai multe suspine. 


— Îmi pare rău că a trebuit să ţi-l iau din mână. Dar, atunci 
cand nu te poţi opri, trebuie să te ajut eu. 


După ce scutură violent pieptul copilului, suspinele încep să 
se rărească. 


— Se poate sparge atât de ușor. Și aceasta te va întrista. 
Copilul se uită în sus la tatăl său printre lacrimi. 

— Vrei o imbratisare? 

Copilul ridică ambele braţe. A uitat de prespapier. 


În al doilea an de viaţă, copilul mic va descoperi relaţia 
dintre cauză și efect. Un lucru cauzează un altul. Dacă arunc 


prespapierul, el se va sparge. Daca ma urc pe masa de 
cafea, cad și mă lovesc. Până să ajungă să înțeleagă 
lucrurile astfel, părintele trebuie să fie întotdeauna prezent 
pentru a judeca în locul său. Însă chiar și atunci, copilului 
mic îi va fi dificil să se autocontroleze și să aplice ceea cea 
învăţat despre cauze și efecte pentru a-și orienta 
comportamentul, atunci când impulsurile lui sunt în plin 
avânt. Controlul impulsurilor este un obiectiv pe termen 
lung al disciplinei. 


CONTROLUL IMPULSURILOR 


Copiii mici se luptă cu impulsurile lor. Pentru copilul mic, 
lumea nu are sens decât dacă o poate atinge, gusta și se 
poate urca pe ea. Noua lui capacitate de a ajunge în grabă 
oriunde vrea pare să-l umple de entuziasm cu privire la tot 
ce este pe cale să descopere! Însă lumea este plină de 
lucruri periculoase, casante, prea fierbinţi la atingere, cu 
gust rau si orice altceva îi innebuneste pe părinți. Numai 
prin explorare va începe să înveţe despre ele. Un copil mic 
este de multe ori ca o rachetă accelerând spre catastrofă — 
dar și către oportunităţi de a învăţa despre lumea sa, în 
fiecare moment. 


Părinţii de copii mici sunt adesea epuizați. Ei știu că trebuie 
să fie prezenţi în orice moment pentru a servi ca frână 
pentru tânărul explorator. Disciplina la această vârstă 
înseamnă ochi în ochi, mână lângă mână, corp lângă corp. 
Cuvintele au valoarea lor, pentru ca în timp să poată fi 
înțelese. Dar cu greu ne putem baza numai pe cuvinte să 
oprim un copil mic la timp. 


La aceasta varsta, disciplina inseamna sa invatam treptat 
acest mic ghemotoc de impulsuri sa se controleze. Controlul 
impulsurilor nu se invata dintr-odata. Parintii de copii mici 
știu (și probabil părinţii copiilor mai mari își vor aminti) ca 
astfel de episoade tind să se repete de nenumărate ori în 
fiecare zi. La această vârstă, copiii au adesea nevoie ca 
părinţii să-și pună mâna pe mâna sau umărul lor pentru a 
opri acţiunea nedorită. 


Părintele cu prespapierul a testat rapid răspunsul copilului 
numai la cuvinte și a înţeles imediat că ele nu erau de ajuns. 
Dacă ar fi repetat de mai multe ori solicitarea, copilului i-ar 
fi fost din ce în ce mai neclar că tatăl lui vorbește serios. 
Cuvintele și-ar fi pierdut potenţialul de a însemna ceva de 
unele singure, așa cum ar trebui să se întâmple din ce în ce 
mai des în următorul an. De îndată ce instrucțiunile rostite 
n-au fost luate în seamă, acest tată a reacționat și a oprit 
acțiunea. Dacă s-ar fi oprit acolo, ar fi demonstrat numai că 
are mai mult control asupra situaţiei decât fiul său. În 
schimb, el i-a explicat de ce a trebuit să preia controlul. 
Apoi, l-a lăsat un moment să se relaxeze, înainte de a-l ajuta 
să-și imagineze propriile sale sentimente survenite în urma 
deteriorării obiectului preţios. Cel mai important, el i-a 
insuflat fiului său sentimentul că într-o zi se va putea 
controla el însuși. 


Copilăria mică este o perioadă în care ne ţinem de mâini în 
supermarket. Gândiţi-vă cât de mult control al impulsurilor 
va fi dobândit copilul atunci când părintele îi poate da 
drumul la mână și-l poate lăsa să stea singur la câţiva pași 
depărtare! Un copil se uită cu jind la prăjiturile roz pufoase 
de pe raftul de jos. 


— Vino aici. Vreau să-mi spui ce cereale vrei. 


Copilul care este gata să asculte o astfel de cerere își poate 
controla impulsul de a lua prăjiturile, poate lua în 
considerare cererea părintelui, poate renunţa la ceea ce 
dorea să facă și să meargă apăsat pentru a cântări 
problema cerealelor. Remarcabil, dacă te gândești! Și multă 
muncă pentru a ajunge acolo, atât pentru copil, cât și 
pentru părinte! 


Orice părinte își poate imagina lunile precedente — copilul 
așezat în coșul de cumpărături, aplecându-se periculos în 
afară, sau copilul tras de mână de tată, în timp ce se întinde 
spre rafturi. Cutii de dulciuri au fost apucate, lăsate din 
mână și puse la loc pe rafturi printre proteste înlăcrimate. 
Cât de chinuitor este pentru un copil mic să renunțe la 
impulsurile lui! Cât de dificil este pentru un părinte să-i 
insufle copilului speranţa că-și va putea controla impulsurile 
într-o bună zi și chiar să-l determine să creadă că merită să 
renunţe la toate acele dorinţe puternice! 


Autodisciplina nu presupune numai ca un copil să se poată 
controla singur, ci și să fie motivat să se controleze pentru 
că acest lucru înseamnă ceva pentru el, nu numai pentru 
ceilalți. Odată ce va fi dobândit autodisciplina, un copil va fi 
capabil să-și armonizeze nevoile cu cele ale celorlalți. Ceea 
ce faceţi acum este să turnati fundaţia pentru experiențele 
de învăţare din anii ce vor veni. 


Cum învăţăm copilul mic să-și controleze impulsurile 


1. Asiguraţi-vă mai întâi de atenţia copilului. Dacă este 
necesar, puneţi ferm mâinile pe fata lui sau pe umeri. Priviti- 
| în ochi pentru a fi siguri că se concentrează asupra 
mesajului. 


2. Dati-i clar de inteles ca nu va putea pune in act impulsul 
sau: „Nu-l poţi lua“. Sau, daca ati întârziat putin: „Pune-l 
înapoi“. 


3. Dacă este necesar, opriți fizic comportamentul pe care l- 
ati interzis. (Indepartati jucăria, îndepărtaţi-l de locul 
problematic etc.) 


4. Atunci când este posibil, oferiţi copilului alternative: „Poți 
avea în schimb acest lucru“. Aceasta este o modalitate de a- 
| învăţa rezolvarea de probleme. 


5. Prezentati alternativa în maniera „ori accepti, ori nu“, nu 
ca pe o negociere. Oferirea unei alternative arată că 
obiectivul vostru principal nu este cu siguranţă acela de a-i 
provoca suferinţă. 


6. Ramaneti pe poziţie. 


7. Fiţi empatic faţă de frustrarea sau dezamăgirea copilului: 
„Ştiu că e groaznic când nu poţi avea ceea ce vrei“. Nu-l 
învățați pe copil să renunțe la toate dorinţele și visele sale, 
ci numai la cele cărora nu le poate da curs. Nu încercaţi să-l 
învățați să-i placă toate regulile, ci doar să-și gestioneze 
sentimentele negative legate de ele, astfel încât acestea să 
nu-l copleșească. 


8. Ajutaţi-l să înţeleagă — în termeni simpli — de ce dorința 
lui nu poate deveni realitate. 


9. În cazul în care simtiti totuși că ati făcut o alegere rea, 
aceasta poate fi o oportunitate pentru voi să modelati 
importanţa de a recunoaște greșelile proprii și a cere scuze. 
Dacă faceţi acest lucru fără a renunţa la autoritate în 
favoarea copilului, amândoi vă veți simți usurati. 


10. Oferiti-i mângâiere si insuflati-i credinţa că va putea, pas 
cu pas, să înveţe sa se controleze singur. Imbratisati-l. 


11. Căutaţi oportunităţi de a ajuta copilul să salveze 
aparențele. Atunci când un copil este umilit, cel mai probabil 
va încerca cât de mult poate — și de secret — să-și justifice 
comportamentul, în loc să îl schimbe. 


12. Când toată ziua nu ati spus decât „nu“, găsiţi ceva la 
care să spuneţi „da“. Acest lucru ajută copilul să vadă 
disciplina ca pe un act de iubire, nu ca pe un răspuns la 
ceva „rău“ din el. Acest lucru nu înseamnă să bateti în 
retragere. Este contraproductiv, în cele mai multe cazuri, să 
vă abateti de la poziţia inițială. 


13. Nu consideraţi un afront personal comportamentul 
neadecvat al copilului vostru, în special repetatele lui puneri 
la încercare. Dacă le vedeţi ca pe un atac personal, sunteți 
tentaţi să raspundeti cu un atac. În schimb, căutaţi să aflaţi 
ce anume încearcă el să înveţe prin comportamentul 
neadecvat, astfel încât să-i puteţi oferi ca răspuns lecţia de 
care are nevoie. 


14. Impartiti responsabilitatea pentru disciplinarea și 
învățarea copilului cu ceilalți adulţi din viata lui. 


DISCIPLINA SI DEZVOLTAREA EMOTIONALA A 
COPILULUI 


ÎNȚELEGEREA EMOTIILOR 


Ca un copil sa inteleaga sentimentele cuiva suficient de clar 
pentru a le respecta, el trebuie sa și le înţeleagă mai întăi 
pe ale lui. De la începutul vieţii, un copil se uită la fețele 
celor care-l au în grijă, ascultă vocile lor și, în același timp, 
experimentează propriile sale senzaţii corporale. O faţă 
familiară, o expresie familiară, o voce blândă receptivă la 
privirea lui, la mișcările braţelor lui îl fac să se simtă liniștit 
Si alinat. 


Copilul începe să înveţe despre emotii încă de la naștere. Un 
copil de patru luni deja se uită fix la părinţii lui cu un interes 
atât de intens, încât îi face să reacționeze; dar el se află 
abia la începutul explorării rolului lui în sentimentele altora. 
Când devine furios și înţelege dintr-odată că și-a supărat 
părintele, surpriza i se vede pe faţă și în retragerea bruscă. 
Până la șase luni, el va recunoaște șapte emoţii pe fata celor 
care-l îngrijesc — bucuria, tristețea, furia, frica, surpriza, 
suferinţa, interesul — și, de asemenea, le poate exprima. 


Până la nouă luni, un bebeluș se va aștepta să găsească 
informaţii despre orice situaţie pe fețele celor apropiaţi. Asa 
cum am văzut, el citește deja expresiile faciale pentru a afla 
ce au de spus ele despre lume. El învaţă cat de importante 
sunt celelalte persoane pentru el — un pas înainte pentru a 


ajunge să tina suficient de mult la ele pentru a încerca să le 
facă pe plac și să se controleze singur. 


Angajarea în relaţii va deveni pentru copil un motor al 
învăţării mai puternic decât orice altceva din lumea lui. În 
primul rând, el învaţă ce e bine si ce e rău pentru a-și 
mulțumi părinţii. Dacă disciplina devine învăţare, atunci 
orice măsură disciplinară trebuie să ţină seama de motivaţia 
emoţională din spatele tuturor actelor de învăţare. 
Pedepsele care lasă copilul să se simtă abandonat sau fără 
speranţa de a-și putea vreodată mulțumi părintele îi răpesc 
motivaţia emoţională de a învăţa din greșelile lui. 


Între doi și trei ani, copilul mic va fi adesea absorbit de 
sentimente contradictorii și dorinţe care nu pot fi îndeplinite. 
El va lupta pentru a înţelege și a ști cum să numească ceea 
ce se întâmplă în interiorul lui. Când un copil spune: „SUNT 
SUPĂRAT!“, „TE URĂSC!“ sau „NU VREAU SĂ PLECI!“, ori 
exprimă alte sentimente puternice, aceasta este o realizare 
extraordinară! În numai câţiva ani, copilul a învăţat să 
experimenteze emoțiile, să le recunoască la sine însuși și la 
ceilalţi și sa folosească limbajul pentru a le numi. Toate 
aceste etape sunt necesare ca un copil să învețe să-și 
controleze emoţiile. 


Pentru a nu fi copleșit de emoţii, pentru a nu fi luat prin 
surprindere de propriile lui emoţii sau a nu le acumula în 
interior, de unde îl consumă și îi subminează 
comportamentul, un copil trebuie să fie capabil: 


e să-și simtă propriile emoţii ca pe senzaţii distincte; 
e să observe ceea ce le provoacă; 


e să observe cum resimte acele emoţii când își fac apariţia, 
încep să scânteieze și apoi să explodeze; 


e să afle ce poate face pentru a se linişti la loc; 


e să identifice tipul de ajutor de care are nevoie de la alţii și 
să-l ceară; 


e să înveţe să înțeleagă semnificaţia emoţiilor sale, să le 
respecte și să le aprecieze valoarea. 


GESTIONAREA SENTIMENTELOR INTENSE 


E inevitabil ca intensitatea sentimentelor lui să sperie 
copilul mic si, de multe ori, să-i înfurie părinţii. El are însă 
nevoie mai mult ca oricând să fie disciplinat de părinţi — 
pentru a-l asigura că neliniștea lui interioară nu-l pune în 
pericol, că ei îl vor ajuta să-și stăpânească sentimentele 
copleșitoare. Este probabil ca părinţii să fie atrași în luptele 
pe care el le declanșează, dar el are nevoie să preia modelul 
lor de a se calma, de a clarifica aspectele problemei și de a 
căuta o soluţie. 


Comportamentul neadecvat este în mod frecvent prima 
încercare a copilului de a-și canaliza sentimentele intense. 
Ca să-și poată gestiona emoţiile fără a recurge la 
comportamente neadecvate, copilul are nevoie de disciplină 
și de un model de autodisciplină oferit de părinţi. El are 
nevoie de ajutorul unui părinte pentru a afla mai multe 
despre sentimentele lui și despre cum să le trăiască fără a-și 
pierde controlul. 


Înțelegerea emergentă a propriilor lui emoţii este necesară 
pentru a putea începe să recunoască existenţa emoţiilor 
celorlalți. 


Cum ajutam copilul sa-si exprime si controleze 
emotiile 


Un parinte poate ajuta copilul: 


e sa se simtă suficient de în siguranţă pentru a-și 
experimenta emoţiile („Te voi ajuta să te controlezi până 
când vei putea face singur acest lucru“); 


e să distingă diferite emoții („Uneori, oamenii simt nevoia să 
fie răi când sunt speriaţi“); 


e să recunoască asocierile dintre anumite emoții și situaţii 
(„Nu te simţi mândru de tine că ai pus toate jucăriile la locul 
lor?“); 


e să-și observe și să-și numească sentimentele („Când e 
întuneric, mi-e frică“); 


e să identifice și să anticipeze ce anume le declanșează 
(„Nu-mi place să merg la culcare“); 


e să găsească modalităţi de a se linişti sau a-și exprima 
emoţiile („Am nevoie de niște cărţi pe care să mă uit înainte 
de culcare“, „Voi face un desen al monstrului înfricoșător pe 
care-l vad la culcare“); 


e să ceară ajutor pentru gestionarea sentimentelor lui atunci 
când are nevoie („Poţi să stai pe patul meu și să-mi canti 
cântecul nostru înainte de a pleca?“); 


e să accepte sentimentele și să le aprecieze valoarea — ele 
sunt o parte din ceea ce este el. (Un părinte ar putea spune: 


„Te distrezi atât de bine toată ziua. Bineînţeles că nu-ţi place 
să trebuiască să te oprești când se lasă noaptea!“, „Ne 
iubim atât de mult unul pe celălalt. Bineînţeles că nu ne 
place să mergem la culcare și să așteptăm toată noaptea 
pentru a ne putea vedea din nou de dimineata!“) 


RECUNOAȘTEREA SENTIMENTELOR CELORLALŢI 


Undeva, în al treilea an, copilul face o descoperire uimitoare. 
Se gândește de mult timp, dar acum poate gândi despre 
gânduri. Puţini copii mici spun: „M-am gândit ieri la asta“ ori 
chiar „Am uitat ce voiam să spun“. Dar unii copii de doi ani 
și multi copii de trei ani pot începe să se gândească la 
gândurile, amintirile, sentimentele, credinţele și interesele 
lor. De aici apare gândirea despre gândurile și sentimentele 
altor oameni: „Acel copil plânge pentru că îi este dor de 
mama lui“. Această nouă capacitate este adesea privită ca 
de la sine înţeleasă. Cu toate acestea, în lipsa ei, un copil nu 
este gata să înveţe să-și modeleze comportamentul, astfel 
încât să ia în considerare sentimentele altora. 


Disciplina îl va împinge să folosească această nouă abilitate 
și să anticipeze efectele comportamentului lui. De exemplu, 
atunci când un copil de trei ani trage jucăria din mâna 
fratiorului său, făcându-l să plângă, ar putea spune: „Este a 
mea și nu te poţi juca cu ea!“ Dar când tatăl lor spune pe un 
ton serios: „Crezi că va dori Sa se mai joace cu tine dacă-l 
tratezi în acest fel?“, el se uită în sus la tatăl său cu ochi 
vinovați, iscoditori. Atunci când tatăl continuă să spună: 
„Ştii, dacă i-ai fi oferit altceva, în loc doar să îi iei jucăria, 
poate că nu s-ar fi supărat așa de tare“, copilul este gata să 
se gândească la sentimentele altor oameni, chiar și ale 


fratelui său mai mic. Un părinte trebuie sa fie gata nu doar 
să-i arate unui copil ceea ce a greșit, dar și să-i ofere 
alternative pozitive. 


EMPATIA: A-ŢI PASA DE CEEA CE SIMT CEILALŢI 


Capacitatea de a înțelege sentimentele altora și de a le trăi 
suficient de profund pentru a-ţi păsa de ele își are rădăcinile 
în frageda copilărie, deși se dezvoltă de-a lungul întregii 
vieţi. Din pacate, unii adulţi nu și-o dezvoltă pe deplin 
niciodată. Totuși, comportamentul fiecărei persoane nu va 
depinde în ultimă instanţă de o disciplină impusă din 
exterior (cu excepția celor aflaţi între zidurile închisorii), ci 
de disciplina autoimpusă. Și, la rândul său, autodisciplina 
este ghidată de conștientizarea și preocuparea individului 
pentru sentimentele și nevoile celorlalţi. 


Multe cazuri în care este nevoie de disciplină reprezintă 
oportunităţi de a îndruma un copil să înțeleagă și să-i pese 
de sentimentele altora. Un copil de patru ani este speriat la 
vederea unui copil într-un scaun cu rotile. 


— Uită-te la acel băiat cu un picior, strigă el la mama lui. 


Stânjenită și alarmată, mama îl ia de umeri și-l privește fix 
în ochi. 


— Cum crezi că se simte el după ce și-a pierdut un picior și 
alti oameni îl arată cu degetul? 


Copilul de patru ani izbucnește în lacrimi. Și-a dat voie să 
simtă sentimentele celuilalt copil. Mama lui îl îmbrățișează 
Si spune: 


— Este trist să-ţi imaginezi cum se simte și e infricosator că 
acest lucru i se poate întâmpla oricui. 


Aceasta este o oportunitate pentru părinte să schimbe 
atitudinea copilului său, de la una critică la una de simpatie, 
pentru a învăţa copilul să se pună în locul altcuiva. Dar 
acest lucru poate fi dureros. De multe ori, în spatele cruzimii 
unui copil se ascunde vulnerabilitatea lui. Fără sprijinul unui 
părinte, poate fi prea dureros pentru copil să se confrunte 
cu sentimentele lui. Tachinarea și alte comportamente 
negative sunt rezultatul inevitabil al acestei evitări. 


DEZVOLTAREA MORALA 


Disciplina este modalitatea prin care parintele ghideaza 
dezvoltarea morală a unui copil. Dobândind abilitatea de a 
înțelege perspectivele altor oameni, copilul poate vedea că 
regulile iau în considerare nevoile tuturor, nu doar pe ale lui. 
Când va înţelege importanţa faptului de a trata pe toată 
lumea așa cum și-ar dori el să fie tratat, copilul va învăţa să 
facă sacrificii de dragul celorlalţi. Totuși, el va avea nevoie 
de autodisciplină pentru a reuși. 


Înainte de a fi pregătit să se folosească de conştientizarea 
sentimentelor altor oameni pentru a-și orienta 
comportamentul, el va fi mai întâi ghidat de celelalte 
consecinţe ale comportamentului lui. Dacă ar fi întrebat de 
ce nu fură o jucărie, un copil de patru sau cinci ani ar spune, 
probabil, ceva de genul: „Poliţia m-ar băga la închisoare“. 
Totuși, scopul ultim al unui părinte este acela de a-l învăţa 
pe copil să se comporte civilizat, indiferent dacă cineva se 
uită sau nu. (Destul de curând, vor exista multe ocazii în 
care nimeni nu va fi de fata!) Cum are loc această tranziţie 
remarcabilă? Când părinţii îi dau de înțeles copilului că se va 
confrunta cu consecințele comportamentului său neadecvat, 
ei au de ales. Ei pot prezenta consecinţa într-o manieră care 
afirmă puterea lor asupra copilului: „Pentru că așa am spus 
eu“ este un exemplu al acestei abordări. Alternativ, ei se pot 
impune într-un mod care arată că regula este corectă și este 
în interesul tuturor să o urmeze: „Ma trebui să-i dai jucăria 
înapoi. Nu ti-ar plăcea ca altcineva să ia una din jucăriile 
tale fără să întrebe“. 


Cand părinţii își învaţă copilul să se supună regulilor pentru 
că regulile sunt corecte, și nu pentru că părinţii sunt mai 
puternici, ei pregătesc copilul să respecte legea în anii care 
vor veni, când părinţii nu vor mai fi întotdeauna mai 
puternici. 


Priviţi un copil de patru ani care a pus ochii în parc pe 
tricicleta altui copil. Incapabil iniţial să se abţină, întinde 
mâna pentru a prinde șaua. Dar imediat ce o face, 
tntepeneste, se uită în ochii proprietarului tricicletei și se 
retrage. Acest copil de patru ani învaţă să se gândească la 
ceilalţi si se oprește din ce avea de gând. El ar putea fi 
motivat de dorinţa de a se împrieteni cu acel copil sau de 
dorința de a evita mustrarea din partea tatălui său. Totuși, în 
anii care vor veni, va învăţa să ia în considerare nevoile și 
sentimentele altor persoane în comportamentul său faţă de 
ele, pur și simplu pentru că ele contează. 


La început, părinţii pot fi uneori nehotarati cu privire la 
regulile care contează pentru ei. Acest lucru are tendinţa de 
a insufla și copilului un sentiment de nehotărâre. Însă de-a 
lungul timpului, pe măsură ce părinţii se decid cu privire la 
regulile lor, copilul va avea nevoie să le testeze. Dacă 
părinţii răspund cu constanta la încercările lui, vor ajuta 
copilul să-și rezolve confuzia. Când normele sunt aplicate în 
mod consecvent, copilul învaţă că ele nu se schimbă în 
funcţie de dorințele sau sentimentele de moment ale 
părinţilor sau copiilor. Consecventa demonstrează unui copil 
că regulile rămân aceleași fiindcă ele au propria lor 
importanță. 


Cu toate că va dura mai mult, obiectivul părinţilor este de a 
ajuta copiii să-și folosească empatia crescândă pentru „a 
face ceea ce trebuie“ pentru că trebuie, chiar și atunci când 
adulţii nu sunt acolo să-i pedepsească sau nu. Ca părinţi, 
trebuie să ne ajutăm copiii să-și găsească propriile motivații 


pentru a se comporta in conformitate cu un cod moral 
comun. Mai devreme sau mai tarziu, vor fi prea mari pentru 
a putea fi întotdeauna prezenţi să-i disciplinăm atunci cand 
ei ezită. Până atunci, trebuie să ne asigurăm că și-au însușit 
valorile pe care li le-am insuflat. 


STIMA DE SINE 


Dacă vrem ca unui copil să îi pese de alti oameni, el trebuie 
să înveţe să îi pese profund de el însuși. Când un copil mic 
primește iubire și oportunităţi de a se aprecia pe sine însuși, 
părintele îl pregătește pentru empatie. Simţul propriei valori 
îl va face pe copil să simtă că merită să-și reorienteze 
impulsurile, de dragul său și de dragul altora. Un copil care 
nu se place pe sine este prea puţin motivat pentru a-i păsa 
de ce se întâmplă cu oricine altcineva! 


Bineînţeles că iubirea este, încă de la început, esenţială 
pentru stima de sine a unui copil. Dar la fel sunt și 
oportunităţile pentru succes și atenţia pentru dezvoltarea 
abilităţilor sale (chiar mai mult, începând de la grădiniţă), 
care vor ajuta copilul să se aprecieze pe sine. Mai puţin 
evident este rolul disciplinei. Unui copil nu-i face plăcere 
când își pierde controlul. Un copil care și-a pierdut controlul 
și nu este disciplinat se întreabă dacă părintele său crede că 
merită să fie disciplinat. El s-ar putea întreba dacă părinţilor 
le pasă suficient de mult de el pentru a se confrunta cu furia 
și frustrarea sa din momentul disciplinării. Stabilitatea 
stimei de sine a unei persoane — atât în condiţii de succes, 
cât și de eșec — este o provocare care nu va dispărea toată 
viata. Învăţarea începe devreme. 


Solicitările exagerate, care vin chiar și de la părinţi iubitori, 
pot anula până și stima de sine a copilului cel mai 
competent. Riscăm să îl facem să simtă că „nu este bun de 
nimic“, că nu se poate ridica la înălțimea așteptărilor 
nerezonabile ale părinţilor. El ar putea să facă din aceste 
așteptări nerezonabile propriile așteptări. Când simte că nu 


se poate ridica la nivelul așteptărilor părinţilor sai sau ale lui 
proprii, disciplina va fi pentru el o critică. 


Solicitările exagerate sunt o modalitate de a pune copilul pe 
traiectoria eșecului. Pedeapsa în locul învăţării — de 
exemplu, sub forma reproșurilor sau refuzul de a-i oferi 
înțelegere și aprobare — va ataca în mod cert stima de sine 
a copilului. Comportamentul neadecvat poate fi forma 
copilului de a protesta, o încercare de a se proteja pe sine 
care e sortită eșecului. Atunci când părintele devine 
exasperat de refuzul intens și repetat al unui copil de a-i 
îndeplini așteptările, este cu siguranţă timpul de a se 
retrage, a reevalua dacă copilul este într-adevăr pregătit 
pentru ce i se cere și a-și reajusta cerințele. 


„Îţi tot spun să-ţi aduni hainele și să le pui la locul lor în 
fiecare zi și niciodată nu o faci! Vrei să fii un dezordonat tot 
restul vietii?“, strigă mama furioasă la copilul ei de cinci ani. 
La această vârstă, un copil încă are nevoie să i se 
reamintească în fiecare zi ce are de făcut când e vorba de 
astfel de sarcini si chiar de spălatul pe fata și periatul 
dinţilor. Desigur, acest lucru este plictisitor pentru orice 
părinte, dar nu ne putem aștepta încă de la un copil să se 
organizeze pentru a face aceste lucruri pe cont propriu. 
Numai prin repetiţie el va învăţa în cele din urmă să-și 
amintească singur. Până atunci, reproșurile aspre tind să 
împingă copilul spre revolta împotriva îndemnurilor 
părinţilor. 


Un copil care acceptă indemnurile făcute cu blandete sau 
protestează doar pentru scurt timp este un copil care, în 
cele din urmă, și le va asuma. Un copil care protestează 
violent poate comunica de fapt că nu este încă pregătit sau 
că resimte îndemnul mai mult ca pe o insultă decât ca pe un 
ajutor. Unii copii vor transforma chiar uitarea lor în 
încăpățânare, pentru a învinge critica. El ar putea răspunde: 


„N-am uitat. N-am făcut-o intenţionat“, pentru a se simţi din 
nou în control. 


Copiii cu probleme care le afectează capacitatea de învăţare 
sau relationare, cum ar fi dificultăţile de învăţare sau 
tulburarea de hiperactivitate/deficit de atenţie, mai ales 
când sunt nediagnosticate, sunt în mod special expuși 
riscului de a avea o stimă de sine deteriorată. Dacă 
disciplina ia forma unor critici dure, ei tind să protesteze 
printr-un comportament „urât“. 


Lauda excesivă poate, de asemenea, interfera cu stima de 
sine a unui copil. Când primești prea multe laude, poate fi 
dificil să te ridici mereu la înălțimea lor, să simţi că le meriti 
și să le iei în serios. Unii copii ar putea avea nevoie să se 
comporte neadecvat pentru a testa laudele care par prea 
mari pentru a fi adevărate sau pentru a-i determina pe 
părinţi să treacă de la laude exagerate la a-l accepta pe 
copil așa cum este el cu adevărat. 


ETICHETE NEGATIVE CARE SE 
AUTOINDEPLINESC 


Copiii care fac eforturi pentru a-și controla impulsurile lor de 
a lovi, mușca sau arunca lucruri trebuie să fie învăţaţi să 
vadă efectul acţiunilor lor asupra altora. Când adulţii 
folosesc critici dure la persoană, acest lucru îi determină în 
schimb să creadă că ei sunt cu adevărat „răi“. Astfel de 
etichete pot deveni credinţa unui copil despre el însuși și o 
autoprofetie. Mai bine, luaţi copilul care a fost agresiv și 
îmbrățișaţi-l. Desigur, va trebui să i se spună că nu este 
acceptabil comportamentul său și să se confrunte cu 


efectele comportamentului sau. Fara aceasta, copilul va 
ramane speriat de propria sa lipsa de control. Va continua sa 
loveasca sau Sa muste pana cand va sti ca poate conta pe 
un adult care să-l oprească. Dar un părinte trebuie să 
manifeste, de asemenea, dragoste și încredere. Copilul 
trebuie să înveţe să creadă în bunătatea lui și să spere că se 
va putea controla singur. 


DEFENSELE: COSTUL CONFRUNTĂRII CU 
REALITATEA 


Ca un copil sa poata invata lectia pe care i-o ofera un 
parinte despre o greseala pe care a facut-o, trebuie sa fie 
capabil să isi înfrunte slăbiciunile. Oricât de greu le-ar fi 
adulţilor să-și recunoască în mod deschis propriile 
neajunsuri, copiilor mici le este si mai greu. Ideea lor despre 
cine sunt și despre valoarea lor este cu atât mai firavă. Pe 
măsură ce cresc suficient pentru a realiza că sunt mai mici, 
mai neexperimentați, știu mai puţine lucruri și nu au 
suficiente abilităţi într-o mulțime de domenii, reproșurile 
unui părinte pot părea cu atât mai amenințătoare. 


Un copil care crede în sine poate îndrăzni să se confrunte cu 
greșelile sale. Treptat, el trebuie să înveţe să-și accepte 
greșelile și simte satisfacţie atunci când și le corectează. 
Lauda și întăririle pozitive pot fi de ajutor, dar trebuie să 
conducă copilul spre a-și găsi propria mândrie și satisfacţie 
legate de comportamentul lui. Un copil care este dependent 
de lauda unui părinte se va simţi ameninţat și va intra în 
defensivă, atunci când nu o poate avea sau când părintele 
se abtine. De-a lungul timpului, părintele va trebui sa 
înlocuiască „Sunt atât de mândru de tine“ cu „Nu ești 
mândru de tine?“ 


Modul unui copil de a se proteja împotriva emoţiilor 
supărătoare este mult mai puţin dezvoltat decât al unui 
adult. Atunci când copilul trebuie să se confrunte cu 
sentimente copleșitoare (între care furie, respingere, frică și 
vinovăţie), el recurge adesea la denaturări evidente ale 


realitatii pentru a evita aceste sentimente: ,NU AM FURAT 
BOMBOANA“. Dar, desigur, stiti că a făcut-o. 


Când confruntăm un copil cu faptele lui greșite, îi cerem să- 
și înfrunte limitele și defectele. Dacă, în timp ce subliniem 
ce a făcut greșit, îi punem la încercare încrederea încă 
fragilă în sine și propria valoare, este probabil ca el să 
protejeze aceste convingeri prin negarea vinovatiei, prin 
minciună sau ascultând ceea ce spunem numai pe 
jumătate. 


Pentru a se proteja de reacţia părinţilor lor și de propria lor 
conștiință, copiii mai mari își justifică adesea 
comportamentul neadecvat prin ceea ce au intenţionat să 
facă. „N-am vrut să fac asta. Dar când am scăpat bomboana 
pe jos, m-am gândit că mai bine s-o mănânc eu, decât să 
ajungă la altcineva.“ De multe ori, este mai bine să nu 
intrăm în argumente juridice legate de intenţie. „Nu 
contează atât de mult dacă aceasta a fost intenţia ta sau 
nu. Bomboanele fratelui tău mai mic au ajuns în stomacul 
tău, fie că ai vrut sau nu. Oricum ar fi, va trebui să cumperi 
câteva bomboane cu banii tăi pentru a le înlocui pe 
acestea.“ Este esenţial să oferim copilului șansa de a repara 
lucrurile și a fi iertat, atunci când îl ajutăm să se confrunte 
cu ceea ce a facut și să-i cream un sentiment pozitiv legat 
de rezultat. 


DE LA DISCIPLINA LA AUTODISCIPLINA 


Scopul părinţilor în privinţa disciplinei este acela de a ajuta 
copilul să se bazeze pe propria lui motivaţie pentru a-și 
controla impulsurile, a-și gestiona emoţiile, a respecta 
nevoile, sentimentele și drepturile celorlalţi și „pentru a face 
ceea ce trebuie“ pentru că trebuie. Pe măsură ce copilul 
crește, părinţii pot lăsa mai mult loc copilului pentru a 
recunoaște singur propriile lui fapte greșite, consecinţele 
actelor sale, precum și modalităţi de a face reparaţii. Acest 
proces începe când părintele observă pe faţa copilului său, 
care tocmai a fost disciplinat, o privire recunoscătoare de 
ușurare. El a început să-și recunoască nevoia de disciplinare 
și este pe cale de a învăţa să se disciplineze el însuși. 


Mai ales în mijlocul unei crize, căutaţi ocazii pentru a 
determina copilul sa-și examineze și să-și gestioneze 
comportamentul în mod mai independent. Folosiţi „Îţi dai 
seama ce ai făcut?“, în loc de „N-ar fi trebuit să faci asta“. 
Folosiţi „Îţi dai seama cum l-a făcut să se simtă gestul tău?“, 
în loc de „l-ai rănit sentimentele“. Folosiţi „Ce crezi că poţi 
face pentru a-l ajuta să se simtă mai bine?“, în loc de „Va 
trebui să îi ceri scuze“. Aceste diferenţe subtile transmit 
unui copil că acum contati pe el și ca el poate conta pe el 
însuși pentru a-și îndrepta greșelile. Nu-l abandonati, ci îi 
transmiteti că puneţi pret pe noile lui abilităţi. 


Un copil trebuie să știe, și să știe că și părinţii lui știu, că a 
face greșeli este ceva omenesc. El trebuie să știe ca 
greșelile lui pot fi înţelese și iertate, chiar dacă există un 
pret care va trebui plătit. De fapt, consecinţa poate fi 
propusă pentru a-l reasigura ca poate fi iertat. Greselile pot 


fi văzute ca pași necesari pentru învăţare, mai degrabă 
decât ca o reflectare a valorii intrinseci a unei persoane. 
Capacitatea unui copil de a crede în progresul lui trebuie 
sprijinită de încrederea părinţilor săi în el. 


Comportamentul neadecvat ca oportunitate pentru a- 
i preda autodisciplina 


1. Observati comportamentul nonverbal al copilului vostru 
pentru a vedea cât de rău se simte deja cu privire la ceea ce 
a făcut. 


2. Dacă știe deja că a făcut ceva greșit și se simte vinovat, 
atunci el a început deja să înveţe lecţia. 


3. Atunci când sunt prea greu de suportat, sentimentele de 
vinovăţie riscă să fie ascunse de negare. Nu puneţi presiune 
asupra copilului până într-acolo încât să nu se poată 
confrunta cu ceea ce a făcut. În schimb, apreciaţi curajul de 
care a avut nevoie pentru a se confrunta cu propriile greșeli: 
„Pot sa vad că te simţi groaznic pentru ce ai făcut. Știi că nu 
vreau să te simţi mai rău decât te simţi deja“. Cel mai 
probabil, va fi surprins de aceste cuvinte și va fi dispus să 
asculte. 


4. Dacă e nevoie, vă puteţi asigura că înţelege ce a facut, 

cerându-i să vă relateze cele întâmplate. Cuvintele lui sunt 
mai valoroase decât ale voastre și aveţi șansa de a lămuri 

orice neclaritate pe care o auziti. 


5. Decideti cu privire la o consecinţă (consultati-va cu 
sotul/sotia, dacă este posibil) strâns legată de fapta greșită 
Si care-i permite copilului să repare lucrurile. „Va trebui să-ți 


retin banii de buzunar pana cand vei fi strans suficient de 
mult pentru a cumpăra unul nou“, „Va trebui să faci o 
felicitare frumoasă pentru a-i spune cât de rău îţi pare“. 


6. Asiguraţi-vă că înţelege importanţa actelor de a cere 
iertare și a repara lucrurile și că se simte iertat. „Ai nevoie 
de o imbratisare?“ 


Capitolul doi 


O abordare asupra disciplinei 


Există două consideraţii generale de luat în calcul atunci 
când alegem modalităţile de disciplinare a copilului. Prima: 
părinţii ar trebui să fie conștienți de influenţa propriului lor 
trecut. A doua: temperamentul copilului va influenţa 
abordarea pe care trebuie s-o adopte. După discutarea 
acestor două consideraţii, voi expune avantajele și 
dezavantajele diferitelor abordări asupra disciplinei. 


AMINTIRILE PARINTILOR REFERITOARE LA 
DISCIPLINA 


Noii părinţi își amintesc deseori modurile în care i-au 
disciplinat propriii părinţi. Mulţi spun: „Sunt sigur că nu 
vreau să fiu ca părinţii mei“ si ar putea avea sentimente 
puternice legate de propriile moduri de disciplinare a 
copilului. Disciplina este însă o dimensiune atât de investită 
emoţional a trecutului nostru ca părinţi, încât este inevitabil 
să revenim la tiparele propriei copilării sau să gravităm în 
jurul extremei opuse. 


Momentele în care copiii noștri apelează la noi pentru a-i 
disciplina sunt rareori calme sau favorabile reflectiei. Un 
acces de furie la magazin sau pe scaunul din spate al 
mașinii la o oră de vârf, un copil înlăcrimat care are pe gât 
urme de zgârieturi făcute de copilul nostru — acestea nu 
sunt momente propice unor reacţii atent gândite. În schimb, 
apelăm fără să ne gândim la metodele cele mai la 
îndemână: tacticile de disciplinare adânc înrădăcinate cu 
care am fost crescuţi noi înșine. În mod tragic, nu este 
niciun secret că adulţii care au fost abuzati în copilărie sunt 
mai înclinați decât alţii să-și abuzeze propriii copii. Totuși, cu 
toţii apelăm la propria noastră educaţie, fie că ne aflăm într- 
un moment de criză sau nu, pentru a ne găsi calea. 


Unii părinţi pot avea sentimente de plăcere și mândrie fata 
de propria capacitate de a reproduce tradiţiile familiei lor 
privind disciplina. Totuși, alti părinţi se vor simţi indurerati 
pe măsură ce află că dorinţa lor de a fi un altfel de părinte 
este dejucată de către propriile lor instincte. Pentru unii 
părinţi, frustrarea provocată de copiii lor se combină cu un 


recul spre propriul trecut. Adaugati la toate acestea grijile 
imediate declansate de comportamentul copilului: Se afla el 
tn siguranta? Se va rani? Cum va invata vreodata sa se 
disciplineze sau să recunoască ce e rau si ce e bine? Ce 
prezice acest comportament pentru viitorul lui? 


Este ușor de înțeles de ce este o dificultate atât de mare să 
concepi în toiul evenimentelor un răspuns disciplinar care să 
pună capăt crizei și care, în același timp, să ţină cont de 
obiectivele pe termen lung ale disciplinei. 


ADAPTAREA DISCIPLINEI LA DIFERENȚELE 
TEMPERAMENTALE 


Temperamentul oricărui copil este unic de la bun început. 
Tipul de disciplină la care reacţionează și momentele când 
va avea nevoie de disciplină vor varia într-o oarecare 
măsură în funcţie de temperamentul lui. Există trei grupe de 
caracteristici care variază în funcţie de copil și care 
influențează modul cum interacționează el cu mediul 
înconjurător. Acestea, împreună cu ritmurile individuale ale 
somnului, alimentaţiei și ale altor funcţii corporale, îi 
definesc temperamentul: e Modul cum abordează o sarcină: 
durata concentrării atenţiei și perseverenta, capacitatea de 
a fi distras și nivelul activismului. 


e Cat de flexibil este copilul în relaţiile interpersonale — 
dacă e îndrăzneţ, timid, adaptabil sau rigid. 


e Cum reacţionează copilul la ceea ce vede, la sunete sau 
evenimente etc. — calitatea dispozitiei sale și intensitatea 
reacțiilor. 


Este inevitabil ca temperamentul unui copil să nu 
influenţeze lucrurile pe care le poate face cu ușurință si pe 
cele care vor reprezenta o dificultate. 


e Copiilor foarte activi le-ar putea fi mai dificil să se 
controleze și au nevoie mai des de o abordare mai directă a 
părinţilor. 


e Copiii care „se încălzesc greu“ s-ar putea retrage, chiar 
răzvrăti, atunci când sunt împinși să facă ceva nou. Ei au 
nevoie de timp să se pregătească și ar putea avea nevoie ca 
părinţii să împartă o nouă cerinţă în pași mici. 


e Copiii foarte sensibili, care rezonează emotional cu cei din 
jurul lor, s-ar putea simţi responsabili pentru lucruri care le 

depășesc vârsta și ar putea fi copleșiți de vinovăţie chiar la 
cel mai mic reproș. 


e Copiii cu o durată limitată a concentrării atenţiei ar putea 
avea dificultăţi în a îndeplini o serie de instrucțiuni și s-ar 
putea să le efectueze pas cu pas, până la următoarea 
comandă. 


e Copiii cu hipersensibilitate senzorială sunt copleșiți de 
ceea ce văd, aud sau ating. Ar putea avea nevoie să se 
izoleze de sunetele sau imaginile din jur. Acest lucru îi poate 
face să rateze îndeplinirea unei cerințe parentale. 


Înțelegerea temperamentului copilului dumneavoastră vă va 
ajuta să modelati cea mai eficientă disciplină posibil. 
Disciplina adaptată calităţilor unice ale copilului va fi cea 
mai bună șansă de a-l învăţa cum să-și gestioneze 
comportamentul. 


De asemenea, este probabil ca temperamentul unui copil să 
influențeze interacţiunea cu părinții lui. „Ajustare“ e un 
termen creat de Stella Chess și Alexander Thomas pentru a 
descrie compatibilitatea între temperamentul copilului și cel 
al părintelui. Luptele pentru obţinerea controlului sunt un 
risc atunci când temperamentele copilului și părintelui sunt 
prea diferite, iar părinţii ar putea dori să schimbe 
temperamentul copilului. Desigur, acest lucru este imposibil. 
Cel mai bine este ca un părinte să accepte temperamentul 


copilului asa cum este si să înveţe să lucreze cu el. Este 
probabil ca aceste lupte sa aiba loc si atunci cand parintele 
si copilul sunt prea asemanatori. Parintii ar trebui sa invete 
să-și accepte propriile temperamente când se văd pe ei 
înșiși în copil. 


INFLUENTA EXEMPLULUI PROPRIU AL 
PARINTELUI 


Indiferent de abordarea pe care o adoptati în privinţa 
comportamentelor neadecvate ale copilului, îi veți oferi un 
model. Fiica mea mi-a povestit despre un moment când fiul 
ei în vârstă de șase ani o ruga cu încăpățânare să-l lase să 
mai vadă „încă un“ program la televizor. La fel de hotărâtă, 
ea a rămas pe poziţie într-un mod din ce în ce mai emfatic. 
Când ea a început să tipe și să dea din picior, copilul a 
privit-o și i-a spus: „Să știi că amândoi o să ne simţim mai 
bine odată ce te calmezi“. În momente ca acesta, este 
inevitabil ca parintii să simtă nevoia unei pauze de calmare 
înainte de a se confrunta cu copilul. 


Ce-ar fi să-i transmiteti copilului cât de supărat sunteţi si 
cum aveţi de gând să gestionati această situaţie? „Sunt atât 
de supărat, încât am de gând mai întâi să mă calmez, apoi 
să stau puţin să mă gândesc care vor fi consecinţele pentru 
tine.“ Copilul va ști imediat că vorbiti cât se poate de serios. 
De asemenea, copilul va lua ca model abilitatea 
dumneavoastră de a vă identifica și gestiona sentimentele. 
El ar trebui să poată conta pe o reacţie echitabilă fata de 
greșeala lui și care nu este excesiv de influențată de 
emoţiile dumneavoastră iniţiale; totuși, va trebui să vadă 
cum v-a afectat comportamentul lui pentru a învăţa. Un 
copil care și-a înfuriat un părinte trebuie să afle consecinţele 
acțiunilor lui; totuși, părinţii îi pot oferi un exemplu 
important: ei îl pot pune la punct în mod echitabil, fără să 
acţioneze la mânie chiar atunci când sunt furioși. 


O explozie de furie parentala ar putea infricosa atat de mult 
un copil, incat sa devina improbabil sa invete ceva. O 
reacţie care induce vinovatia, care da impresia că copilul si- 
a ranit serios parintele, ar putea tndrepta atentia copilului 
mai mult spre salvarea părintelui decât spre înțelegerea 
greșeli. În schimb, o expresie adecvată și lipsită de 
ambiguitate a sentimentelor pe care copilul i le-a provocat 
părintelui — furie, durere, frustrare, frică — va ajuta copilul 
să înțeleagă efectele acțiunilor lui și vieţile interioare ale 
celorlalți. 


Am observat că populaţia maya din sudul Mexicului se 
sprijină pe modelare pentru a-și crește copiii. Copiii lor imită 
rapid fragmente ale comportamentului părinţilor. Când am 
încercat să încep o primă conversaţie cu o mamă, băieţelul 
ei mă cerceta cu ochi curioși, întrebători. Mama mi-a 
răspuns scurt, șoptit și apoi s-a uitat în altă parte. Reacţia ei 
a transmis fără echivoc mesajul că nu voia să aibă de-a face 
cu un străin. Fără ezitare, copilul și-a coborât privirea și și-a 
întors capul, înțelegând imediat și supunându-se mesajului 
nerostit al mamei despre cum să reacționeze faţă de străini. 
Modalitatile unui părinte de a-și gestiona sentimentele pot 
fi, de asemenea, un model pentru copil în ceea ce privește 
maniera în care să și le gestioneze. 


Unii părinți știu că ţipă la copii și și-ar dori să nu tipe. Alţii ar 
putea crede că-și pregătesc copilul pentru o lume în care 
probabil n-o să-l menajeze nimeni. Totuși, cei mai multi 
părinţi nu vor dori să plătească prețul de a tipa la copiii lor 
mici. Zece ani mai târziu, se pot aștepta să-i audă pe copii 
tipand la ei — si pe același ton. Încă si mai rău, este probabil 
ca părinţii să audă sunetul vocii părinţilor lor (cei care tipau 
la ei) în tipetele copilului lor adolescent. În mod 
surprinzător, copiii sunt mult mai înclinați să se oprească și 
să asculte atunci când părinţii își coboară vocea și vorbesc 
în șoaptă! 


PREȚUL UMILIRII COPILULUI 


Bunicul meu a adus odată o păpușă antică de porțelan din 
China. Gâtul și umerii păpușii erau extrem de ciobite. 
Conform spuselor bunicului meu, capul păpușii, fixat pe corp 
cu un arc, era lovit cu putere de părinţi ori de câte ori 
posesorul ei era obraznic. Păpușa lovită, expusă într-un loc 
vizibil din casă, a devenit un simbol care dezvăluia 
„răutatea“ de neuitat a posesorilor ei. 


Este rușinea un ingredient necesar al disciplinării? Rușinea 
poate face copilul să creadă că este cu adevărat „rău“ și să 
se poarte ca atare ori să-și ascundă „răutatea“. Uneori, 
chiar reușește să pună capat comportamentului „rău“ — dar 
numai temporar. Supunerea de dragul evitării rusinii nu face 
decât să amâne comportamentul „rău“ până când copilul 
este iar liber să facă ce vrea. Un parinte care rușinează un 
copil îl învaţă: „Ai grijă să nu fii prins!“ O expunere publică a 
greșelilor copilului îi axează atenţia pe ceea ce cred alţi 
oameni, când ar putea în schimb să-l învețe să-și consulte 
conștiința. Un copil care este pedepsit prin intermediul 
umilirii este mai probabil să fie interesat de răzbunare, mai 
curând decât de a cere scuze. 


PEDEAPSA FIZICA 


Palmele la fund si alte pedepse corporale pun capat 
comportamentului nedorit al unui copil prin inspaimantarea 
lui sau prin producerea durerii fizice, afirmand totodata forta 
fizică superioară a adultului. Adultii care au primit pedepse 
corporale par aproape întotdeauna să-și amintească cât de 
puternici păreau părinţii lor și cât de frică le era de ei. De 
asemenea, își amintesc și cât de furioși erau și cât de puţin 
îi admirau sau respectau pe părinţii lor în astfel de 
momente. 


Acești adulți își amintesc mult mai rar de ce erau loviți sau 
lecţia pe care trebuiau să și-o însușească. O femeie adultă, 
acum mamă, a formulat acest lucru astfel: „Îmi amintesc 
exact cu ce m-a lovit și unde m-a lovit, dar nu-mi amintesc 
de ce. Tot ce-mi amintesc era rușinea, cât de furioasă eram 
pe tata și cât de mult voiam să mă răzbun. Dar de învăţat, 
n-am învăţat nimic“. Când un părinte folosește violenţa 
pentru a arăta „cine e șeful“, el sau ea spune copilului: 
„Sunt mai mare decât tine“ și „Nu te respect“. Ne putem 
aștepta de la un copil tratat astfel să se izoleze de părintele 
lui și să se protejeze printr-un cocon de furie. Este inevitabil 
să-și piardă respectul fata de adult și i-ar putea fi dificil să ia 
în serios învăţăturile morale ale unui părinte care l-a rănit. 


Multe familii din tara si din străinătate consideră încă 
pălmuirea la fund ca pe o formă acceptată de disciplină. În 
Franţa, acum o generaţie sau două, mulţi copii erau crescuţi 
cu ameninţarea martinet-ului, un bici scurt cu ciucuri. Folosit 
poate o singură dată, sau niciodată, zăcea agăţat pe 
peretele bucătăriei ca un memento ineluctabil al „ultimei 


soluţii“ pentru comportamentul „rău“. Uneori, o ameninţare 
face inutil actul propriu-zis. Dar trebuie ca un copil să 
trăiască în frică pentru a se putea autocontrola? 


În alte culturi, familiile au la îndemână o lingură sau o paletă 
de lemn destinată lovirii feselor copiilor neastamparati. 
Chiar daca nu este folosită niciodată, parintii o amintesc la 
nevoie ca memento al consecinţelor care trebuie evitate. 
Multi părinţi nu-și lovesc niciodată copiii, ci pur și simplu le 
reamintesc de puterea și disponibilitatea lor de a folosi 
violența. Copiii care pot asimila aceasta idee, își imaginează 
cum s-ar traduce în fapt și decid că nu merită să continue 
comportamentul neadecvat s-ar putea să nu trăiască 
niciodată experienţa reală. Dar această metodă lasă copilul 
dependent de amenințările părinţilor cu violența fizică, 
pentru a se opri și a reflecta asupra comportamentului său. 
Părinţii care au crescut cu pedepse corporale sunt înclinați 
să continue tradiţia în generaţia următoare. O educatoare 
pe care o cunoaștem îi aude pe unii părinţi spunând: 
„Părinţii mei m-au altoit si cred că n-am ajuns rău“. Replica 
ei este următoarea: „Aţi înţeles greșit. N-ati ajuns rau în 
ciuda faptului că aţi fost bătuţi!“ 


Părinţii care doresc să-și crească copiii diferit de felul cum 
au fost ei crescuţi ar putea să observe că au încă reacţii 
familiare și adânc înrădăcinate sub imperiul momentului. 
Totuși, e probabil să se simtă copleșiți de vinovăţie când fac 
acest lucru. Cei care chiar reușesc să evite pedeapsa 
corporală este mai probabil să aibă succes dacă-și 
pregătesc alte reacţii simple la care pot apela atunci când 
nu au mult timp de reflecţie. 


Orice familie va trebui să-și înţeleagă propriile tradiţii 
privind disciplina (inclusiv pedeapsa corporală) și să decidă 
dacă le continuă sau adoptă un nou curs. Tradițiile familiale 
merită respect, deși există linii care nu ar mai trebui 


încălcate. Cu siguranţă, vatamarea fizică nu este 
acceptabilă în nicio situaţie. Dar ce spuneţi despre durerea 
fizică trecătoare — cum ar fi o palmă la fund sau peste 
obraz? Ce ziceti despre durerea emoţională, trecătoare sau 
nu — cum ar fi rușinarea, umilirea, critica distructivă sau 
comparatiile negative cu alti fraţi sau surori? Daca 
disciplinarea inseamna a invata copilul si obiectivul ei este 
autodisciplina, atunci aceste abordari sunt in cel mai bun 
caz irelevante, iar în cel mai rău caz contraproductive. Ele 
nu au niciun rol în disciplinarea copilului. 


Cel mai des, părinţii își lovesc copilul atunci când au pierdut 
ei înșiși momentan controlul. Este limpede că copilul nu are 
nimic pozitiv de învăţat din această situaţie. Părintele 
lovește mult mai rar atunci când este calm și liniștit, 
administrând o pedeapsă corporală consecventă. 


Când părinţii folosesc pedeapsa corporală, ei îi transmit 
copilului și mesajul: „Trebuie să te porţi frumos, fiindcă eu 
pot să te oblig“. Aceste mesaje nu pregătesc copilul pentru 
ziua în care părintele este absent sau nu-l mai poate 
disciplina. În lumea violentă de astăzi, nu ne mai putem 
permite să învăţăm copiii comportamentul violent. Nu ne 
mai putem permite să-i disciplinăm fără a le da motive mai 
bune și mai durabile pentru care să-și asume 
responsabilitatea propriului comportament. (Vezi ,,Plesnitul“ 
la pagina 127 din capitolul patru). 


CUM ATRAGEM ATENTIA UNUI COPIL 


Cum atragem atenţia unui copil care e în plină criză de 
obrăznicie: * Folosiţi elementul-surpriza. 


e Incercati să vă coborati brusc vocea până la soapta, sau 
strigati brusc câteva cuvinte. 


e Incercati să bateti din palme sau fluierati tare. 


e Indepartati-va de copil, dacă situaţia vă permite. Acest 
lucru va face ca prezenţa și implicarea voastră să nu 
consolideze comportamentul neadecvat al copilului. Evitaţi 
însă pedepsirea copilului prin ignorare și ameninţări că-l veţi 
lăsa singur. 


e Dacă nu puteţi pleca din locul respectiv, opriţi-i acțiunea 
luându-i capul în mâini sau punându-vă ferm mâinile pe 
umerii lui. 


e Priviţi copilul în ochi și insistati să vă asculte. S-ar putea sa 
fie nevoie să-l ţineţi cu fermitate, dar fără a-l presa ori răni. 
„reau să te opresti până când te poţi stăpâni singur.“ Un 
copil va renunţa să-și supere părinţii care rămân calmi în 
timpul unei crize și va lua calmul lor drept model. 


Pentru un copil de 1-3 ani, cele de mai sus pot fi simplificate 
în trei pași simpli: 1. „Încetează să mai tragi de faţa de 
masă (sau „Încetează să mai iei telefonul mobil“ etc.) 2. 
„Trebuie să asculti ce iti spun. Încetează să mai tragi de fata 


de masa — numiti din nou actiunea — sau va trebui sa te 
opresc eu.“ 


3. Ridicati-va și mergeţi spre copil în timp ce spuneţi „Te voi 
ajuta să te oprești singur“. 


Atunci când comportamentul neadecvat al copilului este 
periculos ori provoacă pagube și trebuie stopat imediat, ar 
trebui să reduceti cei trei pași la unul singur. Există rareori 
motive de a extinde această secvenţă la patru sau cinci 
pași. Dacă faceţi acest lucru, copilul se va întreba dacă 
intenţiile voastre sunt serioase. 


CUM „CITIM“ COMPORTAMENTUL UNUI COPIL 


Gradul în care un copil este agitat și și-a pierdut controlul va 
influenţa reacţia părintelui. O observare atentă a 
comportamentului copilului va ajuta părintele să știe când 
este suficientă o simplă privire dezaprobatoare sau când 
este necesar să treacă la acţiune. Observati și vedeţi daca 
copilul se oprește sau începe să se calmeze în timp ce vă 
ridicaţi și mergeţi în direcția lui, înainte de a ajunge la el. 
Deseori, simplul fapt că aţi ajuns la locul unde se desfășoară 
scena este suficient ca intensitatea acţiunii să scadă. 


Observati dacă copilul este complet dominat de impulsuri si 
pare să nu audă ce-i spuneţi până când nu-i atingeti mâinile. 
Odată ce copilul s-a oprit, s-a liniștit și interacționează cu 
voi mai mult sau mai putin calm, explicati-i ce a fost în 
neregulă cu comportamentul lui și de ce a fost necesar să-l 
ajutaţi. Souneti-i că vedeţi că depune eforturi pentru a 
asculta, pentru a se controla. Mai important, asigurati-va ca 
știe că aveți speranţe că, într-un final, va învăţa 
autocontrolul. 


Pe măsură ce copilul crește, va fi din ce în ce mai puţin 
nevoie să interveniti fizic. Un copil care face dezordine intr- 
un mod calm și metodic — de exemplu, mazgaleste o carte 
— s-ar putea să aibă nevoie doar să vorbiti cu el. Unul care 
rupe pagini cu frenezie sau începe să mazgaleasca și mai 
mult dupa ce îl mustrati s-ar putea să necesite să-i luaţi 
cartea sau creioanele. Deseori, cu cât este mai fizic 
comportamentul copilului, cu atât mai fizică trebuie să fie 
intervenţia părintelui. Când un copil folosește cuvinte și 


ganduri pentru a fi neascultator, este probabil ca gandurile 
sau cuvintele parintelui sa fie suficiente. 


Deseori, se aplică zicala „Mai putin este mai mult“. Încercaţi 
să vorbiti mai încet, chiar în șoaptă, în loc să vorbiti mai 
tare. Scopul este să intrerupeti cursul acţiunii copilului, 
captându-i atenţia suficient de mult pentru a scădea 
intensitatea comportamentului de neascultare. 
Dezaprobarea voastră îl face pe copil să-și reevalueze 
acţiunile. Incruntati-va sprâncenele și priviti-I intens. Acest 
lucru poate fi suficient pentru unii copii și în unele situaţii. 
(Vezi „Înțelegerea comportamentului neadecvat al copilului“ 
de la pagina 83 din capitolul trei). 


SANSA DE A SE REVANSA PENTRU 
COMPORTAMENTUL NEADECVAT 


Disciplina trebuie sa-i permita unui copil sa se confrunte cu 
greseala facuta, sa faca un gest reparator si sa caute 
iertarea. Daca un copil strică un obiect, i se poate oferi 
șansa să-l repare ori să ajute la realizarea sau obţinerea 
unui alt obiect înlocuitor. Un copil poate să-și ceară scuze și 
să obţină iertarea. 


Dacă raneste un alt copil, i se poate oferi șansa de a-l alina, 
de a-i cere scuze și de a planifica modul cum se poate 
controla pe viitor. Ar putea avea nevoie să i se spună că nu 
se va mai juca cu acel copil până când nu va concepe un 
plan pentru următoarea dată când se va juca cu el. Desigur, 
acest lucru s-ar putea să nu funcţioneze data următoare, 
dar va funcţiona într-o bună zi. Scuzele și gesturile 
reparatorii ajută copilul să afle despre sentimentele celorlalţi 
și să tina cont de ele. Disciplina eficientă învaţă copilul ceea 
ce trebuie să facă pentru a fi iertat și-i permite să creadă că 
poate fi iertat. (Vezi și „lertarea“ de la pagina 115 din 
capitolul patru.) 


FORTA CONSECINTELOR 


Un sugar de opt luni care abia a început să meargă de-a 
bușilea este netemator. Dacă plasați un asemenea copil pe 
o folie de plexiglas prin care poate vedea că masa pe care 
este pusă cade brusc, va continua să meargă de-a bușilea 
fără ezitare. În schimb, după o lună de mers de-a bușilea, 
același sugar se va opri, se va uita în jos încă o dată și va 
rămâne nemișcat. O lună de cucuie și zgârieturi l-a învăţat 
primele lecţii despre pericolele din mediul înconjurător și 
consecinţele nesabuintei. Desigur, un părinte trebuie să-și 
protejeze copilul de răni, dar prea multă protecţie va 
interfera cu lecţiile experienţei. Un părinte poate căuta 
ocazii lipsite de pericole în care poate permite desfășurarea 
învățăturilor experienţei. Lecţia că anumite acţiuni conduc la 
anumite consecinţe este vitală pentru toţi copiii. 


Totuși, este imposibil ca un copil mic să fie conștient de 
unele dintre consecinţele comportamentului său. Daca ar fi 
înțeles deja pe deplin aceste consecinţe, atunci — în multe 
cazuri — s-ar fi oprit, dacă i-ar fi stat în putere. 


Deseori, comportamentul neadecvat al copilului are un scop, 
dar nu unul care este imediat evident, nici chiar copilului. 
Tatăl unei fetiţe care fugea dintr-o cameră într-alta 
răsturnând obiecte a prins-o în braţe și i-a spus: „Ascultă- 
mă. Acesta este un fel de a-mi atrage atenţia“. Tatăl a 
continuat: „Știu că voiai să mă joc cu tine și tare aș vrea să 
nu fiu ocupat acum. Dar când fugi prin casă si rastorni 
lucruri, știi că voi fi prea supărat pe tine ca să ne jucăm și 
știi că va trebui să ne petrecem timpul punând lucrurile la 
loc, în loc să ne jucăm“. Acest tată și-a ajutat fiica să 


înțeleagă ceea ce-i motiva comportamentul, precum si 
consecinţele încercării de a-i atrage atenţia printr-un 
comportament negativ: un tată furios și zero timp de joacă. 


Pentru a învăţa un copil să facă legătura între 
comportamentul lui și rezultate, părinţii pot alege 
consecinţe care rezultă clar din acel comportament. O 
consecinţă disproportionata sau care pare fără legătură va fi 
derutantă pentru cei mai mulţi copii și le va distrage atenţia 
de la lecţia pe care trebuie s-o înveţe. Consecințele care 
implică deposedarea unui anumit obiect sau privilegiu sunt 
o afirmare a puterii părinţilor. Ele nu-l vor ajuta să facă 
legătura între ceea ce a făcut și rezultatele acţiunilor lui. 


Părinţii pot alege dintre consecințele care afectează copilul 
în mod direct („Du-te în camera ta“), care implică obiectele 
lui („Jocul acesta va ajunge pe raftul de sus pentru restul 
zilei dacă nu faci ordine după el“), care-i afectează planurile 
(„După-amiaza aceasta nu mai ieși afară“) sau care implică 
persoanele la care ţine („Prietenul tău nu va veni în vizită și 
mâine dacă vei continua să-l lovești“). Consecințele trebuie 
impuse cât mai curând posibil — în special în cazul copiilor 
mici — ca ei să facă legătura între comportament și rezultat. 
Totuși, deseori, trebuie mai întâi stopat comportamentul 
neadecvat, iar copilul și părintele trebuie mai întâi să se 
calmeze. Un părinte ar putea să aibă nevoie în primul rând 
de un moment de reflecţie pentru a concepe o pedeapsă 
pertinentă și lipsită de răzbunare, iar copilul ar putea avea 
nevoie de un moment înainte de a fi gata să se confrunte cu 
consecinţele comportamentului lui. 


Multe consecinţe sunt mai convenabile dacă sunt prezentate 
într-un mod productiv: „Dacă-ţi pui repede haina, vom avea 
suficient timp să mergem la bunica“. „Dacă mă ajuţi să pun 
masa, atunci vom avea timp să ne jucăm puţin înainte de 
cină.“ „Dacă ceri frumos, oamenii te vor asculta cu mai 


multă atenţie.“ Acestea nu sunt comportamente tip mită, ci 
ajută copilul să anticipeze consecinţele pozitive ale purtării 
„frumoase“. 


Mitele subliniază forța părinţilor de a da si de a lua înapoi, 
dar interferează cu învățarea motivului pentru care unele 
comportamente sunt încurajate, iar altele sunt nepermise. 
Recompensele sau recompensele speciale ar putea încuraja 
comportamentele dezirabile, dar multe acţiuni nu au prea 
mult sens dacă copilul nu poate învăţa să le aprecieze ca 
atare. 


De exemplu, un copil care spune „mulţumesc“ doar pentru a 
fi recompensat nu spune același lucru ca un copil care 
spune „mulțumesc“ și este cu adevărat recunoscător. 
Desigur, o recompensă mult mai satisfăcătoare va fi reacția 
pe care o va avea copilul de la cei cărora le-a vorbit astfel. 
Când copiii învaţă că propriul lor comportament e în stare să 
le aducă recompense, vor putea fi mândri de eforturile lor. 
Fiecare experienţă va fi un pas pe drumul autodisciplinei. E 
improbabil ca mitele distribuite de părinţi să promoveze 
acest tip de independenţă. 


Pentru copiii mai mari (de la cinci ani în sus), banii de 
buzunar pot fi un stimulent util pentru comportamentul 
pozitiv. Nu trebuie prezentată sub formă de mită, ci ca un 
privilegiu care poate fi câștigat prin contribuţia la treburile 
casnice. Dacă copilul înţelege că sunt necesare anumite 
munci casnice pentru câștigarea unei sume de bani, atunci 
este logic să primească suma respectivă după ce 
îndeplinește aceste sarcini. Când acești bani de buzunar sau 
orice alt privilegiu îi este retras, este important să i se spună 
exact ceea ce trebuie să facă pentru a-l recâștiga. Dacă 
pedeapsa durează prea mult („Nu mai primesti niciun ban 
până la sfârșitul anului!“), copilului i se va părea că durează 
o veșnicie. Este probabil ca el să-și piardă interesul fata de 


recompensă, iar ea încetează să funcţioneze ca motivație 
pentru un comportament mai bun. Pe termen lung, 
recompensele materiale pentru cooperarea în familie pot 
interfera cu sentimentul de mândrie și apartenenţă al 
copilului. 


Evitaţi consecinţele care implică retragerea lucrurilor de 
care copilul are nevoie, cum ar fi hrana. Hrana este o 
necesitate, nu un privilegiu care poate fi oferit și retras. 
Mesele sunt momente speciale în care familiile se adună 
laolaltă, nu câmpuri de luptă. De asemenea, a lega hrana și 
mesele de putere și pedeapsă ar putea duce la refuzul 
hranei și la alte probleme de alimentaţie. 


Consecinte 


Unele consecinte sunt inevitabile sau sunt rezultatele 
probabile ale comportamentului copilului. Sarcina unui 
părinte ar putea fi pur și simplu cea de a le indica și de a 
ajuta copilul să înveţe să anticipeze: 


e „Dacă folosești tot acum, nu va mai rămâne nimic.“ 


e „Dacă continui să faci asta, se va sparge și nu vom 
cumpăra alta.“ 


e „Dacă fugi pe scări, s-ar putea să te împiedici si să cazi.“ 


Alte consecinţe pot fi impuse de către părinte, de exemplu 
pentru a limita amploarea comportamentului neadecvat al 
copilului sau a-l ajuta să se controleze: 


e „Dacă nu pui mai întâi aceasta jucărie la loc, nu pot sa te 
las să iei alta.“ 


e „Dacă nu-ţi pui jucăriile la loc, va trebui să le pun în 
dulapul meu pentru restul zilei.“ 


e „Dacă nu te poţi abtine să tipi, va trebui să mergi în 
camera ta si să închizi usa. Poti sa tipi acolo.“ 


e „Când te smiorcai la magazin dupa o jucărie (Sau o 
bomboana), poţi să fii sigur că n-o s-o primeşti — nici acum, 
nici data viitoare.“ 


Alte consecinţe sunt efectul acţiunilor copilului asupra altor 
persoane sau obiecte. Din nou, s-ar putea să fie suficient să 
indicaţi acest lucru sau să i le reamintiti copilului, care ar 
putea fi prea absorbit ca să poată reflecta asupra 
rezultatului — chiar dacă i s-au mai spus: 


e „Dacă ranesti un copil, el nu va mai vrea să se joace cu 
tine.“ 


e „Dacă nu ceri frumos, nimeni nu va vrea Sa te ajute.“ 


Cea mai inadecvată consecinţă este retragerea afecțiunii. 
Afectiunea n-ar trebui retrasă ca pedeapsă. Este natural ca 
părinţii să se înfurie atunci când copilul se comportă 
neadecvat și este important pentru copil să înveţe că 
aceasta este o consecinţă a respectivului tip de 
comportament. Dar va învăța, imitând comportamentul 
părintelui, și abilitatea acestuia de a-și lăsa furia la o parte. 
Când un părinte fierbe în suc propriu sau se retrage furios 
din interacțiunea cu copilul atunci când el se poartă 
neadecvat, copilul va încerca un alt comportament 
neadecvat pentru a-i atrage atenţia. Un copil care simte că 


a pierdut sentimentele pozitive ale parintelui fata de el si-a 
pierdut motivatia de a inceta comportamentele neadecvate 
si de a invata din propriile greseli. 


Un copil trebuie sa știe că relaţiile cu părinţii lui rezistă în 
faţa purtării lui „urâte“. Când un copil are nevoie de o pauză 
de liniștire sau trebuie trimis în camera lui, acest lucru se 
întâmplă pentru că are nevoie să fie ajutat să se calmeze 
sau trebuie să fie îndepărtat de ceea ce îl frustrează. Totuși, 
dacă scopul nu este limpede, aceste tehnici pot fi resimtite 
ca îndepărtarea copilului pentru totdeauna. Relaţia unui 
copil mic cu părinţii lui este esenţială pentru viata lui, astfel 
încât orice amenințare la adresa ei îl împiedică să asimileze 
lecţia care trebuie învățată. Cand un copil este îngrijorat că 
părintele nu-l mai iubește, s-ar putea comporta cât mai 
„urât“ posibil, disperat să testeze dacă purtarea lui „urâtă“ 
chiar îi va îndepărta părintele. 


IMPORTANTA UNUI FRONT UNIT 


Un parinte care se confrunta cu o dilema disciplinara ar 
putea fi nevoit sa insiste asupra unei pauze de linistire 
pentru a se consulta cu celălalt părinte atunci cand copilul 
este crescut de către ambii părinţi. Deseori, 
comportamentul neadecvat poate fi stopat imediat, 
permiţând părinţilor să vorbească departe de urechile 
copilului dacă există neînţelegeri privind gesturile 
reparatorii pe care va fi necesar să le întreprindă copilul. 
„Du-te chiar acum în camera ta. Eu și mama va trebui să 
discutăm despre cum te vei revanșa pentru ceea ce ai făcut 
— te vom anunţa noi mai târziu.“ 


Una dintre cele mai puternice revelații pentru doi părinţi 
care cresc un copil împreună este descoperirea trecutului 
fiecăruia — modul în care fiecare dintre ei a fost crescut de 
către părinţii lui. S-ar putea să le fie greu să armonizeze 
diferenţele privind experienţele lor din trecut și ideile 
curente legate de disciplină. Încă de timpuriu, copiii simt în 
mod inevitabil orice neînțelegeri și le vor testa. Un copil care 
știe că un părinte se va alia cu el împotriva celuilalt părinte 
sau îl va „proteja“ de măsurile disciplinare ale celuilalt este 
un copil care va continua să se poarte neadecvat. 
Momentan, se poate bucura de recompensa apropierii de 
părintele „protector“, dar se va simţi și vinovat ca nua 
ascultat de părintele care disciplinează. Deseori, consecinţa 
specifică pe care o alege fiecare dintre cei doi părinţi pentru 
comportamentul neadecvat este mult mai puţin importantă 
decât faptul că această alegere este susţinută de către 
ambii parinti. 


Acordul parintilor privind consecintele e un lucru mai usor 
de zis, decat de facut. De ce este atat de dificil sa ne 
abtinem de la impunerea consecintelor pana cand sotul sau 
sotia este inclus/inclusa in decizie? Este inevitabil ca doi 
adulţi care îngrijesc un copil să aibă sentimente puternice 
fata de el. Această pasiune fata de copil este cea care 
declanșează o competiţie între ei, competiţie pe care o 
numesc ,,pazirea porţii“. Pe măsură ce concurează pentru un 
loc în inima copilului, este inevitabil să nu recunoască faptul 
că părintele care va ceda va fi recompensat cu o mai mare 
apropiere de copil — pe termen scurt. 


Dar copiii au nevoie ca adulţii care îi cresc să cadă de acord 
asupra regulilor și consecinţelor care decurg atunci când 
sunt încălcate. Părinţii pot discuta în prealabil — și în privat 
— despre comportamentul neadecvat previzibil și pot cădea 
de acord referitor la reacţia lor comună. Când se confruntă 
cu un nou comportament neadecvat, părinții pot tine 
situaţia sub control până când au șansa de a discuta 
consecinţele care urmează să fie impuse. Pe măsură ce se 
îndreaptă spre copil pentru a-l calma, un schimb scurt de 
priviri poate fi suficient pentru a transmite mesajul: „Mai 
târziu trebuie să discutăm despre asta“. 


Reacţia în echipă fata de un comportament 
neadecvat al copilului 


1. Stopati comportamentul. Folosiţi o pauză de liniștire sau 
cereti copilului să meargă în camera lui. 


2. Inspirati profund. 


3. Consultati-va cu sotul sau sotia si ajungeti la o intelegere 
acceptabila pentru amandoi. 


4. Împreună, stabiliţi consecinţele pentru copil care sunt 
strans legate de comportamentul respectiv si care vizeaza 
obiectivele voastre comune — cum ar fi controlul 
impulsurilor, a ţine cont de sentimentele altora, a distinge 
binele de rău etc. 


5. Informati copilul ca ati vorbit unul cu celălalt și veţi 
discuta despre comportamentul lui atunci când este 
suficient de calm să participe. 


Uneori, un părinte ar putea reacţiona faţă de 
comportamentul copilului prin stabilirea unei limite, în timp 
ce celălalt părinte nu credea că această limită ar fi 
necesară. Aproape întotdeauna, cel mai bine este să urmaţi 
reacţia iniţială si sa planificati să vorbiti mai târziu, în privat, 
despre cum veţi gestiona pe viitor respectivul 
comportament. Dacă doar un părinte este prezent în timpul 
comportamentului problematic, atunci celălalt părinte 
trebuie, în general, să susţină măsura disciplinară. Când 
unul dintre părinţi subminează autoritatea celuilalt, copilul 
se va simţi confuz, chiar vinovat, și nesigur în privinţa 
capacităţii parentale de a-l proteja de propriile impulsuri prin 
intermediul disciplinei. Uneori, părinţii trebuie să sacrifice 
anumite aspecte de detaliu ale perspectivelor lor individuale 
privind disciplina, de dragul unei colaborări mai bune. Copiii 
care simt că părinţii funcţionează în general ca o echipă știu 
că familia le oferă un mediu sigur. 


Exemple de teme asupra cărora părinţii trebuie să 
cadă de acord 


e treburile casnice 

e banii de buzunar primiţi de copil 

e ora de culcare și ritualul mersului la culcare 
e gustările dintre mese 

e lovirile și bătăile între copii 


e televizorul (perioada de acces la televizor și programele 
urmărite) 


ÎMPĂRȚIREA ÎNGRIJIRII COPILULUI 


În orice cuplu de părinţi, este probabil ca unul dintre ei să 
preia mai mult rolul celui care impune disciplina. Dar chiar 
dacă unul dintre părinţi pare să fie „cel sever“, se pare că 
de multe ori fiecare părinte impune disciplina mai ales în 
privinţa aspectelor care i se par cele mai importante. Dacă 
rolul celui care impune disciplina nu este împărtășit, copiii îl 
vor percepe inevitabil pe unul dintre ei ca „bun“ și pe 
celălalt ca „rău“. Totuși, acest lucru nu se rezolvă de la sine 
într-un mod facil: de obicei, părintele care evită disciplina 
este perceput în ultimă instanţă ca puţin imprevizibil sau 
chiar înspăimântător și periculos. Când există doi părinţi, 
copiii trebuie să știe că pot conta pe amândoi pentru 
stabilirea limitelor. Când disciplina nu este o responsabilitate 
comună, părinţii ar putea impune copiilor fără să vrea o 
serie de așteptări pe care le vor aduce în relaţiile 
interpersonale atunci când vor fi adulţi. 


Ca si cum „păzirea porţii“ n-ar fi suficientă pentru generarea 
conflictelor între părinţi, frustrările lor își vor găsi deseori 
expresia în dezacordurile privind copiii. Mai subtil sau mai 
puţin subtil, și-ar putea pune copiii în situaţia de a ţine 
partea unuia dintre ei. „Cred că o presezi prea tare“, a spus 
un tată soţiei lui când fiica lor de cinci ani, certată fiindcă nu 
și-a adunat jucăriile, statea ascunsă si bosumflata sub 
masa. El însuși tocmai fusese certat că ajunsese iarăși 
acasă foarte târziu. Soţia lui s-a apărat: „Cum va învăţa sa 
strângă după ea dacă nu începem s-o învăţăm de pe 
acum?“ Incapabila sa se abţină, fetiţa a strigat din 
ascunzătoare: „Nu-mi place de tine, mami!“ Acum, fetiţa de 
cinci ani nu numai că se luptă cu impulsul de a trece la 
următorul joc înainte de a-l strânge pe cel cu care se jucase, 
simte și că purtarea ei poate crea un conflict între părinţi. 
Cât de tentant poate fi acest lucru pentru un copil de cinci 
ani care se află deja în toiul „cuceririi“ unui părinte pe 
seama celuilalt! Cât de puţin mai înseamnă să-și strângă 
jucăriile în toiul acestei situații! 


FAVORIZAREA UNUIA DINTRE PĂRINȚI 


Împărţirea sarcinilor disciplinare devine mai complicată pe 
măsură ce copilul progresează spre etapa previzibilă a 
favorizarii unui părinte și refuzul celuilalt. Un băiat de patru 
ani care, pentru moment, este fermecat de mama lui, nu va 
vrea să aibă deloc de-a face cu tatăl lui. Cât de greu trebuie 
să-i fie să audă că tatăl îi spune: „Va trebui să-ţi iau jucăria, 
fiindcă n-ai pus-o la loc“. Cata motivaţie în plus de a nu-l 
asculta! Dacă mama va cădea pradă acestei tentaţii 
seducătoare, ea va încerca să-l „protejeze“ de protestele 
tatălui și de limitele legitime pe care vrea să le impună: 


„Mai dă-i o sansa. E doar un băieţel“. Daca face acest lucru, 
este probabil ca disciplina tatalui sa fie resimtita ca 
nejustificata si chiar infricosatoare. Copilul are nevoie ca 
ambii părinţi să-i comunice momentele când este necesară 
disciplina. 


DIVORTUL 


Cand parintii se afla in conflict, sunt separati sau divortati, 
nevoia copilului pentru un front parental unit nu se 
diminueaza catusi de putin. Totusi, este evident ca in 
asemenea situaţii este mult mai greu ca părinţii sa se 
consulte în privinţa așteptărilor și prioritatilor și să decidă 
împreună consecințele. De asemenea, este mult mai dificil 
să ţină cont de părerea părintelui absent. Când părinţii aflaţi 
în conflict au dezacorduri privind disciplina, un copil va 
învăţa repede la cine să apeleze pentru un lucru sau altul. 
Părinţii vor trebui să depună mari eforturi pentru a nu pierde 
din vedere nevoile copilului. Problemele de disciplină nu 
trebuie să servească drept câmp de bătălie al problemelor 
părinţilor. 


AJUTORUL DIN PARTEA CELORLALTI 


Niciun parinte nu poate oferi ,,in vid“ disciplina pe care o 
necesita un copil. Un copil va învăţa exigenţele si așteptările 
comunităţii nu numai de la părinţi, ci și de la bunici sau alte 
rude, de la profesori, părinţi ai altor copii și de la alte 
persoane. Regulile care ne ghidează pe toţi sunt stabilite de 
către comunitățile cărora le apartinem — familie, cartier, 
grup social, ţară. 


Când „lumea din afara familiei“ se implică, un părinte s-ar 
putea să vrea în mod instinctiv să-și protejeze copilul de 
consecințele comportamentului lui, dar copilul va trebui să 
se confrunte cu asemenea consecinţe pentru a învăța 
autodisciplina. 


„Ssst! Faceţi prea mult zgomot!“, i-a admonestat furioasă o 
femeie pe doi copii mici veniţi cu mama lor la cinematograf. 
Un părinte ar putea fi tentat să-și protejeze copiii și să 
răspundă în mod defensiv: „Sunt copii, ce vreţi!“ Ce 
derutant este acest lucru pentru copiii de orice vârstă! În 
schimb, pentru copii, aceasta este o șansă de a se confrunta 
cu efectul pe care îl au asupra celorlalţi. Un părinte care 
poate spune: „Are dreptate — faceţi liniște!“ transmite un 
mesaj necesar. 


Lumea gradinitei si a școlii este o amplă sursă de reguli pe 
care copilul va trebui să înveţe să le respecte. Unele reguli 
ar putea părea părinţilor ca fiind doar în beneficiul 
educatorilor. („Copiii trebuie să doarmă după prânz“ poate 
părea o scuză ca educatorii să ia o pauză.) Altele ar putea 
părea rezultatul condiţiilor materiale inadecvate. (Spațiile 


interzise copiilor ar fi insemnat mai mult spatiu pentru copii 
daca ar fi fost securizate corespunzator.) Dar multe reguli pe 
care trebuie sa le respecte copiii (si adultii) sunt impuse 
pentru a gestiona tn mod echitabil nevoile aflate in conflict 
și limitarile de natura materială. Regulile școlii sunt o ocazie 
timpurie de a ajuta copiii să se confrunte cu necesitatea de 
a-și echilibra nevoile proprii cu nevoile celorlalți. De 
asemenea, vor descoperi răsplata de a-și schimba 
comportamentul astfel încât să poată participa la activităţi 
de grup interesante. 


Educatorii au nevoie de sprijinul părinţilor pentru regulile și 
aşteptările provenite din cadrul școlar, dar părinţii se pot 
simţi imediat criticati și puși la zid atunci când sunt 
informaţi despre comportamentele neadecvate ale copiilor 
lor. Toţi părinţii știu că propriii copii sunt în stare de așa 
ceva, dar este mai greu să se confrunte cu acest lucru în 
cadrul școlii, acolo unde aceste comportamente devin 
publice, unde părinţii au un control mai redus și unde mizele 
pot fi mai mari. 


„Păzirea porţii“ pe care am descris-o referitor la relaţia 
dintre părinţi este la fel de obișnuită între părinţi și 
educatori. Și educatorii au sentimente puternice fata de 
elevii lor, deși eforturile lor trec deseori neobservate. Nici 
părinţilor, nici educatorilor nu le place să se simtă vinovaţi 
pentru comportamentul neadecvat al copilului. Când regulile 
de acasă sunt în conflict cu cele ale școlii, copiii se vor simţi 
derutati în mod inevitabil. Educatorii și părinţii s-ar putea 
acuza reciproc, dar atunci când cooperează, ei pot consolida 
așteptările fiecărei parti referitoare la comportamentul 
copilului. 


Când un părinte nu este sigur cum să reacționeze la 
comportamentul unui copil, poate fi de ajutor să apeleze la 
educatori, bunici sau la alţi părinţi. „E așa de guralivă zilele 


astea! Îmi răspunde mereu obraznic“, se confesează un tata 
altui tată în timp ce-și urmăresc copiii pe terenul de joacă. 
„ȘI fiica-mea face la fel“, răspunde celălalt tată. „Dar trebuie 
să spui și tu ceva. Ea trebuie sa vada cum reacționează 
oamenii atunci când este obraznică.“ 


Părinţii care se înţeleg atunci când copiii lor sunt mici pot 
continua să se ajute reciproc de-a lungul anilor, inclusiv în 
perioada adolescenţei copiilor, atunci când problemele 
devin mai complexe și mai înfricoșătoare. Chiar este nevoie 
de un sat întreg pentru creșterea unui copil. 


Capitolul trei 


Cei cinci pași în învățarea disciplinei 


Cu toate că un copil se poate comporta neadecvat în tot 
felul de moduri surprinzătoare și creative, părinţii se pot 
baza, de obicei, pe un model recurent în cinci pași care să-i 
îndrume pe măsură ce-și vor ajuta copilul să înveţe din 
greșeli. În primul rând, comportamentul neadecvat al 
copilului trebuie stopat. În al doilea rând, copilul ar putea 
avea nevoie să-și recapete controlul asupra emoţiilor și să 
se calmeze înainte de a putea trece la pașii următori. În al 
treilea rând, el trebuie să se gândească la ceea ce a făcut și 
să înţeleagă consecinţele faptelor sale, inclusiv efectele 
acestor fapte asupra celorlalţi. În al patrulea rând, vine 
rezolvarea problemelor și, uneori, negocierea sau 
compromisul pe măsură ce copilul acţionează în direcția 
reparării greșelilor sale. În cele din urmă, scuzele și iertarea. 


PASUL UNU: INTELEGEREA 
COMPORTAMENTULUI NEADECVAT AL COPILULUI 


Un comportament „urât“ este un comportament „urât“. 
Intelegerea nu înseamnă acceptare. 


El trebuie oprit. Este destul de simplu să opresti imediat un 
comportament „urât“ — de obicei, distragerea atenţiei, 
mita, amenințările sau pedepsele funcţionează. Si, desigur, 
un părinte poate opri un copil prin forţa sa fizică. Dar, atunci 
când nu se trag invataminte, cel mai probabil 
comportamentul problematic se va repeta. În plus, acest 
lucru nu va funcţiona odată ce copilul este suficient de mare 
pentru a se opune părintelui. 


În schimb, atunci când intelegeti de ce un copil se comportă 
ca atare, îl puteţi ajuta să înțeleagă și el. Ulterior, este mult 
mai probabil ca el să înveţe cum să-și înfrâneze singur 
propriul comportament neadecvat înainte de a trece la 
acțiune. 


CE NE TRANSMIT PURTĂRILE „URÂTE“ 


Atunci când un copil se poartă neadecvat, acest 
comportament spune de obicei ceva despre sentimentele 
lui, despre ce anume nu înţelege sau nu poate face încă ori 
despre lucrurile pe care încearcă să le rezolve în relaţia cu 
părinţii, profesorii, prietenii sau fraţii și surorile lui. Acest 


lucru nu-i scuză comportamentul. Când ascultati însă ce va 
transmite comportamentul, veţi ști mai ușor cum să îi 
raspundeti. lată câteva mesaje comune pe care le poate 
transmite un comportament „urât“. 


CELE MAI COMUNE MESAJE ALE COMPORTAMENTELOR 
„URATE“ ȘI RASPUNSURI SIMPLE 


Mesaj: Copilul nu cunoaște regulile. 


Răspuns: „Nu este în regulă să te comporti așa“. (Asigurati- 
vă că spuneți acest lucru într-un mod care-i transmite 
copilului că vorbiti serios.) 


Mesaj: Copilul face eforturi pentru a-și controla impulsurile și 
a rezista tentatiilor. 


Răspuns: „Stii că nu poti lua lucrurile altor oameni doar 
pentru că ti le dorești. Te voi ajuta să nu mai faci acest lucru 
până când vei învăța să te controlezi singur. Vom merge 
înapoi la magazin, ca să poți returna bomboana'“. 


Mesaj: Copilul are nevoie să testeze regulile pentru a fi sigur 
că vorbiti serios, de fiecare dată. 


Răspuns: „Chiar am vorbit serios“. Sau: „Acest lucru nu este 
permis nicăieri, niciodată“. 


Mesaj: Copilul încearcă să comunice ceva, dar încă nu poate 
formula în cuvinte. 


Răspuns: „Știu ca ești supărat, dar nu ai voie să-ți ranesti 
prietenul. Odată ce te liniștești, putem incerca să vedem ce 
te-a deranjat“. 


Mesaj: Copilul vrea atenție. 


Răspuns: „Îmi pare rău că nu am observat cât de rău te-ai 
simțit, dar distrugerea jucăriilor nu este cea mai bună cale 
de a-mi spune asta. Poti să ceri o imbrdatisare ori de cate ori 
ai nevoie de ea. Uneori, este posibil să trebuiască să aștepți 
și acest lucru poate fi greu de făcut. Dar știu că poți învăța 
să aștepți“. 


Mesaj: Copilul este neliniștit atunci când părinții săi se 
ceartă. 


Răspuns: „Aruncarea mâncării pe jos nu este un mod bun de 
a-mi spune ce te deranjează. Te voi ajuta să cureti si, de 
acum încolo, ai putea să-ți acoperi urechile de fiecare data 
când începem să ne certăm. Atunci vom ști că te 
deranjează. Dar tine minte că nu pe tine suntem supăraţi“. 


Mesaj: Copilul este tachinat sau agresat la școală. 


Răspuns: „Știu că nu vrei să mergi la școală astăzi. Dar nu 
știu de ce și te voi putea ajuta doar dacă știu și eu ce s-a 
întâmplat. Nu te pot lăsa să stai acasă de unul singur, așa 
că va trebui să te dai jos din pat și să te imbraci. Vino să 


mâncăm micul dejun si vom încerca să aflăm de ce nu vrei 
să mergi“. 


Mesaj: Copilul este plictisit și nu a învățat să se distreze 
singur. 


Răspuns: „Nu te pot lăsa să-ți rupi cărțile. Dacă vrei să 
citesc cu tine, cere-mi acest lucru și o voi face cât de repede 
pot. Între timp, te-ai putea uita la imagini de unul singur sau 
ai putea merge să-ți iei creioanele“. 


CE SIMTE COPILUL REFERITOR LA 
COMPORTAMENTUL LUI NEADECVAT? 


Niciunui copil nu îi place să se comporte neadecvat, deși 
uneori lasă altă impresie. Următoarele întrebări despre 
atitudinea copilului faţă de propriul său comportament vă 
vor ajuta să stabiliţi pașii pe care trebuie să-i faceţi pentru 
a-l ajuta să se oprească și pentru a se putea autocontrola. 


În primul rând, intrebati-va: copilul știe ce face? În cazul 
unui copil care nu ştie ce face, este foarte important să 
înțelegem ce este el gata să învețe. 


e Este copilul prea mic pentru a înțelege? 
e Stie ce se așteaptă de la el? 


e A primit mesaje contradictorii? 


e Sunt regulile prea complicate pentru un copil de vârsta 
lui? 


În cazul în care copilul chiar ştie ce face, intrebati-va: ce-l 
face să se poarte urât? 


e Poate el să accepte realitatea? 
e Este capabil să-și controleze impulsurile? 


e Are nevoie să i se aducă din când în când aminte să nu se 
poarte urât? 


e Are nevoie să știe că ati vorbit serios? 
e Cunoaste consecinţele faptelor sale? 
e Se simte rusinat de ce a facut? Se simte mândru? 


e Există o recompensă neintentionata, cum ar fi atenţia 
voastră? 


e Consideră că regula este nedreaptă? De ce? 


e Are nevoie să se cuibărească în braţele voastre și să 
primească toată atenţia voastră? 


CE SE ÎNTÂMPLĂ CÂND COMPORTAMENTUL 
NEADECVAT SE REPETĂ 


Când un copil continuă să repete același comportament, ar 
putea însemna că primește un răspuns diferit de fiecare 


data cand o face si astfel nu stie cu siguranta care sunt 
limitele. Puteţi cerceta modurile în care reactionati, precum 
și modurile în care reacționează ceilalţi adulţi care au grijă 
de el și sa discutati despre ele, astfel încât să poată primi 
tot timpul același mesaj din partea tuturor. 


Dacă copilul continuă să se comporte astfel, ar putea exista 
consecinţe „pozitive“ neintentionate care îl motivează să 
continue. De exemplu, atenţia negativă i se poate părea mai 
bună decât lipsa totală de atenţie. Ocazional, sentimentele 
și reacţiile unui părinte consolidează un comportament, 
determinând astfel repetarea lui. De exemplu, daca râdeţi la 
un comportament drăgălaș sau amuzant, încurajați copilul 
să îl repete. 


Chiar și atunci când copilul știe că ceea ce face este greșit, 
poate repeta acţiunea pentru că nu știe ce altceva ar putea 
face. Asiguraţi-vă că, de fiecare dată când stabiliţi o limită 
sau interziceti un comportament, îl ajutați să-și directioneze 
atenţia asupra unui comportament alternativ. 


Învățarea necesită exerciţiu, iar exerciţiul înseamnă 
repetare. Doar pentru că aţi fost nevoiţi să corectaţi 
comportamentul unui copil de zeci de ori nu înseamnă că el 
nu învață. 


Uneori însă, atunci când un copil repetă iar și iar un 
comportament problematic și motivele rămân neclare, acest 
lucru poate fi un simptom al existenţei unei probleme mai 
grave — de exemplu, hiperactivitate/deficit de atenţie, o 
tulburare de învăţare, o tulburare de dispoziţie, anxietate 
sau o tulburare din spectrul autismului — care necesită 
atenţie specială din partea unui profesionist din domeniul 
sănătăţii mentale. În aceste cazuri, copilul poate să nu fie 
într-adevăr capabil să înveţe ce e bine și ce e rău și, chiar 


daca este capabil, sa nu poata sa faca ceea ce stie ca 
asteptati de la el. 


O nota despre ,,manipulare“ 


Cand spunem că un copil este „manipulator“, sugeram ca el 
utilizeaza in mod intentionat un comportament inacceptabil 
pentru a obtine ceea ce vrea. Etichetarea unui 
comportament drept „manipulator“ tinde să împartă părinţii 
și copiii în două tabere. Nu clarifică ce se întâmplă cu 
adevărat și nu oferă soluţii la această problemă. 


Ori de câte ori comportamentul unui copil vă trezește în 
minte cuvântul „manipulare“, încercaţi să vă puneţi 
următoarele două întrebări, pentru a trece de la învinuire la 
înțelegerea și găsirea soluţiilor: 


Problema constă pur și simplu în faptul că acel copil nu 
poate obţine ce-și dorește? Dacă este așa, el trebuie să 
învețe să-și controleze sentimentele, să facă fata frustrărilor 
și dezamăgirilor lui și să accepte că nu poate avea 
întotdeauna ce-și dorește. 


Sau problema constă în faptul că acel copil chiar nu știe 
cum să-și satisfacă în alt fel nevoile? 


SĂ ÎNŢELEGEM PROPRIILE NOASTRE REACŢII LA 
COMPORTAMENTELE NEADECVATE 


Atitudinile voastre va vor influenta gama de raspunsuri 
posibile si, uneori, chiar si comportamentul in sine. lata 
cateva tntrebari care ar putea fi de ajutor: 


e Sunteţi ambivalenti fata de comportamentul copilului? 
e Există ceva drăgălaș sau amuzant în ceea ce face? 


e Există ceva la el care vă face mândri? („Cel putin nu va 
permite nimănui să facă pe șeful cu el!“) 


e Pune el în act sentimente pe care le aveţi chiar voi, dar pe 
care nu le puteți exprima — de exemplu, fata de un 
profesor, un alt copil sau sotul/sotia voastră? 


e Sunt toţi adulţii care au grijă de copil de acord ca el 
trebuie să înceteze să se mai comporte astfel? 


e Ati făcut si voi la fel la vârsta lui? În caz afirmativ, ce va 
motiva pe voi să va comportati asa? 


Este util sa va observati propriile sentimente fata de 
comportamentul neadecvat, de exemplu: amuzament, 
supărare, dezamăgire, frustrare, frică, un sentiment de 
urgenţă sau de eșec ori pierderea controlului. Sentimentele 
pe care vi le trezește comportamentul copilului influențează 
răspunsul pe care îl alegeţi. În plus, copilul ajunge să vă 
citească sentimentele pe faţă, iar acest lucru poate face ca 
situaţia să-i fie mai clară sau mai derutantă. 


În cazul în care vă amuză, încercaţi să nu i-o aratati, astfel 
ca el să nu creadă că al său comportament „urât“ este un 
joc pe care doriţi să-l jucaţi împreună din când în când. 


De multe ori, reactia voastra nu se bazeaza doar pe cea 
făcut copilul, ci si pe ceva care vă supără și mai mult. De 
exemplu, comportamentul lui vă amintește de propria 
răzvrătire din copilărie sau de metehne grave pe care va 
temeti că le-ar putea mosteni de la vreo rudă. Multi părinți 
constată că au nevoie să-și repete mereu că numeroase 
comportamente neadecvate ale copilului mic, de la mușcat 
Si lovit la accesele de furie, nu prezic comportamentul lui la 
vârsta adultă. 


Bineînţeles că părinţii se consideră responsabili pentru 
comportamentele problematice ale copilului lor. Dar dacă 
sunteţi prea duri cu voi înșivă, s-ar putea să fiţi prea duri 
sau prea îngăduitori cu copilul. Dacă vă puteţi pune în 
perspectivă propriile sentimente, veţi fi în măsură să găsiţi 
echilibrul corect și să ajutaţi copilul să-și accepte 
responsabilitatea pentru comportamentul său. 


CAUZELE COMPORTAMENTELOR NEADECVATE 


Indiferent de cauză, un comportament „urât“ trebuie să 
înceteze. Cu toate acestea, dacă nu ajungeţi împreună cu 
copilul la înţelegerea motivatiei lui, el va continua să se 
comporte așa. Voi enumera câteva cauze posibile care 
trebuie avute în vedere; este ușor de văzut că fiecare dintre 
ele necesită o reacţie diferită. 


Cauză: Comportamentul impulsiv — pur și simplu nu se 
poate abtine. 


Solutie: Va trebui să îl opriți până va fi capabil să se 
oprească singur. În cele din urmă, intervenția voastră 
repetată îl va ajuta să înveţe. Este frustrant pentru toată 
lumea și e greu să rămâneți calmi. Dar, atunci când se 
poate, calmul vostru îl va ajuta să se concentreze asupra 
lectiei pe care trebuie s-o învețe, și nu pe furia voastră. 


Cauză: Sentimente copleșitoare: „Sunt atât de gelos pe 
fratele meu mai mic, încât am să îi iau jucăria. “ 


Solutie: Repararea greșelii — va trebui să înapoieze jucăria 
—, dar ajutați-l să-și înțeleagă sentimentele și încercați să 
găsiți din cand în când timp pentru a-l dezmierda și a-i da 
ocazia să fie „din nou bebeluș“. 


Cauză: O problemă subiacentă: De exemplu, incapacitatea 
de a-și exprima toate dorințele și ideile in cuvinte, cand este 
prea mic, sau o întârziere în limbaj care il face să lovească și 
să apuce atunci când simte nevoia să se exprime, dar nu o 
poate face în cuvinte. 


Solutie: Oferiti-i mângâiere când este frustrat pentru că nu 
poate vorbi. Căutaţi momentele când este pe cale să 
explodeze pentru că nu se poate exprima. Ajutati-/ să-și dea 
seama ce vrea în timp ce vorbiti cu el. Incurajati-l, fără a 
pune presiune pe el, să se exprime prin cuvinte și gesturi. 
(„Te-ai săturat să stai la masă? Esti gata să te pun înapoi jos 
pe podea?“) Intrebati medicul pediatru dacă este nevoie de 
o evaluare a vorbirii și limbajului. Aproape orice copil care 
nu poate lega două sau mai multe cuvinte până la vârsta de 
2 ani ar trebui supus unei evaluări. 

Cauza: Părintele, copilul sau ambii cred că copilul este ,,rau‘ 
si nu poate fi „bun“. 


Solutie: Asigurati-va că copilul știe că nu el, ci 
comportamentul său este „rău“ si că poate invata să se 
comporte diferit. Răsplătiti orice comportament „bun“ de 
fiecare dată când apare. 


PASUL DOI: DESCOPERITI CE S-A INTAMPLAT 


Unde, cand si cum descoperiti un comportament neadecvat 
și cine vă atentioneaza asupra lui spun multe despre ceea 
ce l-a declanșat și ce trebuie să faceţi pentru a-l opri. 


UNDE? 


Comportamentele neadecvate care se întâmplă acasă, când 
sunteţi de fata, sunt de obicei mult mai ușor de înţeles și 
gestionat. Este mai simplu să le opriţi, să vă asiguraţi că 
toată lumea este bine și să găsiţi un loc liniștit în care 
copilul se poate calma înainte ca voi să rezolvati lucrurile. 
Poate fi mai ușor să ne dăm seama ce s-a întâmplat decât 
atunci când copilul este la școală sau la joacă, în casa unui 
prieten. Cele mai multe dintre încurcăturile în care poate 
intra un copil mic acasă devin destul de previzibile. De 
exemplu, se bate, răspunde obraznic adulţilor, e răutăcios, 
minte, ia lucrurile altcuiva, face mizerie sau strică obiecte, 
nu respectă anumite instrucţiuni sau trișează. 


Agresivitatea și însușirea unor obiecte care nu-i aparţin sunt 
lucruri obișnuite atunci când un copil merge să se joace în 
casa unui prieten. Cea mai comună problemă în locurile 
publice este, bineînțeles, accesul de furie. Acesta apare, de 
obicei, deoarece copilul este suprastimulat, concurează 
pentru atenţia voastră în situaţii în care trebuie sa vă 
împărțiți atenţia ori este constrâns de limitările mediului, 


cum ar fi masina sau magazinul alimentar. De-a lungul 
timpului, parintii pot invata sa fie pregatiti cu raspunsuri 
consecvente pentru aceste provocari de zi cu zi atunci cand 
ele nu pot fi prevenite. 


O nota despre ,,Doar incearca sa atraga atentia“ 


Comportamentul enervant al unui copil — de exemplu, face 
în mod repetat ceea ce știe ca nu ar trebui — este adesea 
calificat drept „doar încearcă să atragă atenţia“. Cu toate 
acestea, nimeni nu se bucură cu adevărat de atenţia 
negativă primită, iar întregul ciclu nu este mai distractiv 
pentru copil decât este pentru voi. lată trei motive pentru 
care un copil se poartă urât pentru a atrage atenţia: 


e Plictiseala, adică, o capacitate limitată de a se distra, sau 
cel puţin incapacitatea de a se distra în mediul în care 
încearcă să vă obţină atenţia — de exemplu, o călătorie 
lungă cu mașina sau o așteptare îndelungată la dentist. 


e Se simte în competiţie cu alte persoane sau lucruri, cum 
ar fi un telefon inteligent sau un frate mai mic dragalas (a se 
vedea Understanding Sibling Rivalry: The Brazelton Way) 
care pare să vă atragă mai mult atenţia. 


e Chiar are nevoie de atenţia voastră — de exemplu, are 
ceva să vă spună, sau are nevoie de ajutor pentru a înţelege 
o trăire emoţională pe care nu o poate încă exprima în 
cuvinte, sau, pur și simplu, are nevoie să fie dezmierdat și 
să știe că există momente în care îi puteţi oferi toată atenţia 
voastră numai lui. 


CAND? 


Atunci cand un copil mic manifesta un comportament 
neadecvat, el trebuie disciplinat cat mai curând posibil. Cu 
cât trece mai mult timp între momentul în care află 
părintele și comportamentul neadecvat, cu atât îi va fi mai 
greu copilului să stabilească legătura dintre cauză și efect. 
Când părintele află foarte târziu, nu va mai fi clar ce s-a 
întâmplat. Până atunci, este posibil să fi inventat o 
explicaţie alternativă, pe care aproape o crede și el, copilul, 
Si să nu-și mai aducă aminte ce anume l-a determinat să se 
comporte ca atare. Trecerea timpului poate însemna, de 
asemenea, un răgaz suficient pentru copil să ascundă ce a 
făcut și să-și șteargă urmele. 


CINE? 


Cine vă atenționează asupra problemei? Desigur, dacă se 
întâmplă chiar în fata ochilor voștri, știți că copilul nu a facut 
niciun efort de a se ascunde. Acesta este întotdeauna un 
punct de pornire mai facil, deși copilul s-ar putea simţi în 
această situaţie atât de rușinat și îngrijorat de consecinţe, 
încât ar putea încerca să nege evidenţa. Pe de altă parte, în 
cazul în care voi sunteţi cei care descoperă comportamentul 
„urât“, va trebui să aflaţi dacă el știa că fapta lui a fost 
greșită, dacă a intenţionat să o ascundă de voi și dacă este 
sau nu capabil să recunoască ceea ce a făcut și faptul că a 
greșit. Când mărturisește, spuneţi-i cât de mult contează 
pentru voi această onestitate. 


Daca un frate al copilului va atrage atentia asupra 
presupusului comportament neadecvat, atunci puteţi 
presupune că niciodată nu veţi afla cu adevărat ce s-a 
întâmplat și nu e de dorit să cadeti la mijloc în rivalitatea 
dintre fraţi (vezi Understanding Sibling Rivalry: The 
Brazelton Way). 


Cu excepţia cazului în care problema relatată de către 
celălalt copil face parte dintr-un tipar comportamental 
neadecvat care se repetă la copilul vostru și atât timp cât 
nimeni nu este grav rănit sau în pericol, cel mai bine este să 
le daţi copiilor de înţeles că amândoi sunt responsabili și 
trebuie să înveţe să relationeze unul cu celălalt într-un mod 
armonios, fără intervenţia voastră. În cazul în care unul sau 
ambii copii sunt nervoși și porniţi unul împotriva celuilalt, va 
trebui mai întâi să îi separați, astfel încât să se calmeze și 
să-și recapete controlul. Fără a încerca să stabiliți cine a 
început disputa, îi puteţi ghida prin etapele necesare pentru 
a-și cere iertare și a-și rezolva problemele, de exemplu să 
încerce un nou joc care le oferă posibilitatea de a o lua de la 
început. Lucrurile se complică atunci când prietenul 
copilului, părintele acelui copil sau un profesor raportează 
comportamentul „urât“. Dacă nu aveţi motive clare să vă 
tndoiti de cele spuse de adulţi, este bine să fiți precauti sa 
nu le subminati autoritatea, pentru că acest lucru ar putea 
avea consecinţe nedorite, cum ar fi comportamentele 
problematice tot mai dese și mai greu de controlat. 


CUM? 


Cum aţi aflat ce s-a întâmplat? În cazul în care copilul vă 
atrage chiar el atenţia că a făcut ceva ce nu trebuia, atunci 


probabil ca el are de fapt nevoie să i se stabilească niște 
limite clare. Când nu vă oferă răspunsuri rapide și clare, 
este probabil derutat și poate a simţit că nimeni nu-i dă 
atenţie. Mai rău, s-ar putea să i se fi părut că nimănui nu-i 
pasă suficient de mult pentru a-i cere explicaţii. Repetarea 
comportamentului neadecvat sau agravarea lui este cel mai 
probabil rezultatul acestui sentiment. 


PASUL TREI: CONFRUNTARE, CONTINERE ȘI 
STABILIREA LIMITELOR 


Întotdeauna, primul pas care trebuie întreprins este acela de 
a vă asigura că toată lumea este în siguranţă și de a 
restabili calmul, ori de câte ori este nevoie. Este posibil să 
fie nevoie să vă controlati inclusiv propriile sentimente. 


CONFRUNTAREA ÎMPREUNĂ A SITUAȚIEI 


În cazul în care nu există niciun pericol imediat, atunci 
primul pas va fi acela de a alege când, unde și cum să-i 
explicati copilului că a făcut ceva rău. În general, cu cât mai 
repede, cu atât mai bine, deoarece orice întârziere poate 
face copilul să creadă că este acceptabil comportamentul 
său neadecvat. Totuși, s-ar putea să aveţi nevoie de mai 
mult timp în cazul în care nu sunteţi sigur cum anume să 
actionati pentru a transforma comportamentul neadecvat 
într-o oportunitate de învăţare. Pentru a câștiga timp, puteţi 
pur și simplu opri imediat acţiunea, apoi lăsaţi copilul să știe 
că aveți de gând să vorbiti cu el despre ea atunci când 
lucrurile se vor fi calmat. De asemenea, s-ar putea să aveți 
nevoie să stabiliți un alt moment și un alt loc pentru a 
discuta în situaţia în care: 


e Mai sunt și alţii prezenţi și confruntarea copilului în fata lor 
ar fi umilitoare pentru el. 


e Va simtiti epuizați si trebuie să vă odihniti si sa vă reveniti 
înainte de a putea aborda problema în mod constructiv. 


e Sunteţi în mașină, într-un loc public sau în alt mediu în 
care este posibil să nu puteţi gestiona reacția copilului. 


e Anticipati că alti adulţi — partenerul vostru, profesorul 
copilului, părinţii unui prieten — ar putea aborda problema 
într-un mod diferit. Este mai greu pentru copil să înveţe să 
se disciplineze atunci când adulţii nu cad de acord asupra 
răspunsului disciplinar. 


În momentul discuţiei cu copilul, puteţi alege dintr-o gamă 
largă de opţiuni: 


e Puteţi descrie chiar voi comportamentul neadecvat. 
e ÎI puteţi ruga pe el să descrie comportamentul neadecvat. 


e Îi puteţi spune ce este problematic la comportamentul lui 
Si preciza consecinţele care au rezultat sau care ar fi putut 
rezulta în urma lui. 


e Sau i-ati putea cere să se gândească la comportamentul 
lui și să judece singur faptele. 


Răspunsul vostru va varia în funcţie de opinia pe care v-aţi 
format-o, și anume dacă credeţi că știa că fapta lui este 
greșită și de ce și dacă credeți că este pregătit să se 
confrunte cu ceea ce a făcut: 


e Daca nu știe de ce fapta lui este greșită, aceasta este 
lecţia pe care veţi dori să o înveţe. 


e Daca știa deja, atunci munca voastră va fi să-l ajutați sa 
înțeleagă de ce a făcut ceva ce știa că este greșit și modul 
în care se va putea abtine de la aceasta în viitor. 


e Dacă îi este frică de consecințe, trebuie să fiți onești în 
privința consecințelor ce vor urma, dar îl puteți asigura ca 
acestea vor fi rezonabile și sunt menite nu să-l 
pedepsească, ci să-l ajute să înveţe. 


e Dacă pur și simplu nu poate renunţa la ceea cea 
intenţionat să obțină prin comportamentul său neadecvat (o 
prăjitură furată, o victorie câștigată prin înșelăciune), va 
trebui să-l ajutaţi să înveţe să tolereze frustrarea de a nu 
obţine întotdeauna ceea ce-și dorește. 


CE ATI DESCOPERIT DE FAPT? 


Decizia de a confrunta copilul cu comportamentul lui și 
modul în care veţi face acest lucru vor depinde de ceea cea 
făcut. Aceste aspecte vor depinde și de ceea ce este 
rezonabil să se aștepte de la el, în funcţie de stadiul său de 
dezvoltare (a se vedea capitolul 1, „Puncte de cotitură ale 
disciplinei“), precum și de circumstanțele în care a acţionat. 
Un copil mic are mai puţin autocontrol atunci când este 
obosit, îi e foame sau e stresat. Cu toate acestea, ceea ce 
este corect sau greșit nu se schimbă, iar acest lucru trebuie 
să-i fie clar. De asemenea, ceea ce se poate aștepta în mod 
rezonabil de la el se va schimba pe măsură ce crește. 


NU VĂ IROSITI ÎN DISCIPLINĂRI INUTILE 


In special intre 12 si 36 de luni, este de asteptat ca micutii 
să intre dintr-o încurcătură într-alta, toată ziua. Acesta este 
modul în care, încetul cu încetul, vor învăţa să-și controleze 
impulsurile și să distingă binele de rău. Dar dacă sunt în 
mod constant corectaţi sau corectaţi cu prea multă asprime, 
pot începe să vă ignore și să-și piardă motivaţia de a-și 
îndrepta comportamentul. Bineînțeles că veţi opri 
întotdeauna copilul când nu se poate abtine de la a se răni 
sau a răni pe altcineva, dar unele comportamente 
problematice, cum ar fi stricarea unei jucării, pot fi ignorate, 
deoarece acestea produc propriile lor consecinţe negative. 


PASUL PATRU: REACTIA COPILULUI 


Reactia copilului din momentul confruntarii poate include: 
e negarea 

e pierderea controlului: vociferări, tipete, accese de furie 
e evitarea 

e minimalizarea 

e aruncarea vinei asupra altora 

e recunoașterea 


e părerea de rau 


Asteptati-va la scuze previzibile: 

e „N-am făcut-o eu!“ 

e „Eaa făcut-o!“ 

e „Nu e vina mea.“ 

e „N-am știut că trebuia să fac asta.“ 
e „Nu e mare lucru.“ 


e „Dare voie.“ 


e „Când o face altcineva, nu te mai superi!“ 

e „Ultima data ai zis ca am voie!“ 

e „Pe prietenul meu, tatăl său îl lasă să facă asta.“ 
e „Nu-mi pasă.“ 


e „Nu ești șeful/șefa meu/mea!“ 


Acestea vă vor arăta de unde este nevoie să incepeti si 
unde anume va trebui să ajungeţi cu lecţia pe care i-o 
oferiţi: 


e Să-l liniștiți și să-l reasigurati pentru a-l ajuta să-și 
domolească emoțiile. 


e Stabilirea limitelor — afirmati in mod clar ce anume este 
permis si ce nu. 


e Gestionarea sentimentelor de rușine și frica de pedeapsă 
care interferează cu procesul de confruntare cu faptele lui. 


e Evitarea și dezamorsarea luptei pentru putere. 


e Să-i inspirați speranţă și motivație. 


Vă veţi găsi propriile cuvinte pentru a realiza aceste 
obiective, dar până atunci v-ar putea fi de ajutor să încercaţi 
câteva formulări de genul: 


e „Amândoi stim ce s-a întâmplat. Nu ne vom certa acum 
despre cine ce a făcut. Trebuie doar să ne dăm seama cum 
anume te poţi tu revanșa pentru ceea ce ai făcut.“ 


e „Ştii că nu poţi face asta. Știu că vrei și știu cat iti este de 
greu să te abţii, dar nu te pot lăsa să o faci. Am putea căuta 
împreună o soluţie astfel încât să îţi aduci aminte că nu este 
voie.“ 


e „Ai dreptate. Nu e mare lucru să faci mizerie. Dar cineva 
trebuie să și curețe. Vom face curat împreună. Ar fi bine să 
te gândești și la curățenie, înainte de a face mizerie.“ 


e „Nu vorbesc despre altcineva acum. Vorbesc despre tine.“ 


e „Tatăl prietenului tau poate decide care sunt regulile lui, 
dar în casa noastră acestea sunt regulile noastre.“ 


e „Poate că acum îţi vine să spui că nu-ţi pasă, dar, în fapt, 
poate chiar iti pasă.“ 


e „Ai dreptate. Tu esti propriul tău șef. Dar atunci cand nu te 
poţi controla, eu trebuie să te ajut.“ 


În timp ce copilul se straduieste să-și gestioneze reacţiile 
din momentul confruntării, obiectivul vostru devine acela de 
a-l face să treacă de la negare, evitare, minimalizare și 
aruncarea vinei la recunoaștere, părere de rău și învăţarea 
din propriile greșeli. 


PASUL CINCI: CONSECINȚELE, REPARATIA ȘI 
IERTAREA 


Așa cum am mai spus înainte, consecințele nu sunt 
pedepse. Ele nu sunt doar elemente de condiţionare ale 
comportamentului. Ele sunt menite să ajute copilul să 
înțeleagă legătura dintre acţiunile lui și efectele acestora și 
să-l motiveze să-și schimbe comportamentul. Dacă sunt 
copleșitoare, înfricoșătoare, umilitoare sau disproportionate, 
copilul va fi pus în imposibilitatea de a învăţa lecţia din 
greșeala lui și-și va pierde credinţa în autoritatea voastră 
morală. În cazul în care consecinţele ajută la protejarea 
stimei de sine, el se poate concentra pe ceea ce are nevoie 
să înveţe, în loc să nege ceea ce a făcut. Consecințele alese 
cu grijă pot ajuta la transformarea comportamentului 
problematic în problema copilului, îl pot ajuta să înceapă să- 
i pese de problemele cauzate de comportamentul lui și să 
facă din grijile pe care ceilalţi le manifestă faţă de 
comportamentul său propriile sale griji. 


Consecintele eficiente sunt: 


e aplicate cat mai repede posibil după producerea 
comportamentului „urât“ 


e strâns legate de comportamentul neadecvat și servesc 
drept reparaţie 


e realizabile 


e echitabile 
e proportionate 
e suficient de mici, astfel încât copilul să le poată gestiona 


e utile, astfel încât copilului începe să-i pese și să facă din 
motivele celorlalți de îngrijorare motivele sale 


e limitate în timp 


e expresii clare ale iertării și speranței de creștere și 
învăţare 


CONSECINȚELE FIREȘTI 


Multe dintre comportamentele neadecvate produc propriile 
lor consecinţe. De exemplu, atunci când un copil strică o 
jucărie sau rupe o carte din cauza frustrării, el nu le va mai 
putea folosi. O să înveţe să se gândească de două ori 
înainte de a-și gestiona din nou în acest mod frustrarea, atât 
timp cât nu ne grăbim să înlocuim ceea ce a stricat. Dacă 
continuă să lovească un alt copil, acesta nu va dori să se 
mai joace cu el — din nou o consecinţă normală, cu care nu 
ar trebui să interferăm decât pentru a-l proteja pe celălalt 
copil. Poate copilul vostru va avea nevoie să-l ajutaţi să facă 
legătura dintre consecinţă și comportament, dacă ea nu-i 
este clară. În primul rând, încercaţi să-l întrebaţi de ce crede 
el că mama prietenului său îi spune fiul ei că nu se mai 
poate juca cu el, iar apoi furnizati-i informaţiile lipsă, daca 
este necesar. 


Poate fi tentant sa interveniti pentru a va proteja copilul de 
consecintele firesti ale comportamentului sau neadecvat 
sau de consecințele impuse de persoane din afara familiei 
sau de membri ai familiei ale căror așteptări faţă de copil 
diferă de cele ale voastre. Este deosebit de dificil sa rezistati 
mai ales în situaţiile în care copilul este puternic afectat și 
vine la voi pentru a repara voi lucrurile. Uneori, chiar ajunge 
să vă amenințe ca nu va va ierta dacă nu-l ajutaţi. Va trebui 
să decideti ce să faceţi de la caz la caz, dar este util sa vă 
amintiţi că reducerea stresului copilului pe termen scurt 
poate conduce la o înmulţire a comportamentelor 
neadecvate și la un stres și mai mare pe termen lung. Deși 
poate părea contraintuitiv, părinţii arată că le pasă cu 
adevărat atunci când îndrăznesc să riște furia unui copil, 
pentru a-l ajuta să crească și să înveţe. 


Pe măsură ce copilul crește, o mai mare parte a 
comportamentului său va determina consecinţe într-un 
mediu mai larg și nu-l veţi mai putea proteja de multe dintre 
ele. Mai bine să vă obișnuiți acum cu situaţia, decât să fiţi 
surprinși mai târziu. În orice caz, atunci când copilul va fi 
prea mare pentru a-i mai putea controla comportamentul, 
nu veţi mai avea nicio altă alegere decât să vă bazati pe 
consecinţele externe ale acţiunilor sale, dacă se confruntă 
cu probleme mari la școală, în comunitate sau cu 
autoritățile. 


CONSECINȚELE AJUTĂ LA ÎNVĂȚAREA 
REZOLVĂRII DE PROBLEME 


Multe probleme de disciplină apar din cauza abilităţilor 
limitate ale copiilor de a rezolva probleme. Rezolvarea 


problemelor este una dintre cele mai importante abilitati pe 
care le invatam fiecare dintre noi. De fapt, sunt tentat sa 
cred ca, daca abilitatile noastre de rezolvare a problemelor 
ar fi mai bune, am reusi sa rezolvam multe dintre acele 
provocari serioase cu care se confrunta lumea noastra. 


Comportamentele neadecvate pot deveni pentru copii o 
oportunitate de a-și exersa abilităţile de rezolvare de 
probleme — cu ajutorul unui părinte. De asemenea, 
consecinţele pot ajuta copiii mici să încerce să găsească 
soluţii mai bune la problemele cu care se confruntă, cum ar 
fi gestionarea emoţiilor puternice, împărţirea jucăriilor, 
așteptarea rândului, înţelegerea sentimentelor și a 
punctelor de vedere ale celorlalţi, compromisul, tolerarea 
frustrării și a face lucruri pe care nu doresc să le facă, dar 
care sunt necesare. Consecințele adaptate la 
comportamentul lor neadecvat ajută copiii să simtă că pot 
îndrepta lucrurile și că pot fi iertati. Acest lucru îi ajută să-și 
revină rapid, dezvoltând rezilienta. De asemenea, ele 
consolidează autoritatea morală a părintelui, unul dintre 
cele mai importante instrumente pe care un părinte îl va 
avea vreodată pentru a insufla disciplina unui copil. 


lată câteva exemple de consecinţe de tip „rezolvare de 
probleme“ adaptate în funcţie de comportamentul 
neadecvat: 


e „l-ai luat băiatului jucăria. Dă-i-o înapoi și găsește o 
jucărie a ta cu care să te joci.“ 


e „Ai stricat un lucru în mod intenţionat (sau din neglijenţă). 
Repară-l sau foloseste-ti economiile ca să cumperi altul 
nou.“ 


e „Ai rupt ceva când erai furios. Repară-l și găsește ceva pe 
care poţi să-l strivești sau să-l arunci atunci când ești 


supărat, care nu se rupe si nu face rau nimănui.“ 


e „Nu vă puteţi abtine sa vă certati în dimineața aceasta. 
Jucati-va separat până când sunteţi gata să vă jucaţi 
împreună și să vă intelegeti sau jucaţi ceva ce vă puteţi juca 
împreună fără să vă certati.“ 


e „Data viitoare când sora ta mai mică iti întrerupe jocul, 
oferă-i ceva cu care să-i facă plăcere să se joace de una 
singură.“ 


e „l-ai rănit sentimentele. Spune-i că iti pare rău, fii sincer si 
oferă-i o imbratisare.“ (Această abordare rezolvă problema 
sentimentelor rănite ale ambilor copii, pentru că un copil 
care își poate cere scuze în mod sincer se va simţi de 
asemenea mai bine.) 


Cel mai bine este să încercaţi cât mai des cu putinţă să 
descoperiţi consecinţele potrivite împreună cu copilul 
vostru. Incercati să-l întrebaţi mai întâi cum crede el că 
poate îndrepta lucrurile. 


Consecințele îl pot ajuta să vadă care este problema și cum 
să o rezolve și ajută la îndreptarea lucrurilor. Pauza de 
liniștire (cu excepţia cazului în care este impusă doar atunci 
când copilul și-a pierdut controlul și trebuie să se calmeze), 
oprirea acordării banilor de buzunar (cu excepția cazului în 
care copilul trebuie să plătească pentru ceva ce a luat sau 
rupt), interzicerea ieșitului afară (cu excepţia cazului în care 
copilul s-a pus în pericol când se afla în aer liber), pedepsele 
corporale și alte răspunsuri legate în mod mai puţin specific 
de un comportament neadecvat nu au darul de a-l învăţa 
nimic pe copil, chiar dacă el se va abtine temporar de la 
comportamentul respectiv. Dacă copilul este umilit, ar putea 
deveni convins că este „rău“ prin natura lui. Odată ce crede 


în propria lui „răutate“, cel mai probabil va cauza și mai 
multe probleme. Dacă consecințele sunt înfricoșătoare și 
greu de înţeles, atunci copilul va fi mult mai atent la modul 
cum își va ascunde comportamentul „urât“ pe viitor. 


GESTURILE REPARATORII 


Cel mai probabil, copiii vor învăţa din greșelile lor dacă au 
posibilitatea de a repara daunele pe care e posibil să le fi 
cauzat. Pentru a repara lucrurile, ei trebuie să-și depășească 
sentimente de rușine, să se confrunte cu efectele acţiunilor 
lor și să pună în aplicare rezolvarea de probleme. Adesea, 
vor avea nevoie de ajutorul vostru pentru a găsi modalitatea 
prin care să îndrepte lucrurile. Acesta este un obiectiv 
important în alegerea consecinţelor. 


lată ce tipuri de consecinţe pot ajuta un copil să facă 
reparaţii: 


e Oferă-i copilului posibilitatea de a se confrunta cu propriile 
greșeli, a accepta responsabilitatea pentru ele, a le repara și 
a trece peste ele. 


e Lasă-l pe copil să vadă că poate învăţa din greșeala lui, 
așa încât să nu fie necesar s-o mai repete. 


e Protejează-i sentimentul de identitate: un copil care crede 
despre sine că e „rău“ e de așteptat să se comporte „rău“. 


e Exprimă iertare și speranţa că copilul se va descurca mai 
bine pe viitor. 


e Nu bloca sau retrage vreodată iubirea parentală. 


IERTAREA ÎNCURAJEAZĂ REZILIENTA 


Odată ce copilul a fost capabil să se confrunte cu greșeala și 
să accepte reparaţiile pe care va trebui să le facă, este 
timpul să-i spunem că va fi iertat. Cand vă iertati copilul, îi 
spuneţi că, de fapt, comportamentul lui neadecvat nu 
definește cine este sau ce credeți si simtiti voi pentru el. 
lertarea pune greșeala lui într-o nouă perspectivă. Este o 
modalitate de a-i spune că sunteţi gata să treceţi peste ce s- 
a întâmplat și că așa trebuie să facă si el. Cand îi aratati că 
puteţi lăsa deoparte furia, frustrarea sau dezamăgirea 
voastră faţă de el, va putea și el trece peste astfel de trăiri. 
Îi veţi modela stăpânirea emoţiilor și generozitatea de spirit 
care va vor face să vă simtiti mai bine — și din nou foarte 
apropiaţi. 


Atunci când comportamentul neadecvat al unui copil este 
transformat într-o oportunitate pentru creștere și învăţare, 
iertarea: 


e Reafirmă sentimentul copilului că cel putin un adult crede 
în el, indiferent ce s-ar întâmpla. 


e Protejează sau restabilește sentimentele pozitive ale unui 
copil fata de el însuși. 


e Reconstruieste sentimentul copilului ca este capabil de 
mai bine. 


e Învață copilul cum să schimbe perspectiva si să se ierte pe 
el însuși. 


SCUZELE 


Scuzele au un efect puternic atunci cand exprima 
recunoasterea sentimentelor celorlalti si grija reala fata de 
ele. Cel mai bine este sa evitati sa-i cereti copilului sa isi 
ceara prematur scuze, deoarece ele ar putea conduce la 
scuze nesincere si lupte de putere. Scuzele nu sunt scuze 
dacă sunt forţate sau „scoase cu cleștele“. Ca și reparatia, 
ele fac nu numai ca victima sa se simta mai bine, dar il fac 
Sa se simta mai bine si pe copilul care s-a purtat neadecvat. 
O scuză din inimă este un pas important către a fi nu numai 
iertat, dar și către a te simţi iertat. 


Capitolul patru 


Modalitati de disciplinare 


Atunci cand se confrunta cu comportamentul neadecvat al 
unui copil, parintii sunt obligati sa ia in considerare 
modalitati de a disciplina care provin dintr-o varietate de 
surse: instinctele proprii sau experienţele din copilărie 
legate de propria lor disciplinare, metodele pe care alţi 
părinţi sau profesori le folosesc și care par să funcţioneze 
sau sugestiile găsite în cărţi, reviste și pe internet. Când 
faceţi propria selecţie, ţineţi cont atât de obiectivul vostru 
de a disciplina, dar și de faptul că copilul va învăţa de la voi 
și va lua comportamentul vostru ca model. 


Trecând prin cele cinci etape ale disciplinei descrise în 
capitolul precedent, veţi căuta modalităţi de disciplinare 
care ajută copilul să înveţe cum să se înfrâneze singur, cum 
să-și controleze emoţiile, să recunoască faptul că este greșit 
ceea ce a făcut și să înțeleagă ce a însemnat fapta lui 
pentru ceilalţi și vă veţi gândi la ceea ce îl va face sa nu 
repete aceleași greșeli. Folosind strategii disciplinare care 
permit acest tip de învăţare, veţi realiza mult mai mult 
decât dacă doar opriţi comportamentul „urât“ al copilului 
într-o ocazie particulară și îl pedepsiți. Copilul va învăţa să 
nu se mai comporte neadecvat în viitor. Nu vă așteptați sa 
realizaţi toate acestea dintr-odată. Acesta este un proiect pe 
termen lung și va fi nevoie de repetiţie și de răbdare. 


Am grupat următoarele metode comune de disciplinare în 
trei categorii: modalităţi care merită încercate, modalităţi 
uneori utile și modalităţi inutile. 


MODALITATI DE DISCIPLINARE CARE MERITA DE 
OBICEI INCERCATE 


AVERTISMENTELE 


Avertismentele ajuta copilul sa-si fixeze anumite limite 
pentru activitatile la care nu vrea sa renunte. Atunci cand 
avertizati un copil ca o schimbare e pe cale sa se produca, il 
ajutaţi sa se pregătească pentru dezamăgirea pe care i-o va 
produce oprirea activităţii. „În cincisprezece de minute, va 
trebui sa ne adunam lucrurile pentru a merge acasă. Nu-ţi 
va plăcea și-mi pare rău și mie să te despart de prietenii tăi, 
dar îi vom găsi aici și mâine. Astăzi, va trebui să ne oprim 
cât de curând.“ Un alt avertisment la cinci minute, apoi unul 
ferm: „E timpul. Te voi ajuta să aduni“. Avertizările au darul 
de a vă întări și vouă hotărârea, nu numai de a-l pregăti pe 
copil. 


Când e ora de culcare, niciunui copil nu îi place să renunțe. 
„Încă o carte!“, „Am nevoie de un pahar cu apă!“, „Trebuie 
să merg la olita!“ Spuneţi clar copilului că vor exista numai 
două avertismente, după care veţi stinge lumina. Ati putea 
spune: „Aceasta este prima carte. După aceasta, încă una. 
Apoi stingem luminile“. După prima carte, un alt 
avertisment: „Aceasta este a doua carte. Nu uita că este 
ultima înainte de a stinge lumina, așa că fii pregătit“. 
Indecizia produce confuzie. Avertismentele clare și 
încheierea fermă, așteptată, reasigură. 


ARGUMENTE PRO 


— Învață copilul să se pregătească pentru schimbare, oferă 
un model de planificare. 


— Învață copilul să-și recunoască dispoziţiile (de exemplu, 
frustrarea sau entuziasmul) și să și le controleze, în timp ce 
se pregătește pentru schimbare. 


— Tine cont de realitatea că schimbările și tranzitiile sunt 
dificile pentru mulţi copii, deseori nu le pot gestiona cu 
suplete fără ajutorul unui adult. 


ARGUMENTE CONTRA 


— Nu au nicio valoare daca sunt prelungite sau 
nerespectate. 


— S-ar putea sa nu functioneze cand copilul este atat de 
implicat in activitatea lui, incat nu se poate opri sau 
respinge atât de hotărât următoarea activitate, încât nu 
dorește s-o efectueze în mod voluntar. 


TĂCEREA 


Tăcerea poate fi o formă puternică de disciplină. Copiii sunt 
obișnuiți să li se spună în mod continuu ce să facă și ce să 


nu faca. Atunci cand aceasta asteptare este inlocuita de 
tacere, un copil este in masura sa realizeze aspectele grave 
ale comportamentului sau si-si va dori sa puteti comunica 
din nou. Dupa tacere, este posibil sa fie nevoie sa-i oferiti 
unele lamuriri. Daca da, fiti concisi: ,,Stii ca nu pot tolera 
ceea ce ai făcut, nu-i așa?“ 


ARGUMENTE PRO 


— Un mod surprinzător și lipsit de efort de a obține atenția 
copilului și oprirea acţiunii. 


ARGUMENTE CONTRA 


— Poate fi trăită de copil ca o retragere a dragostei din 
partea părintelui. 


— Poate fi dăunătoare dacă este utilizată în mod frecvent și 
fără a-i oferi ulterior șansa de a discuta împreună și a 
înțelege ce s-a întâmplat. 


— Dacă motivul tăcerii rămâne un mister, copilul este făcut 
să creadă că greșeala lui a fost atât de gravă, încât nu 
există nicio modalitate de a se revanșa pentru ea. 


PAUZA DE LINIȘTIRE 


Pauza de linistire presupune trimiterea copilului in camera 
lui, intr-un scaun special sau la colt. 


Există mai multe ocazii în care copilul se comportă 
neadecvat și este pur și simplu prea agitat sau stârnit 
pentru a fi în măsură să se oprească și să se gândească la 
ceea ce face. Dar acest lucru este exact ceea ce va trebui 
să facă înainte ca orice altă formă de disciplină să poată fi 
eficientă. Scopul este acela de a stopa impulsul 
comportamentului scăpat de sub control. 


Având în vedere că scopul pauzei de liniștire, fie că trimitem 
copilul în camera lui, fie în altă parte, este acela de a-i 
permite copilului să se liniștească, este important să nu 
interactionam cu el cât timp se desfășoară acest proces. 
Contactul cu voi l-ar putea supăra din nou, iar negocierile 
din acest moment sunt sortite eșecului. Îi puteţi da de 
înțeles ca vă veţi afla în apropiere și că veţi fi gata să 
discutati imediat ce se va liniști. El trebuie să știe că, deși îl 
lăsaţi să se calmeze singur, nu îl abandonaţi. În cazul în care 
vi se pare că durează prea mult până când se liniștește, îi 
puteți oferi sugestii: „Vrei o batistă cu apă rece să îţi pui pe 
frunte?“, „Te-ar ajuta să asculti muzica ta preferată?“ 


Pauza de liniștire poate fi o metodă foarte bună de 
disciplinare. Copiii învaţă să o anticipeze, să recunoască 
chiar ei înșiși că au nevoie de una: „lau o pauză acum, 
mami“. Utilizati-o cu fermitate, fără certuri și fără tachinari. 
Trebuie să fie scurte. Atunci când ati obținut ce ati urmărit, 
nu mai așteptați. Mergeţi direct la copil și spuneţi-i că-l iubiţi 
și că ceea ce vă displace este comportamentul său: „Când 
îți pierzi controlul, trebuie să fac ceva să te opresc, până 
când te vei putea opri și singur“. 


Cand un copil refuză să ia o pauză de linistire in camera lui 
sau în altă parte, este poate din cauză că părintele nu a dat 
instrucţiunea suficient de ferm sau de clar. Uneori este 
necesar să folosiţi recompensa sau pedeapsa: „Când pauza 
se va încheia, poţi ieși afară să te joci din nou“ sau „Dacă 
nu-ţi începi pauza de liniștire imediat, atunci va trebui să-ţi 
trimit prietenul acasă“. Nu este nevoie să izolam un copil 
mai mult decât îi ia să se liniștească, decât dacă urmează să 
îndeplinească și o altă sarcină, cum ar fi să își ceară scuze, 
de exemplu, sau să se gândească la modalităţi de a repara 
lucrurile. Este posibil însă să fie necesar să stea departe de 
o situaţie care poate declanșa din nou întregul ciclu. În acest 
caz, copilul trebuie să găsească un alt mod pentru a 
gestiona acea situaţie și este posibil să aibă nevoie de 
ajutorul vostru. 


Camera copilului, scaunul sau colţul pot deveni un simbol 
pentru a se controla. Dacă continuă să scoată capul afară 
înainte de a se liniști, ati putea lua în considerare 
posibilitatea de a pune la ușa camerei o poartă de protecţie 
sau un zăvor cu lanţ. Apoi va avea nevoie atât de 
avertismente, cât si de reasigurări: „Din moment ce nu poți 
sta acolo până ce te liniștești, va trebui să folosesc o poartă 
de protecţie (Sau un zăvor cu lant) pentru a te ajuta să te 
controlezi până ce o vei face de unul singur. Dar, de îndată 
ce ești în regulă, voi veni să te iau“. 


Un zavor cu lant sau o poartă de protecţie sunt ultima 
soluție. Mulţi copii nu vor avea nevoie de ele și cei mai mulți 
dintre cei care au nevoie n-ar trebui să aibă nevoie de ele 
prea des. Când nu se poate altfel, lanţul pe ușă sau poarta 
de protecție permit existenţa unei comunicări, în timp ce 
reprezintă un simbol al înfrânării. Copilul nu trebuie să se 
simtă închis, așa cum s-ar simţi dacă usa ar fi complet 
închisă. 


ARGUMENTE PRO 


— Pune capat comportamentului neadecvat. 


— Oferă părinţilor sansa de a se calma ei înșiși și învaţă 
copilul să acorde atenţie sentimentelor lui scapate de sub 
control. 


— Copilul exersează redobândirea controlului de sine. El 
poate învăţa să se simtă mândru că a realizat acest lucru. 


— Rupe ciclul de interacțiuni negative cu ceilalţi (inclusiv cu 
părinţii sau fraţii) care pot contribui la comportamentul 
neadecvat. 


— Oferă copilului șansa de a se gândi la ceea ce a făcut și 
de a-și propune să se comporte diferit în viitor. 


— Creează o rutină, utilă pentru episoadele viitoare, pe care 
toată lumea poate conta. 


ARGUMENTE CONTRA 


— Copilul poate refuza pauza de liniștire sau să stea unde | 
se spune să stea. 


— În camera lui, copilul poate deteriora sau rupe lucruri. 
Dacă acestea sunt lucruri la care copilul ţine foarte mult, 
acest lucru poate fi un semn că el are dificultăţi serioase de 
gestionare a sentimentelor scăpate de sub control. 


— Nu mai are impact daca este folosita prea des. Camera, 
scaunul sau colțul? 


Mulţi copii (și părinţi) au nevoie de confortul unei rutine în 
ce privește locul în care copilul își ia pauza de linistire. 
Folosiţi rutina. Dar fiți gata să schimbaţi locul atunci cand 
cel obișnuit nu este disponibil. Mulţi părinţi constată că 
pauza de liniștire nu trebuie luată într-un loc izolat. De multe 
ori, este suficient dacă copilul se oprește din ceea ce făcea 
și stă liniștit. Un educator de la grădiniță mi-a spus la un 
moment dat: „Nu cred în pauzele de liniștire. Nu este nevoie 
să izolezi copiii sau să îi trimiti în altă cameră. Cand se 
poartă urât, eu le spun doar să meargă să stea pe canapea. 
Acolo, ei trebuie să stea și să se gândească la ceea ce au 
facut. Dar stau confortabil și se pot relaxa și privi la ceilalți 
copii. Acesta este cel mai bun mod în care pot învăţa ceva și 
întotdeauna pare să fie suficient. Apoi mă duc și îi 
îmbrăţișez. Vorbim despre ce au făcut greșit și despre modul 
în care pot schimba lucrurile în mai bine“. Câteva săptămâni 
mai târziu, mi-a spus că departamentul de pompieri l-a 
obligat să renunțe la canapeaua lui, căci nu era rezistentă la 
foc. Copiii au fost foarte triști la aflarea acestei vești! 


Există însă situaţii în care sunt necesare unele forme de 
izolare pentru a opri o acţiune și a liniști copilul. Unii copii — 
de exemplu, cei hipersensibili sau hiperactivi — ar putea 
avea într-adevăr nevoie să fie înlăturați din cadrul unde a 
avut loc evenimentul pentru a se putea calma. De 
asemenea, într-un grup de copii, un copil forţat să stea într- 
un colt sau pe un scaun în fata tuturor se poate simţi umilit, 
ceea ce nu este nici de dorit, nici necesar. 


A REPETA O ACȚIUNE, DE DATA ACEASTA AȘA 
CUM TREBUIE 


Acesta este un mod minunat pentru copil de a-și recăpăta 
autocontrolul și sentimentul de eficienţă. Oferiti-va (dar nu 
insistati) să-l ajutaţi să facă bine lucrul propus. Îi veţi da 
astfel sansa să reușească să îl facă și îi veţi întări 
sentimentul că poate reuși. 


ARGUMENTE PRO 


— Se concentrează asupra succesului, nu eșecului. 
— Îi dă speranţă. 


— Încurajează copilul să facă gesturi reparatorii și să fie 
iertat. 


— Este o metodă ce poate fi aplicată în mai multe situaţii (și 
când copilul spune ceva, și când face ceva). 


— Copiii (ca și adulţii) au de multe ori nevoie de o a doua 
șansă, pentru a face ceva bine. 


ARGUMENTE CONTRA 


— Este posibil ca, ocazional, copilul sa nu poata face 
anumite lucruri corect. Punând prea mult accent pe a mai 
încerca o dată, puteţi face copilul să se simtă și mai rău. În 
acest caz, încercaţi să împărţiţi sarcina (de exemplu, 
curăţarea camerei copilului) în pași mai mici (cum ar fi 
punerea hainelor murdare în coșul de rufe). Cereti copilului 
să facă din nou numai lucrurile pe care le face cu succes. 


REPARATIA 


Există mai multe strategii care permit unui copil să-și repare 
greșeala: a-și cere scuze, a plăti pentru ce a stricat, a face 
lucrurile încă o dată așa cum trebuie. Atunci când un copil 
poate repara daunele pe care le-a provocat, a-i oferi această 
șansă este un mod minunat de a-l sensibiliza cu privire la 
ele și la munca necesară pentru a face reparația. Cand un 
copil fură o jucărie sau o bomboană, a vă asigura că le 
returnează este o modalitate foarte importantă de a 
gestiona problema furtului: „Bineînţeles că e jenant, dar te 
vei simţi mult mai bine după aceea“. Dacă este necesar, 
ajutati-l, insotindu-l. Dar el trebuie să fie cel care le 
înapoiază, cu scuzele necesare. În cazul în care lucrul furat a 
fost mâncat, cereti copilului să plătească pentru el din banii 
săi de buzunar sau cereti-i să muncească pentru a câștiga 
banii necesari. 


Ajută copilul să realizeze ce înseamnă gestul său pentru 
ceilalţi. Trebuie să se confrunte cu propria lui vinovăţie, să 
înțeleagă însemnătatea faptei lui pentru „victima“ lui și să 
retrăiască acţiunea în procesul de a-și cere scuze. Oferiti-va 
să-l ajutaţi să-și ceară scuze, dar lăsaţi-l pe el să o facă, de 
preferinţă faţă în faţă. Experienţa îl va învăţa pe copil să 


înțeleagă puterea cuvintelor și importanţa comunicării 
atente cu ceilalți. 


ARGUMENTE PRO 


— Ajută copilul să distingă consecinţele comportamentului 
său. 


— Ajută copilul să înveţe că, în final, nu câștigi nimic din 
furt. 


— Poate dezvolta abilităţile lui de rezolvare a problemelor. 


— Permite copilului să conștientizeze sentimentele de 
vinovăţie și să-și rascumpere greșeala. 


ARGUMENTE CONTRA 


— Dacă daunele sunt exagerate sau reparația este 
imposibilă, copilul se poate simţi apăsat de vină. 


— Înapoierea unui obiect la magazin sau în casa unui 
prieten poate fi un moment jenant atât pentru copii, cât și 
pentru părinţi. Dar este mai bine să trăim acest sentiment 
acum, decât atunci când copilul este mai mare. 


IERTAREA 


Cand ne cerem scuze sau ne reparam greselile, urmarim sa 
obținem iertarea. Daca vrem să-l motivam să-și repare 
greșelile, copilul trebuie să știe că poate fi iertat și ce 
anume simţi atunci când ești iertat. Uneori copiii se 
tncapataneaza, continuă să facă probleme și spun: „Nu-mi 
pasă“. Frecvent ei încep să creadă că sunt cu adevărat „răi“. 
Acești copii au nevoie să li se reamintească faptul că pot fi 
iertati. Mai târziu, ei vor trebui să înveţe să se ierte singuri. 


ARGUMENTE PRO 


— Oferă copilului speranţă și este una dintre cele mai 
importante motivatii pentru îndreptarea comportamentului 
în orice situaţie. 


ARGUMENTE CONTRA 


— În cazul în care părinţii folosesc ca pe o armă puterea de 
a ierta copilul, el nu va putea învăţa cum să devină 
judecătorul propriilor sale acte, unul dintre obiectivele pe 
termen lung ale disciplinei. 


PLANIFICAREA 


Multe comportamente neadecvate sunt previzibile. Ne 
putem da seama dinainte care situatii pot crea probleme. 
De ce sa nu vorbim in prealabil despre ele cu copilul si sa nu 
planificăm împreună alternative? „Știu ca ţi-e greu să stai în 
mașină o perioadă atât de lungă de timp. Ce ai vrea să luăm 
cu noi, ca să te ţină ocupat?“; „Când vom ajunge la casa de 
marcat, știu ca te va tenta sa ceri bomboane. Si știi ca nu ti 
le pot lua. Ce te-ar ajuta să treci de casa de marcat fără să 
plângi pentru ele? Am putea lua cu noi o gustare sănătoasă. 
Sau ai putea închide strâns ochii până ce vom trece de 
bomboane — te voi ţine strâns de mână. Tu ai alte idei?“ 


Puteţi, de asemenea, ajuta copilul să înveţe să-și planifice 
să fie atent la ce simte într-un anumit moment. Un copil 
poate ţine un „grafic“ al actelor sale necontrolate și al 
lucrurilor care îl provoacă. Poate învăţa să vă spună când 
începe să simtă că se apropie de limita de sus și cum 
anume să îl puteți ajuta. 


Dar fiți pregătiţi și în aceste condiţii pentru apariţia unor 
comportamente-problema și nu vă lăsaţi descurajati. 


ARGUMENTE PRO 


— Copilul învaţă cum să planifice lucrurile și să rezolve 
probleme. 


— Copilul și părinţii devin o echipă gata să se confrunte 
împreună cu problemele predictibile. 


ARGUMENTE CONTRA 


— Copilul poate crede ca se asteapta de la el Sa se 
comporte neadecvat, cu exceptia cazului in care aceasta 
planificare este gestionata in mod pozitiv. 


— Există riscul descurajării, dacă copilul si părinţii așteaptă 
prea mult de la această metodă a planificării. 


UMORUL 


Umorul este o modalitate încântătoare de a opri acţiunea și 
a ajuta un copil să-și recapete controlul asupra trăirilor sale 
și să le schimbe. Găsirea aspectelor amuzante într-o situație 
care supără pe toată lumea este o modalitate foarte bună 
de a lua distanţa necesară si a găsi o soluție. Fiţi atenţi, 
totuși, să nu folosiți umorul într-un mod care să-l facă pe 
copilul care și-a pierdut controlul să simtă că radeti de el. 


Umorul este diferit de sarcasm, iar acesta din urmă nu ajută 
niciodată. 


ARGUMENTE PRO 


— Copilul învaţă o abilitate de care va avea nevoie pentru 
tot restul vieţii. 


— Previne escaladarea unor probleme minore în ceva mai 
grav. 


ARGUMENTE CONTRA 


— Exista riscul ca umorul sa nu fie inteles si copilul sa se 
simta umilit. 


— Situaţia se poate inrautati, dacă copilul simte ca este 
ținta glumelor. 


MODALITATI DE DISCIPLINARE UNEORI UTILE 


Eficacitatea acestor strategii depinde de copil si de situatie. 


LUAREA JUCARIILOR 


Joaca este munca copilului. Jucariile sunt instrumentele sale. 
Luandu-i jucariile, cu siguranta veti atrage atentia copilului, 
dar îl veţi supăra. Un copil trebuie să înţeleagă motivul 
pentru care i-au fost luate jucăriile, dacă părintele dorește 
să fie respectat mai departe ca un model de corectitudine. 
Motivele întemeiate pentru luarea jucăriilor includ: folosirea 
greșită a acestora, stricarea lor, rănirea cuiva cu ajutorul lor, 
refuzul de a împărţi jucăriile cu altcineva sau de a-și aștepta 
rândul la joc, refuzul de a aduna jucăriile după joc. Toate 
aceste abateri sunt direct legate de modul în care un copil 
folosește jucăriile, iar el poate fi ajutat să vadă legătura: 
„Dacă mai încerci să-ţi lovesti fratiorul cu camionul acela, va 
trebui să ţi-l iau“ sau „Dacă intentionezi să lași jucăriile pe 
podea, va trebui să le iau eu pe toate, să le pun în dulapul 
meu. Când iti voi înapoia una, va trebui să o pui la locul ei, 
înainte de a o primi pe următoarea“. 


Atunci când luaţi jucăria unui copil: 


e Asiguraţi-vă că aveţi un motiv bun pentru aceasta, unul pe 
care copilul îl poate înţelege. 


e Afirmati clar pentru cat timp îi veți lua jucăria și ce anume 
trebuie să facă copilul (să-și ceară scuze pentru că a lovit pe 
cineva, să-și adune jucăriile etc.) pentru a i se înapoia 
jucăria. 


e Nu îndepărtați jucăria pentru foarte mult timp: un copil 
trebuie să-și păstreze speranţa pentru a-și accepta greșeala. 
O după-amiază sau o zi întreagă este de obicei suficient de 
mult pentru un copil mic. Dacă i-o luaţi pentru prea mult 
timp, el va uita că i-aţi luat-o, iar apoi următoarea 
ameninţare de a-i lua o jucărie nu va însemna prea mult 
pentru el. 


ARGUMENTE PRO 


A 


— Oprește comportamentul nedorit, în special în cazul în 
care comportamentul implica jucăria în cauză. 


— Oferă oportunităţi de învăţare. 


— Permite copilului să spere, să își ceară scuze sau să 
repare lucrurile și să fie iertat. 


ARGUMENTE CONTRA 


— Părinţii pot fi consideraţi abuzivi, nerezonabili sau 
coercitivi în cazul în care motivul pentru luarea jucăriei nu 
este clar pentru copil. 


— Chiar si cand aceasta strategie este utilizata in mod 
corect, reactia copilului poate fi una de furie si poate lua 
chiar forma unui acces de furie. Nu cedati in fata lui. 


Nu-i luati copilului o jucarie (cum ar fi un ursulet de plus) de 
care se simte profund atasat. Acest lucru este prea dureros 
pentru el. Copilul va trai cu siguranta aceasta situatie ca pe 
o sancţiune disproportionata fata de orice comportament, 
oricât de problematic, de care este el capabil. O astfel de 
pierdere teribilă este de natură să-l împiedice să se mai 
gândească la orice altceva, nemaivorbind de 
comportamentul neadecvat și consecinţele sale. În schimb, 
lăsaţi-l să-și păstreze mult-iubita sursă de confort, astfel 
încât să o poată folosi pentru a se simţi mai bine, în timp ce 
discutati cu el despre ce a făcut și ce anume trebuie să facă 
pentru a îndrepta lucrurile. Cand se poate baza pe ursuletul 
de pluș, el va fi capabil, cel mai probabil, să gestioneze 
sentimente puternice, precum vina și rușinea, într-un mod 
mai adecvat, sentimente care altfel fac pentru el sarcina de 
a se confrunta cu situaţia mult mai dificilă. 


ANULAREA UNOR ÎNTÂLNIRI DE JOACĂ SAU 
AMÂNAREA UNOR ACTIVITĂŢI PLĂCUTE 


Anularea întâlnirilor de joacă și amânarea unor activităţi 
plăcute sunt forme utile de disciplină, deoarece acestea pun 
faţă în faţă un copil cu consecinţele comportamentului său. 
Un părinte poate explica: „Nu te pot lăsa să-ţi primeşti 
prietenul acasă la noi să vă jucaţi, dacă nu am încredere că 
vei fi ascultător. Trebuie să știu că tu și prietenul tau mă veți 


asculta, daca vreti sa va jucati impreuna aici. Va trebui sa te 
joci singur în aceasta după-amiază. Apoi, putem vedea dacă 
te pricepi mai bine să asculţi“. Sau: „Nu vom putea merge la 
parcul de distracţii după un acces de furie. Este nevoie să 
știi să-ţi controlezi mai bine reacţiile într-un asemenea loc“. 
Când se utilizează aceste strategii, motivul utilizării lor ar 
trebui să fie evident. „Ești atât de supărat astăzi, încât ar fi 
mai bine să amânăm întâlnirea de joc pentru un moment în 
care te vei putea bucura mai mult de venirea prietenului 
tău. El va fi gata să vină altă dată, când stabilim împreună. 
Dar va trebui să te linistesti pentru a te putea juca cu el. 
Când ești gata, îl vom chema din nou.“ 


Asiguraţi-vă că știe că pedeapsa ţine de comportamentul 
său neadecvat. De asemenea, copilul are nevoie să știe 
când se va termina pedeapsa și ce trebuie să facă pentru a 
avea o nouă ocazie de a se juca cu celălalt copil. În caz 
contrar, se va simţi disperat și este posibil să nu se mai 
deranjeze să încerce să-și îndrepte comportamentul. 


ARGUMENTE PRO 


— Ajută copilul să înțeleagă că propriul său comportament 
necontrolat va interfera cu o situaţie provocatoare, cum 
este vizita unui prieten pentru a se juca împreună. 


— Când explicaţiile sunt clare, copilul este motivat să-și 
schimbe comportamentul în mai bine. 


ARGUMENTE CONTRA 


— Anularea unei activităţi distractive sau a unei întâlniri de 
joacă drept pedeapsă pentru comportamente neadecvate ce 
nu au legătură cu acestea, nu aduce niciun beneficiu. Când 
o pedeapsă nu are sens pentru copil, acesta va pune la 
îndoială în mod cert autoritatea parentală și va căuta căi 
secrete de a obţine ceea ce dorește. Întâlnirile de joc cu 
prietenii și activităţile cu părinţii sunt importante pentru 
copil și nu ar trebui să-i fie refuzate foarte des. 


— Anularea planurilor poate penaliza nu numai copilul 
vostru, ci și prietenul de joacă sau alţi membri ai familiei. 
Acest lucru poate atrage mai multă furie faţă de copil decât 
comportamentele sale problematice. 


— Anularea planurilor s-ar putea să nu aibă niciun efect 
dacă urmau să fie duse la îndeplinire undeva în viitor. În 
cazul celor mai multe strategii disciplinare, consecinţele 
trebuie să fie impuse și resimtite de copil imediat. 


— Ar putea fi dificil să demonstrăm în mod rezonabil 
conexiunea dintre comportamentul copilului și evenimentul 
amânat. 


FĂRĂ TV SAU JOCURI VIDEO 


Este posibil ca părinţii să nu-și dorească să încurajeze 
anumite activităţi pe care unii copii le găsesc distractive, de 
exemplu, privitul la televizor sau jocurile video. Totuși, în 
cazul în care acestea sunt îndepărtate ca pedeapsă, ele vor 
părea și mai atractive copiilor. Desigur, aceste activităţi ar 
trebui să fie limitate oricum (nu mai mult de o oră de 


televizor pe zi). Refuzati copilului timpul rezervat pentru 
televizor sau jocuri video numai atunci cand asemenea 
activităţi sunt direct legate de problema sanctionata: „Dacă 
nu poţi închide televizorul când emisiunea ta s-a încheiat, 
atunci televizorul va rămâne închis mâine“. Asiguraţi-vă că 
vă ţineţi de astfel de consecinţe, în special când ele sunt 
prevăzute a se întâmpla într-un viitor mai îndepărtat. Un 
părinte îi poate aminti copilului: „Mai ţii minte ce greu ţi-a 
fost să închizi televizorul, ieri, când s-a încheiat emisiunea 
ta? A trebuit să-ţi spun că nu vom mai deschide televizorul 
astăzi și așa vom face. Încearcă să iti amintești mâine, cand 
emisiunea ta se va încheia, că televizorul trebuie oprit fără 
proteste“. 


ARGUMENTE PRO 


— Poate stopa comportamentele neadecvate și poate 
preveni altele. 


— Copilul poate învăţa despre consecinţele 
comportamentului său. 


— Copilul poate înţelege că unele activităţi distractive sunt 
privilegii care trebuie câștigate și nu i se cuvin de la sine. 


ARGUMENTE CONTRA 


— Televizorul sau jocurile video pot deveni și mai ispititoare. 


— Restrictionarea accesului la televizor si la jocurile video 
ca pedeapsă poate fi confundată cu limitele standard 
stabilite de familie în această privinţă. 


IGNORAREA COMPORTAMENTULUI NEADECVAT 


Ignorarea unor comportamente neadecvate minore, atunci 
când există alte aspecte mai importante care trebuie 
abordate, este crucială. Un copil care este în mod constant 
admonestat pentru fiecare incident este un copil care va 
înceta să mai asculte. Ignorarea unor comportamente 
neadecvate este necesară, pentru a alege acele bătălii care 
merită duse. Cu toate acestea, ignorarea este o greșeală, 
când comportamentul neadecvat este grav sau când copilul 
a fost deja avertizat în legătură cu sau pedepsit pentru 
acesta. 


ARGUMENTE PRO 


— Permite părintelui să selecteze ariile importante în care 
să instituie disciplina. 


— Copilul este mai probabil să acorde atenţie strategiilor 
disciplinare când ele nu sunt folosite excesiv. 


— Descurajează comportamentele iritante minore care sunt 
menite să atragă atenţia parintelui. 


ARGUMENTE CONTRA 


— Copilul poate fi nedumerit de ce unele dintre 
comportamentele sale nu primesc atentie. 


PARASIREA SCENEI 


Uneori, prezenta unui parinte pare doar sa inrautateasca 
lucrurile. Acesta se poate intampla atunci cand copilul este 
furios pe o regula si considera ca parintele e de vina ca acea 
regula trebuie urmata. Atunci, prezenta parintelui nu face 
decat sa agraveze lucrurile. Daca copilul poate fi lasat 
singur în condiţii de siguranţă în acele momente, plecarea 
părintelui ajută copilul să se concentreze asupra regulii sau 
la ceea ce trebuie făcut, și nu la rolul părintelui în 
impunerea ei. „Iu știi că trebuie să faci curățenie în camera 
ta acum, iar eu știu că nu ești bucuros să o faci. Dar trebuie 
făcută și știu că poţi să o faci. Voi verifica din nou un pic mai 
târziu, să văd cum ai reușit“. Aceasta oferă copilului șansa 
de a se liniști și de a se gândi la ce a făcut greșit sau la ce 
poate face pentru a îmbunătăţi situaţia. Următoarea 
conversaţie pe care o veţi avea împreună va fi probabil una 
mai constructivă. Dezangajarea dintr-o luptă în care punctul 
important a fost pierdut este de multe ori utilă. 


Ori de câte ori părintele părăsește scena, copilul este 
important să înțeleagă că nu este respins sau abandonat. li 
este imposibil să învețe ceva în condiţiile unui astfel de 
stres. Explicati-i că ceea ce nu agreati este comportamentul 


său, nu pe el. Impartasiti-i speranța voastră că va fi capabil 
să se controleze în viitor. 


ARGUMENTE PRO 


— Face ca discuţiile în contradictoriu să înceteze. 


— Pune sarcinile de liniștire și rezolvarea problemelor în 
grija copilului. Acest lucru se poate face astfel încât copilul 
să se simtă respectat. 


ARGUMENTE CONTRA 


— Poate fi trăită ca o respingere. 


— Nu va funcţiona în cazul în care copilul are nevoie de 
ajutorul părintelui pentru a se linisti. 


— Nu ajută la nimic să lăsăm copilul să facă ceva singur, 
dacă nu stim sigur ca poate face acel lucru. 


MAI MULTE TREBURI CASNICE 


Această metodă poate avea efecte în cazul unui copil mai 
mare. Dar sarcinile suplimentare trebuie să fie direct 
conectate cu comportamentul neadecvat al copilului. De 


exemplu, in cazul in care un copil care este destul de mare 
ca să înţeleagă că ce face strică un obiect scump, părintele 
îi poate solicita să efectueze unele treburi în plus pe lângă 
casă pentru a se revanșa pentru ce a făcut și a-și „plăti 
datoria“. 


ARGUMENTE PRO 


— Oferă copilului șansa de a-și repara greșeala și de a fi 
iertat. E puţin probabil să uite ceea ce a învăţat de aici. 


— Odată sarcinile finalizate, părintele are prilejul de a ierta 
și lăuda copilul. 


ARGUMENTE CONTRA 


— Sarcinile în casă adăugate în plus în semn de pedeapsă 
pentru un comportament fără legătură cu acestea sunt o 
greșeală. Imediat ce ajutorul oferit în casă se transformă 
într-o formă de pedeapsă pentru comportamentul „urât“, 
niciun copil nu va mai dori să ajute. Rezultatul cel mai 
probabil va fi un val suplimentar de proteste când va avea 
de îndeplinit treburi casnice. 


— Impunerea necesităţii de a face treburi casnice ca 
pedeapsă poate avea, în cazul unui copil rebel, efectul 
nedorit de a-l determina să strice intenţionat sau să ignore 
ce are de făcut. Atunci, obiectivul disciplinei se pierde în 
lupta pentru putere care rezultă de aici. 


SANCTIUNI ASUPRA BANILOR DE BUZUNAR 


Daca banii de buzunar sunt importanti pentru copil, 
retinerea unei parti din suma primita poate avea efectul de 
a-l face să înţeleagă gravitatea comportamentului lui 
neadecvat. Dar dacă scopul este acela de a disciplina 
copilul, pentru că, să spunem, a fost nepoliticos și lipsit de 
respect faţă de un adult sau pentru că a rănit sentimentele 
unui alt copil, reținerea banilor de buzunar poate trimite un 
mesaj generator de confuzie. Nu toate erorile sau 
comportamentele neadecvate pot fi corectate cu ajutorul 
banilor. 


Uneori, însă, reținerea banilor de buzunar are sens: de 
exemplu, ca plată pentru un obiect pe care copilul l-a distrus 
în mod intenţionat sau pentru ceva ce a fost pierdut, 
deoarece nu a fost pus la locul potrivit. Banii de buzunar pot 
fi opriţi atunci când un copil nu îndeplinește una dintre 
îndatoririle sale obișnuite în casă. În orice caz, asigurati-va 
că sancţiunea financiară este adecvată la vârsta copilului și 
la ceea ce a facut. 


ARGUMENTE PRO 


— Copilul simte consecințele comportamentului său. 


— Oferă copilului șansa de a se revanșa pentru ceea cea 
făcut. 


ARGUMENTE CONTRA 


— Nu opreste comportamentul neadecvat, deoarece 
consecinta se produce dupa Savarsirea actului, dar poate 
ajuta la prevenirea unor probleme similare viitoare. 


— Nu are efect in cazul copiilor care nu primesc bani de 
buzunar in mod regulat. 


— Cand se foloseste ca pedeapsa pentru esecul de a nu 
face treburile casnice, copilul poate avea impresia ca este 
angajat ca ajutor tn casa, in loc sa inteleaga ca a ajuta cu 
treburile casei face parte din indatoririle lui ca membru al 
familiei. 


MODALITATI DE DISCIPLINARE INUTILE 


PLESNITUL 


Folosirea pedepselor corporale trebuie evitata cat mai mult 
posibil în zilele noastre. Eu am fost bătut cu batul în 
copilărie ori de cate ori „am meritat-o“, dar nu-mi aduc 
aminte să fi învăţat ceva de aici, cu excepţia faptului de a 
ascunde batul de părinţii mei. Lovirea unui copil este un 
gest lipsit de respect fata de el. Îi arată acestuia că ești mai 
mare decât el (lucru care nu va dura pentru totdeauna) și îi 
spune că violenţa este calea de a soluţiona problemele. În 
societatea noastră violentă, nu pot recomanda acest 
comportament ca modalitate de a ajuta un copil să înveţe 
să se controleze singur. 


As evita folosirea forței ca pe o cale de a controla un copil. 
Scopul disciplinei este acela de a învăţa copilul cum să se 
controleze singur, iar forţa nu conduce acolo. În ziua de azi, 
nu ne mai putem permite să luăm atât de literal zicala 
„unde dă mama crește“. Este timpul să o interpretam sub 
forma „copilul disciplinat crește frumos“ — un dicton 
provocator, dar și un avertisment esenţial pentru fiecare 
părinte. 


ARGUMENTE PRO 


— Poate face comportamentul nedorit sa inceteze, pentru 
moment si atat timp cat parintele este prezent. 


ARGUMENTE CONTRA 


— Trimite copilului mesajul greșit: că este bine să lovească, 
să rănească fizic si să folosească forța împotriva cuiva care 
este mai mic și mai puţin puternic. 


— Copilul nu învaţă nimic bun. Cel mai probabil copilul se va 
concentra asupra ranii și furiei sale, mai degrabă decât 
asupra greselii sale. 


— Poate discredita părintele ca model și profesor (a se 
vedea de asemenea „pedeapsa fizică“ la pagina 65 din 
capitolul doi). 


RUȘINAREA ȘI UMILIREA 


Nu umiliti niciodată un copil. Sentimentul lui de vinovăţie și 
înțelegerea a ceea ce a făcut sunt cu mult mai importante. 
Când părinţii folosesc rușinea și umilirea pentru a controla 
comportamentul unui copil, este probabil ca el să simtă 
furie, disperare și resemnare. Ca rezultat, copilul va avea 
nevoie să nege și să se apere, mai degrabă decât să 
recunoască ce a greșit. 


ARGUMENTE PRO 


— Temporar, comportamentul poate fi oprit. 


ARGUMENTE CONTRA 


— Copilul nu invata nimic bun. 


— Poate avea efecte negative asupra stimei de sine a 
copilului. 


— Poate avea efecte negative asupra relaţiei parinte-copil. 


SPĂLAREA GURII CU SĂPUN 


Aceasta este o altă măsură ineficientă. Ori de câte ori am 
spus un cuvânt murdar, gura mea a fost spălată cu săpun. 
Avea un gust oribil, ba chiar și mai rău, a fost insultător. 
Ştiam că nu va curăța cuvintele din gura mea. Stiam că era 
o dovadă de lipsă de control din partea mamei. Nu m-a 
făcut decât să rezerv cuvintele urâte pentru prieteni și 
fratele meu — în privat. Nu am învăţat nimic, în afară de a 
mă feri de mama, ca să nu mă mai audă înjurând. 


ARGUMENTE PRO 


— Nu există. Până ajungi la săpun, comportamentul a 
încetat de mult. 


ARGUMENTE CONTRA 


— Este nevoie de coercitie, ceea ce trezește în copil 
resentimente, mai degrabă decât dorinţa de a se 
autocorecta. 


— Nu este sănătos și trimite copilului un mesaj generator de 
confuzie în privinţa a ceea ce este sigur să mănânce. 


— Rolul părintelui de a hrăni copilul este violat, ceea ce 
poate fi mai dăunător pentru copil decât suspectează 
părintele. 


COMPARAREA UNUI COPIL CU UN ALTUL 


Dacă celălalt copil este un frate sau un prieten bun, 
comparatiile negative vor afecta relaţiile dintre ei. Un copil 
poate desigur lua drept model o persoană pe care o admiră. 
Dar va eșua, cu siguranţă, dacă încearcă să fie asemenea 
acelui cineva, atunci când i se spune că nu se poate ridica la 
nivelul lui. 


ARGUMENTE PRO 


— Un copil poate învăţa de la un prieten pe care îl admiră, 
mai ales când părinţii se abtin de la a face comparatii 
nefavorabile. 


ARGUMENTE CONTRA 


— Afectează relaţia dintre copii. 
— Afectează stima de sine a copilului. 


— Poate face un copil să-și piardă speranţa și nu-l 
încurajează să facă o schimbare în bine. 


— Copilul rănit poate decide să nu-i pese și să se comporte 
chiar mai rău. 


REFUZAREA HRANEI SAU FOLOSIREA EI CA 
RECOMPENSA 


Părinţii pot fi tentaţi să refuze să-i ofere unui copil un desert 
sau un aliment preferat ca pedeapsă sau să le ofere ca 
recompensă. Dar, din moment ce părinţii hrănesc copilul de 
la începutul vieţii în mod necondiţionat, hrana devine un 
simbol al iubirii parentale. Un copil nu ar trebui niciodată 
pedepsit prin retragerea iubirii și, tot la fel, nici prin 


refuzarea hranei. O recompensa nu ar trebui sa promita mai 
multa dragoste — sau alimente. Acestea sunt lucruri despre 
care toți copiii doresc sa știe că vor exista în cantităţi 
suficiente, indiferent ce s-ar întâmpla. 


Mesele sunt momente speciale pentru părinţi și copii, pentru 
a fi împreună, a se relaxa și a se bucura unii de alţii. Când 
conflictele apar în timpul mesei, este bine să nu încercaţi să 
le rezolvati prin pedepse sau recompense ce implică hrană. 
Pastrati produsele alimentare și mesele cat mai departe 
posibil de asocieri negative, astfel încât copiii să se bucure 
în continuare de hrană și de timpul petrecut împreună cu 
familia. 


În luptele care se referă la mâncare, un copil va câștiga în 
mod inevitabil și cel mai bine este ca părinţii să accepte 
acest lucru. Obiceiurile alimentare sănătoase depind de 
asocierile pozitive legate de masa și hrană. Uneori, părinţii 
încearcă să folosească alimente pentru a controla 
comportamentul unui copil: „Dacă vei mânca această 
mâncare, poţi avea și desert“. Ulterior, alimentaţia devine 
un proces de negociere. În loc să se bucure de momentul 
mesei ca de un timp plăcut rezervat comunicării în familie, 
copilul se simte manipulat. Dacă are voinţă, va aștepta până 
când nu va mai fi vizat și va găsi altceva de mâncare — și ar 
putea fi hrana nesănătoasă! 


Deserturile nu trebuie folosite ca recompensă, ci ca un 
moment al mesei la care ia parte toată lumea. 


ARGUMENTE PRO 


— Poate avea temporar efectul dorit asupra 
comportamentului imediat. 


ARGUMENTE CONTRA 


— Nu este un cadru lipsit de pericole pentru luptele de 
putere dintre copil si parinti. 


— Transformarea hranei in recompensa sau pedeapsa poate 
tulbura obiceiurile alimentare sanatoase. 


— Deserturile si dulciurile refuzate devin mai atractive. 


CULCATUL DEVREME ȘI SOMNUL DE DUPĂ- 
AMIAZA SUPLIMENTAR 


Somnul de după-amiază și sosirea orei de culcare cer unui 
copil să se separe de părinţi și de restul lumii. Acestea sunt 
deja o provocare pentru copil și implică, în mod probabil, 
rezistenţă. Transformarea somnului de după-amiază sau a 
orei de culcare într-o pedeapsă le va face și mai puţin 
atractive, iar copilul se poate opune și mai mult. Somnul de 
după-amiază și ora de culcare au nevoie de asocieri 
pozitive, nu negative. 


Chiar dacă cuvintele „vei merge mai devreme la culcare“ 
sunt folosite ca o ameninţare pe care părintele nu are 
intenţia de a o impune, tot are loc asocierea orei de culcare 
cu o pedeapsă. Ora de culcare ar trebui să fie un timp 


rezervat unei comunicari calde, dedicat lecturii, cantecelor, 
apropierii fizice, sentimentelor de protectie si siguranta si 
iubirii. Toate acestea sunt în joc atunci cand trimisul la 
culcare este folosit ca pedeapsă. 


Dacă un copil greșește fiindcă este foarte obosit, atunci are 
sens să meargă la culcare mai devreme, nu ca pedeapsă, ci 
ca o modalitate de a-l ajuta. 


ARGUMENTE PENTRU 


— Temporar, comportamentele neadecvate încetează. 


ARGUMENTE CONTRA 


— Poate inrautati rezistența copilului fata de ora de culcare. 


— Poate fi dificil de impus. 


RETRAGEREA AFECTIUNII ȘI AMENINȚAREA CU 
ABANDONUL 


Acestea sunt cele mai devastatoare și temute pedepse pe 
care un copil le poate îndura. Efectele pe termen lung 


asupra copilului sunt serioase si pot conduce la frica, 
insecuritate si stima de sine redusa. 


ARGUMENTE PENTRU 


— Temporar, pot opri comportamentul. 


ARGUMENTE CONTRA 


— Copilul nu invata nimic bun de aici. 
— Poate afecta relatia parinte-copil. 


— Un copil care nu se simte iubit poate fi incapabil sa 
iubească. 


— Locul iubirii în sufletul copilului poate fi luat de 
resentimente și ură și se poate ajunge la probleme 
comportamentale mai grave. 


Așa cum am zis mai devreme, un copil are nevoie să știe că 
relaţiile lui cu părinţii vor rezista în fata oricărui 
comportament „rău“. Orice ameninţare la adresa acestei 
relații împiedică copilul să înţeleagă lecţia care-i este 
înfățișată și-l poate determina să se poarte urât intenţionat, 
în încercarea de a vedea dacă comportamentul său reușește 
să îi îndepărteze sau nu pe părinţi. 


Capitolul cinci 


Probleme comportamentale obișnuite 


CĂUTAREA CONSTANTĂ A ATENȚIEI 


Nimănui nu îi plac copiii care caută mereu atenţie. 
Bineînţeles însă că toți copiii au nevoie de atenţie. Ce poate 
face un părinte atunci când modul în care copilul lui cere 
atenţie devine perturbator și, mai rău, când toată lumea 
devine ostilă copilului? În primul rând, asigurati-va că-i 
acordati cu regularitate, într-un mod previzibil pentru el si 
fără întreruperi, un timp special în care să fiţi numai voi doi 
— zece minute în care să vi se cuibărească în braţe cand 
ajungeţi acasă la sfârșitul zilei, un timp special pentru 
povești înainte de culcare în fiecare seară sau un timp în 
care pregătiţi napolitane în fiecare duminică dimineaţă. Nu 
transformați aceste momente într-o recompensă pentru 
căutarea atenţiei în forme care deranjează, ci oferiti-i-le 
înainte să înceapă să caute atenţie. Când vrea atenţie, dar 
nu o poate avea, amintiti-i de timpul special pe care știe ca 
poate conta. Îl ajutaţi să înveţe să amâne gratificarea. Unele 
dintre cele mai importante recompense în viaţă presupun 
răbdare. 


Când începe comportamentul perturbator de căutare a 
atenţiei, este important să nu-i consolidam apariţia. 
Părintele poate răspunde pe un ton liniștit și neutru, care să 
transmită clar că un asemenea comportament nu va fi 
răsplătit: „Dacă ai nevoie de mine pentru ceva, acesta nu 
este un mod potrivit să ceri. Stii cum să ceri“. Un asemenea 
răspuns calm și clar poate fi util și atunci când se intensifică 
solicitările deranjante ale copilului: „Trebuie să înţelegi ca 
indiferent de câte ori vei cere, nu te pot ajuta în acest 
moment“. De asemenea, este important să directionati 
copilul către comportamente alternative, către alte soluţii: 


„Trebuie sa termin ceea ce fac acum, dar în cincisprezece 
minute ar trebui să fie gata si voi veni să te ajut. Între timp, 
ar fi mult mai distractiv pentru tine să te joci cu blocurile de 
construcţii sau să colorezi, decât să te invarti în jurul meu, 
așteptându-mă“. 


De multe ori, unui copil care cere constant atenţie îi este 
dificil să rămână singur. Treaba unui părinte nu este aceea 
de a-i oferi companie constantă și divertisment, ci de a-și 
ajuta copilul să înveţe să se distreze (televizorul și jocurile 
video sunt soluţii tentante, dar ele nu oferă suficient spaţiu 
pentru copil ca să-și exercite imaginaţia.) S-ar putea să fie 
nevoie să incepeti prin a-l ajuta să vadă că se simte singur 
sau plictisit sau că, pur și simplu, nu știe ce să facă de unul 
singur. Va trebui să înveţe să gestioneze aceste sentimente. 
Puteţi directiona atenţia pe care o primește de la voi în 
aceste momente pentru a-l ajuta să înveţe cum. Înainte de a 
propune lucruri pe care le poate face, cereti-i să se 
gândească la ce l-ar face să se simtă mai bine, la ce ar dori 
să facă. În cele din urmă, el va învăţa să-și pună aceste 
întrebări singur și să găsească propriile sale răspunsuri. 


IMPLORARI SI SMIORCAIELI 


Un copil care se smiorcaie in mod repetat este un copil care 
a descoperit ca aceasta este o forma eficienta de 
comunicare. De fiecare data cand un parinte raspunde 
plansetelor sale chiar si cu un „da“ sau „nu“ la cerere, în loc 
de un simplu „Nu te mai smiorcăi“, copilul învaţă că 
smiorcăitul funcţionează. Atunci când un copil protestează și 
se smiorcaie, părinţii nu ar trebui să răspundă la ceea ce 
copilul spune, ci la modul în care copilul o spune. Unui copil 
care plânge pentru „a mai urca o dată pe tobogan“, i se 
poate spune ferm: „Plânsetele nu te vor ajuta“ sau „Când te 
vei smiorcăi, nu voi auzi ce zici“, sau „Nici nu mă pot gândi 
la ce îmi ceri, dacă continui să te smiorcăi“. Este, desigur, 
important să nu cedati. În cazul în care copilul își schimbă 
apoi tonul vocii, cererea ar trebui să fie onorată, dacă este 
una rezonabilă. Dacă nu este, un părinte poate lăuda copilul 
pentru că și-a schimbat tonul, să-i arate că acum a fost auzit 
și apoi să-i explice de ce cererea sa nu poate fi îndeplinită. 


Uneori, există și alte motive pentru smiorcăit. Copiii care 
sunt stresaţi de o nouă provocare apărută în dezvoltarea lor 
pot fi agitati și smiorcaiti. La fel și copiii supuși unor presiuni 
variate — schimbarea locuinţei, o școală nouă, 
neînțelegerile părinţilor. Chiar și așa, copiii au nevoie ca 
părinţii să îi ajute să vadă efectele smiorcăielii lor asupra 
celorlalţi. „Când te smiorcăi așa, nimeni nu vrea să asculte.“ 
Părinţii pot ajuta copiii să vadă că smiorcăitul nu-i va ajuta 
să obţină ceea ce au nevoie, asigurându-se că nu vor ceda 
cererilor. Pot fi sugerate sau modelate alte modalităţi de a 
vorbi mai susceptibile de a fi luate în serios. Părinţii pot 


raspunde la presiunile resimtite de copil fara a raspunde 
smiorcăielii. 


Imploratul este ceva similar. Un copil se simte tentat să 
implore atunci când știe că această strategie a funcţionat în 
trecut. Când părinţii ezită, un copil simte că ar putea aveao 
șansă, dacă nu de data aceasta, atunci măcar data 
următoare. Când cerinţele unui copil întorc părinţii unul 
împotriva celuilalt („Nu se întâmplă nimic dacă îi mai dai 
una. De ce trebuie să fii atât de rigid?“), atunci imploratul 
poate fi o recompensă în sine! 


Dacă răspunsul este „nu“, trebuie să fie perfect limpede și 
să rămână același de la o dată la alta. Uneori, însă, părintele 
și-ar putea dori să fie în măsură să-i cumpere ceva bun de la 
magazin în anumite ocazii, iar în altele, nu. Nu va învăţa 
copilul că, uneori, imploratul funcţionează? Nu și dacă 
părintele rămâne stăpân pe situaţie: „Dacă implori după 
ceva la magazin, poţi fi sigur că nu ţi se va da. Dacă însă 
poţi cere politicos, atunci voi decide dacă îl poţi lua sau nu. 
Dar, odată ce am spus nu, asta e, și am pretenţia să accepti 
lucrul acesta“. Dacă copilul protestează, părintele ar putea 
avea nevoie să adauge: „Nu ne-ar plăcea niciunuia dintre 
noi să faci un mare tam-tam pentru acest lucru. În orice caz, 
nu luăm dulciuri de data aceasta“. Un copil se va simți 
ușurat să știe că părintele, la fel ca regulile impuse de el, 
pot rezista la stresul pe care-l produce. 


Uneori, copiii mici vor implora pentru că într-adevăr nu își 
pot imagina cum vor rezista dezamăgirii de a trăi fără acea 
bomboană sau jucărie care le-a atras atenţia în acel 
moment. Și în acest caz, un „nu“ clar și consecvent este 
esenţial. Dar poate fi nevoie de mai mult atunci când un 
copil încă are probleme cu gestionarea sentimentelor 
copleșitoare de furie, frustrare și dezamăgire. 


Uneori, este util sa avertizam copilul ca va trebui sa se 
pregateasca sufleteste inainte de a auzi vestea proasta: 
„Ştii că uneori te superi foarte tare atunci când nu poți avea 
ceea ce vrei. Deci, fii pregătit pentru așa ceva“. Empatizând 
cu sentimentele lui, îl veţi ajuta apoi să vadă că sunteţi în 
continuare de partea lui, chiar dacă nu-i puteţi permite să 
aibă ceea ce vrea chiar atunci: „Pot să văd cât de dezamăgit 
vei fi că nu vei primi ce dorești“. Explicati-i ulterior motivul 
pentru care nu i se va da: „Dar tu știi ca nu poţi obţine o 
jucărie nouă de fiecare dată când mergem la magazin. 
Așadar, nu vei primi una de data aceasta“. Când începe să 
se roage și să argumenteze, puteţi spune: „Indiferent de ce 
spui, trebuie să ştii că nu poţi obţine acea jucărie. Însă nu 
îmi place să vad că te simţi asa de rău, asa ca as vrea Sa te 
ajut să te simţi mai bine. Dar nu cumpărându-ţi acea jucărie. 
Haide să ne gândim la alte lucruri distractive pe care le 
putem face împreună“. 


MUSCATUL, LOVITUL CU MANA, CU PICIORUL SI 
ZGARIATUL 


La scurt timp dupa ce intra în cel de-al doilea an de viata, 
copilul începe să muște. Un medic pediatru pe care îl cunosc 
spunea: „Pentru copiii mici, un sărut și o mușcătură nu sunt 
foarte departe unul de celălalt“. Când își mușcă mama, este 
probabil să fie atât de speriat, încât va tipa si el. 


Doi copii de doi ani se ceartă pentru o jucărie. Ei trag și 
împing și se zgârie reciproc pentru a o obţine. În cele din 
urmă, fără să se gândească, unul dintre ei se aruncă spre 
celălalt, apucându-i un brat cu ambele mâini. Într-o 
secundă, își afundă dinţii în carnea celuilalt copil. Ambii 
copii izbucnesc în urlete înfiorătoare și râuri de lacrimi. 


Atunci când un copil mușcă alt copil, ia foc întregul cartier. 
„Acest copil mușcă! Nu-mi pot lăsa copilul să se joace cu 
el.“ Muscatul, loviturile și zgărieturile încep ca reacții la 
excitare sau la supraîncărcare emoţională. Copilul ajunge la 
un punct culminant, apoi mușcă, lovește sau zgârie. Toată 
lumea reacţionează exagerat. Copilul repetă gestul, nu din 
furie sau agresivitate, ci din cauza tensiunii ridicate. 
Problemele legate de aceste comportamente la-început- 
normale apar atunci când adulţii din jurul copilului 
exagerează semnificaţia lor: „Este un copil mic agresiv. 
Pastrati distanța!“ Atunci când părinţii și profesorii 
reacționează emoţional, copilul poate învăţa imediat să 
folosească mușcatul ca pe un instrument sigur și rapid de 
obținere a atenției sau chiar ca pe o arma. Fara a avea o 
soluţie mai bună, este posibil să muște din nou. Foarte 
curând va fi etichetat și ocolit, fapt ce face comportamentul 


agresiv si mai probabil. Dar daca adultii vor putea reactiona 
cu mai mult calm, muscatul isi va pierde valoarea si, foarte 
probabil, va tnceta. 


Atunci cand un copil mic musca un parinte, parintii intreaba 
de multe ori: „Ar trebui să-l musc și eu?“ Răspunsul nostru 
este: categoric, nu. Nu vreţi să vă situaţi la nivelul lui de 
dezvoltare, nu? Puneti pur și simplu copilul jos cu calm, 
tndepartati-va și spuneți: „Nu-mi place ce ai făcut“. Dar nu 
faceţi mare caz pe tema aceasta. Atunci când un copil 
mușcă un alt copil, desigur, copilul care a fost rănit are 
nevoie de protecţie și confort. Dar și copilul care l-a atacat 
are nevoie de protecţie de propriile lui impulsuri și de 
sentimentul de securitate care-i va permite să se confrunte 
cu vinovăția. Un copil care rănește un alt copil trebuie pus în 
faţa a ceea ce a făcut, dar pedepsele care-i induc prea 
multă vinovăţie pot face vinovăția insuportabilă. În acest 
caz, el va trebui să nege ce a făcut, în loc să înveţe din 
greșeala lui. Puteţi transmite clar care este limita, oferind în 
același timp copilului o șansă la a se reabilita și a fi iertat. 
De asemenea, el poate învăţa o lecţie pentru data viitoare. 
„Bineînţeles că te simţi groaznic că ţi-ai făcut prietenul să 
plângă. Ai vrut acea jucărie atât de mult! Dar acum știi cât 
de rău te simţi când rănești un prieten pentru a obţine ceea 
ce vrei. Lasă-mă să iti dau o imbratisare, iar apoi putem 
merge la el ca să îi poţi spune că îţi pare rău“. 


La vârsta de doi ani, un copil trebuie să înveţe să-i înţeleagă 
Și să-i pese de ceilalţi, deși acest lucru este, evident, un 
proces ce evoluează de-a lungul vieţii. Când un copil rănește 
pe cineva, se simte la rândul său ameninţat. Până când se 
va putea opri el însuși, va fi recunoscător să știe că limitele 
impuse de adulţi îl vor împiedica să se rănească pe el însuși 
și să-i raneasca pe ceilalţi. Deocamdată, aceasta 
responsabilitate este prea mare pentru un copil. 


Obisnuiam sa tin în cabinetul meu o lista cu copii mici, astfel 
încât mamele să poată stabili întâlniri de joacă. Am fost însă 
nevoit să împart lista în copii care mușcă, copii care lovesc 
cu palma, copii care zgârie și copii care dau cu piciorul. În 
felul acesta, părinţii puteau alege pentru copiii lor tovarăși 
de joacă potriviti. Când un copil își mușca prietenul, celălalt 
îl musca si el. Amândoi tipau și se uitau unul la altul, ca și 
cum ar spune: „Asta doare! De ce ai făcut-o?“ și nu se mai 
mușcau unul pe altul de atunci. 


Cu excepţia cazului în care mușcatul sau lovitul sau alte 
astfel de comportamente se prelungesc până în al treilea 
sau al patrulea an de viaţă, ele nu trebuie decât rareori 
luate în serios. În cazul în care continuă, poate fi necesar să 
vă preocupaţi de motivul pentru care copilul are nevoie de 
acest comportament agresiv supărător. Dacă un copil mai 
mare recurge la acest comportament în mod frecvent, va 
trebui sa vă ocupați de motivele care stau la baza lui, dar si 
de simptome, cerând ajutor de la medicul pediatru sau de la 
un psiholog sau psihiatru de copii. Pot exista mai multe 
cauze pentru acest comportament deranjant — spre 
exemplu, frustrarea cauzată de dezvoltarea întârziată a 
limbajului sau a abilităţilor sociale sau expunerea la 
violență. 


INTIMIDAREA (BULLYING) 


Un copil care recurge la intimidare este probabil un copil 
nesigur. Prin intermediul intimidării unui copil mai slab sau 
mai mic, el poate ajunge să se simtă mai în siguranţă. Cel 
mai probabil, un bătăuș va alege un copil care este în mod 
clar vulnerabil și care suferă în mod vizibil atunci când este 
agresat. Desigur, acest lucru pune gaz pe foc. Pe măsură ce 
copilul agresor devine mai excitat, poate trece de la 
tachinare la împins și lovit. Ambii copii sunt speriaţi. 


Ca și în cazul altor agresiuni care au loc între copii, fiecare 
copil are nevoie să fie reconfortat. Copilul intimidat trebuie 
să fie protejat și încurajat să se apere. Ar putea spune: 
„Morbele acestea sună foarte ciudat în gura ta. Te-ai auzit 
vreodată tachinând pe cineva așa?“ Puţini bătăuși 
îndrăznesc să continue dacă victima nu se comportă ca o 
victimă și începe să se apere. Un copil care a fost victimă a 
agresiunii se poate simţi mai bine dacă învaţă o artă 
marţială pentru autoapărare. Fiind conștient că poate lupta 
la nevoie, este posibil să nu aibă niciodată nevoie să își 
folosească aceste abilităţi. El va părea mai încrezător și va fi 
o țintă mai putin atrăgătoare pentru tachinările unui bataus. 


Agresorii adulmecă un copil vulnerabil. Ei se simt ameninţaţi 
de un copil mai slab, pentru că el le amintește de propriile 
lor slăbiciuni. Acesta este motivul pentru care un copil care 
intimidează alţi copii are chiar într-o măsură mai mare 
nevoie de ajutorul vostru. Încrederea lui în forțele proprii 
este una fragilă, iar stima lui de sine poate fi spulberată prin 
represalii. Luaţi-l deoparte și scuturati-l. „Nimănui nu îi place 
să fie agresat. Știu că vrei să ai prieteni și vrei ca ei să te 


placa, dar ei nu te vor placea daca te comporti asa. Hai sa 
încercăm să iti găsim un prieten care-ţi seamănă si te poate 
tachina la rândul lui. Vă veţi distra și veţi învăţa împreună 
cum să vă faceți prieteni fără să intimidati pe nimeni. Vei fi 
mândru de tine.“ Căutaţi situaţiile în care copilul agresor se 
simte în siguranţă și comentaţi pe marginea lor. incercati să 
tntelegeti ce-l face să se simtă atât de nesigur. Se simte el 
stânjenit de faptul că nu și-a însușit anumite abilități? Nu 
are în viaţa sa niciun adult pe care să-l ia drept model, cu 
care să se identifice, pe care să îl admire? Poate cănua 
învățat încă în ce fel anume să obţină prietenia unui alt 
copil. Poate că abilităţile sale de interacţiune cu colegii, de 
negociere și de a ajunge la un compromis sau abilităţile de 
control al temperamentului sunt prea limitate și nu-și poate 
păstra prietenii. Poate că a fost ameninţat el însuși, iar 
acum încearcă să găsească reasigurări, dovedindu-și sieși 
că este prea puternic pentru a fi în pericol. Un copil care are 
dificultăţi în oricare din aceste domenii le poate depăși, în 
general, prin ajutorul și înţelegerea unui adult. 


TRISATUL 


Mai devreme sau mai tarziu, orice copil va cauta sa triseze. 
Poate joaca un joc prea complicat pentru el. Este posibil sa 
aiba nevoie de mai multe ocazii de a juca jocuri pe care le 
poate castiga. Cand copilul triseaza, ne putem gandi ca nu 
tntelege tn intregime regulile. Sau poate ca nu-si poate 
controla impulsul de a castiga cu orice pret. 


De multe ori, un copil care triseaza spune: ,,Nu pot suporta 
gandul de a pierde“. Un copil care investeste toata stima de 
sine într-un singur joc este disperat si nu își poate permite 
să piardă. Credinţa în valoarea lui este fragilă, iar jocurile îi 
apar ca o oportunitate riscantă pentru a și-o întări. Stima de 
sine a unui copil poate deveni tot mai fragilă pe măsură ce 
se maturizează suficient de mult pentru a fi conștient de 
limitele sale, de cât de mic este el în realitate și de cât de 
mult depinde de părinţii săi. Când este disciplinat pentru că 
a trișat, cel mai probabil la derapajele lui se va adăuga și 
minciuna: „NU am luat două cărţi!“ 


Actul părintelui de a-l disciplina îl poate ajuta să-și confrunte 
greșeala, dacă îi este protejată stima de sine. De asemenea, 
îl poate învăţa să-și controleze impulsurile: „Știu că ţi-ai 
dorit foarte mult să câștigi jocul acesta. Și ai jucat atât de 
bine! Dar amândoi știm că ai trișat. Pot să înțeleg de ceai 
trișat, dar nu pot accepta acest lucru. Eu nu ma pot simţi 
confortabil cu trișatul și nici tu. Ştii ca nu te poţi simţi cu 
adevărat mândru de victorie dacă trișezi“. 


Chiar dacă el nu este gata să se oprească din trisat, este 
important să vă asiguraţi că înțelege că se va simţi mult mai 


satisfacut atunci cand va putea castiga fara sa triseze. 
Pentru a-l ajuta, asigurati-va că jucaţi împreună o mulţime 
de jocuri pe care are capacitatea să le câștige. Când câștigă, 
aratati-i prin propriul comportament cum pierde un om care 
„Ştie să și piardă“. 


Majoritatea copiilor care trișează la vârsta de cinci sau șase 
ani se vor opri în cele din urmă. Pe măsură ce copiii cresc, 
devine mai ușor pentru ei să aștepte plăcerea de a câștiga 
cu adevărat, fără a înșela. Pe măsură ce devin mai pricepuţi, 
le este mai ușor să se bucure de jocul propriu-zis și să 
piardă fără să-și plângă de milă. 


SFIDAREA 


Când copilul este sfidător, o face „pe fata“. Nu există niciun 
dubiu despre ce este vorba. „Nu, nu fac!“, „Obligă-mă!“ si 
„Chiar vreau să te văd“ sunt vorbele auzite frecvent când un 
copil își sfidează părintele. 


Copiii au nevoie de multe ori să-și sfideze părinţii, chiar și 
atunci când știu că este greșit. Uneori, sfidarea este modul 
prin care copiii încearcă să se simtă puternici și 
independenţi. Alteori, copiii sunt sfidători când se simt prea 
puternici, când propria lor putere îi sperie. Atunci sunt 
dornici de limite. 


Sfidarea poate servi drept test pentru a vedea dacă părinţii 
respectă ce au zis. Apoi, când sfidarea iniţială îi face pe 
părinţi și mai furioși, copilul poate încerca să folosească un 
plus de sfidare pentru a se apăra de părinţi. 


Părinţii întâmpină mari dificultăţi în gestionarea sfidării. Ei 
reacţionează exagerat din mai multe motive: 


e Sfidarea îi face să se simtă nu numai furioși, dar și confuzi. 


e Pot exagera când se amplifică în timp frustrarea lor pentru 
comportamentul neadecvat. 


e Sfidarea le pune sub semnul întrebării propriul lor rol: „Cu 
ce drept fac această cerere?“ 


e Sfidarea poate obliga părinţii să adopte o poziţie de tipul 
„câştigi sau pierzi“, care este descurajantă și riscantă. 


e Se pot vedea în viitor, imaginându-și copilul lor adolescent 
sfidător, când poziţia „câștigi sau pierzi“ chiar contează. 


Când părinţii își vor putea înţelege propriile lor reacţii (și 
exagerări) și să și le controleze, atunci ei vor putea să își 
evalueze poziţia cu mai multă abilitate — și pe ceaa 
copilului — și să răspundă într-un mod mai eficient. 


Primul pas este acela de a vă reevalua solicitarea. Este într- 
adevăr atât de importantă? Apoi reevaluati sfidarea 
copilului. Cât de cutezătoare este? Există vreun mesaj 
important în refuzul copilului care ar trebui înțeles și 
respectat? 


Dacă decideti că cererea voastră nu a fost suficient de 
importantă pentru a forța lucrurile, retrageti-o într-un mod 
elegant și lăsaţi poarta deschisă pentru cereri mai 
importante: „Îmi place spiritul tău. Când pui la îndoială ce 
spun, mă face să mă întreb: «Chiar merită?» De data 
aceasta cred că ai dreptate. Nu este atât de important. Dar, 
când este, mă aștept să faci ceea ce îţi cer“. 


În cazul în care cererea este destul de importantă pentru a o 
menține, încercaţi să ramaneti calmi, dar fermi. Obtineti 
atenţia copilului. Priviţi-l în ochi. Ridicati-i cu blandete barbia 
cu degetul sau așezați o mana pe umărul lui, dacă trebuie. 
Repetati cererea si dati-i de înţeles că nu are o altă opţiune. 
Va trebui să facă ceea ce îi cereti, chiar dacă știți că nu vrea 
să o facă. Este important să ramaneti calmi pentru ca atât 
voi, cât și el să vă concentrați asupra a ceea ce el trebuie să 
facă. Uneori furia vă poate distrage, scăpând de sub control. 


Spuneti-i copilul care vor fi consecinţele. Incepeti cu un 
memento cu privire la ce recompensa ar putea exista daca 
va face ceea ce i se spune. Alegeţi o recompensă care este 


rezonabila si strans relationata cu sarcina pe care i-o dati. 
„După ce iti vei fi făcut curăţenie în camera, vom putea 
agata pe perete noul tablou“. De obicei, recompensele 
funcţionează mai bine decât pedepsele. Dar, de îndată ce a 
înțeles oferta, este timpul pentru a încheia discuţia. 


Dacă nu răspunde imediat la recompensă, este timpul să-i 
transmiteti care vor fi consecinţele negative ale 
comportamentului lui. Alegeţi o consecinţă care este 
rezonabilă, strâns legată de sarcina pe care i-o dati și simplu 
de pus în aplicare. „Dacă nu începi imediat curăţenia în 
camera ta, va trebui să iau lucrurile de pe podea și să le 
închid în dulapul meu, până vei fi gata să le pui la locul lor.“ 


Cel mai important lucru legat de consecinţe, negative sau 
pozitive, este să fie duse la îndeplinire — imediat. Spuneti-i: 
„le-am rugat să îţi faci curat în cameră o dată. Ti-am spus 
ce se va întâmpla dacă o faci și dacă nu. Îţi spun acum 
pentru ultima dată că trebuie să îţi faci curat în cameră. 
Dacă nu începi acum, va trebui să fac exact ceea ce am 
spus că voi face“. Dacă el refuză în continuare, trebuie să 
duceti la îndeplinire consecința negativă imediat, fara 
ezitare. În acest moment, nu mai raspundeti la nicio 
rugăminte sau negociere. „E prea târziu acum. Ai avut o 
șansă. Data viitoare când mai avem o astfel de discuţie, iti 
vei aminti că vorbesc serios atunci când spun ceva.“ Pe unii 
copii îi ajută să ştie care este tiparul după care actionati. În 
curând, vor ști de fiecare dată când refuză să facă ce le 
cereti ca va exista un avertisment, un memento și apoi 
consecinţa. 


NESUPUNEREA 


Un copil poate incerca sa-si ascunda comportamentul 
neascultător sau să și-l etaleze (a se vedea „Sfidarea“, mai 
sus). De multe ori, un copil mic se comportă neascultător în 
mod fatis, pentru a vedea care este intenţia părinţilor si 
dacă ei chiar vorbesc serios. Punerea la încercare a 
părinţilor începe din primul an de viaţă. Când un copil 
așezat în scaunul lui la masă lasă să-i cadă mâncarea sau o 
jucărie pentru a vedea dacă părintele o va lua de jos pentru 
el, el știe pe undeva că, de fapt, testează sistemul: „De câte 
ori pot s-o fac fără să se întâmple nimic?“ Când părintele 
face din această situaţie un joc, copilul nu mai este sigur 
când este în regulă să arunce mâncarea si cand nu. El 
continuă până când părintele spune: „Destul“ sau „Gata cu 
mâncarea“ sau îl scoate din scaunul înalt pentru a schimba 
subiectul și a încheia în mod clar jocul. 


La un moment dat, aruncatul mâncării pe jos nu mai este 
acceptat ca joc. Pe măsură ce copilul crește, unele reguli se 
schimbă. Poate fi greu pentru copii să ţină pasul cu 
schimbările și să se adapteze la ele. Nesupunerea poate 
apărea atunci când un copil nu știe sau nu e sigur care este 
regula. Dar poate să apară și atunci când un copil cunoaște 
regula, dar nu poate suporta frustrarea pe care o simte când 
cedează în fata ei. 


Atunci când se confruntă cu nesupunerea, cel mai bine este 
ca părintele să facă un pas înapoi, să se gândească și: 


e Să rămână calm, să nu-și piardă controlul. Copilul învaţă 
să-și gestioneze frustrarea privindu-vă pe voi. 


e Să evalueze motivul pentru care copilul este neascultator. 


e Să-l întrebe pe copil dacă știe care este regula sau ce se 
așteaptă de la el. Asiguraţi-vă că înţelege că regula se 
aplică la situaţia prezentă. 


e Dacă într-adevăr nu cunoaște regula, atunci aceasta este 
o oportunitate de învăţare. Dacă pare cu adevărat surprins 
să afle că a făcut ceva greșit și este interesat să îndrepte 
lucrurile pentru data viitoare, consecinţele negative nu sunt 
necesare. Cu toate acestea, vă veţi simţi amândoi mai bine 
dacă îi acordati sansa să repare lucrurile. 


e Să-i arate copilului prin comportamentul sau și prin 
comentarii că a fost neascultător. Cu voce calmă, scăzută 
(acest lucru îi va atrage atenţia mai repede decât o voce 
scăpată de sub control), spuneţi-i: „Pur și simplu nu poți 
face acest lucru. Va fi nevoie să te opresc până când te vei 
putea opri tu singur“. Acest tip de declaraţie vă va folosi la 
orice vârstă. 


e Dacă este necesar să ducă lucrurile mai departe, atunci 
poate institui tactici disciplinare — pauza de linistire, 
izolarea, limitarea privilegiilor și așa mai departe. Dar 
pentru un incident mai puţin important s-ar putea să fie 
suficient numai să-i comunicaţi că aţi observat 
comportamentul lui neascultator și așteptați de la el să se 
comporte mai bine data viitoare. Vor exista episoade de 
nesupunere mai serioase pentru care veţi dori să impuneti 
disciplina. 


Asiguraţi-vă că acel copil învaţă ceva în urma disciplinării. 
Dacă el știa că face ceva greșit, atunci de ce a făcut-o? Din 
furie? Pentru a vă atrage atenţia? Pentru că nu a putut 
rezista tentatiei? Niciuna dintre aceste cauze nu scuză 


comportamentul lui, dar intelegerea motivatiei sale va va 
ajuta să alegeti un răspuns eficient. În cazul în care un copil 
a acționat din furie, tot va trebui să se confrunte cu 
consecințele comportamentului lui și să repare lucrurile. De 
asemenea, va avea nevoie și să i se dea șansa să înţeleagă 
ce anume îi provoacă furia și să se asigure apoi că înțeleg și 
cei care tin la el. Unui copil care este neascultator pentru a 
obţine atenţie nu trebuie să i se răspundă într-o manieră 
care implică mai multă atenţie pentru a evita consolidarea 
comportamentului de nesupunere. Dar el va avea nevoie, 
totuși, să i se ofere atenţie în alte momente, când nu se 
comportă așa. Un copil care este neascultător doar pentru a 
opune rezistenţă va trebui, de asemenea, să se confrunte cu 
consecinţele comportamentului său și să încerce să îndrepte 
lucrurile. Dar este necesar să i se ofere și ajutor pentru a 
învăţa despre impulsurile sale și despre cum anume le 
poate controla. „Data viitoare când dorești să iei ceva ce nu 
este al tău, va trebui să încerci să te opresti și să-ţi 
amintești ce s-a întâmplat acum.“ 


MINCIUNA 


La varste mai mici copiii probabil cred propriile lor minciuni. 
Ceilalti sunt undeva la mijloc — uneori sunt capabili sa 
tnteleaga falsitatea minciunilor, alteori, au nevoie sa le 
creada. Dar, cu siguranta, de multe ori, copilul care minte 
stie ca a facut ceva gresit. Apoi, minte pentru ca nu poate 
face fata la ceea ce a făcut sau pentru că speră să evite 
consecinţele. 


Când un copil minte în legătură cu ceva ce știe că a făcut 
greșit, există o parte pozitivă. El știe diferenţa dintre bine și 
rău. De ce să nu-i dăm credit pentru această înțelegere? Va 
fi înclinat în viitor să asculte când veţi încerca să-l ajutaţi să 
înțeleagă că minciuna nu va îndrepta greșeala făcută. 


Onestitatea se câștigă printr-un proces îndelungat. 
Înțelegerea faptului că minciuna nu schimbă realitatea este 
un pas important către onestitate. Un alt pas are la bază 
modelul oferit de părinţii care pun pret pe onestitate. 


Minciuna apare frecvent la copiii mici. Ei se străduiesc să 
accepte o lume care nu poate fi întotdeauna așa cum și-ar 
dori ei să fie. Minciuna le permite să transforme lumea 
pentru a o face așa cum vor ei să fie — până când trebuie să 
se confrunte cu adevărul. Sunt înclinați să ia lucruri care nu 
le aparţin sau să facă lucruri pe care știu ca nu ar trebui sa 
le facă, apoi să nege că au făcut ceva greșit. Ei mint când le 
vine mult prea greu să reziste propriilor dorinţe. De 
exemplu, le este mult prea greu să reziste dorinţei de a fi 
„exact ca tata“. Ne putem aștepta ca un copil foarte mic să 
încerce hainele tatălui sau lucrurile sale din birou, când nu îl 


vede nimeni. Daca tatăl întreabă: „Cine a facut deranj în 
dulapul meu?“, un copil mic poate minţi in mod deschis, 
fiindu-i imposibil să găsească o explicaţie convingătoare: 
„Pisica“. Ce poate face un părinte atunci? 


În primul rând, un părinte poate accepta dorinţa copilului, 
chiar dacă este inacceptabilă. El ar putea spune: „Amândoi 
știm că ai spus ceva ce nu este adevărat. Pot să înțeleg 
dorinţa ta de a te juca cu lucrurile mele, dar nu sunt 
încântat de faptul că mă minţi. Nu trebuie să o faci. Pot să 
fac fata adevărului și la fel și tu“. Oferindu-i un răspuns atât 
de calm, copilul nu mai are de ce să mintă. 


Un copil mai mare va minţi mai convingator. Acest lucru 
deranjează și mai mult părinţii și îi îngrijorează. Sunt 
înclinați să se înfurie atunci când copilul încearcă să îi înșele 
— mai ales dacă, pentru moment, copilul reușește să o facă. 
Atunci când minciunile unui copil sunt mai abile, mai dificil 
de ghicit, părinţii își fac griji dacă nu cumva aceste noi 
abilități nu vor deveni o parte a personalităţii lui. Si probabil 
se vor întreba cum mai pot avea încredere în el. 


Când un copil ajunge să mintă într-un mod abil și repetat, 
este timpul să ne întrebăm de ce se luptă el atât de mult cu 
acceptarea limitelor a ceea ce-și dorește. Este timpul să ne 
întrebăm de ce simte el că trebuie să mintă cu atâta 
abilitate. Un copil care minte adesea pentru a-și acoperi 
faptele va avea nevoie de mai mult ajutor pentru a învăţa să 
trăiască cu frustrarea că lumea este într-un fel și nu în altul. 


În primul rând, va trebui să ştie că dorinţele, chiar și acelea 
care nu pot fi duse la îndeplinire, pot fi înțelese și acceptate. 
Dacă învaţă că le poate spune părinţilor săi dorinţele sale 
fără a fi mustrat sau luat în ras, dacă poate conta pe părinţii 
lui să-l ajute să trăiască cu sentimentele care însoțesc 
dorinţele care nu pot fi îndeplinite, atunci probabil că nu va 


mai avea nevoie sa minta. Daca, pe de altă parte, părinţii 
răspund la minciună criticând atât minciuna, cât și dorinţa 
din spatele ei, atunci copilul poate simţi în continuare 
nevoia de a-și justifica dorinţa și nu va acorda prea multă 
atenţie grijilor părinţilor legate de faptul că el minte. 


În cazul în care părinţii copleșesc un copil cu vinovăţie 
pentru că minte, cel mai probabil el va simţi nevoia să se 
protejeze, convingându-se pe sine că minciuna sa este 
reală, că de fapt nu a minţit. Este ușor de văzut cum acest 
lucru poate duce la instalarea unui tipar de minciuni 
repetate. 


Este, desigur, important ca părinţii să comunice clar 
copilului că minciuna nu este acceptată. Dar, în cele din 
urmă, el se va opri din minţit numai când va simţi că nu mai 
este nevoie să minta și când va fi învățat să se critice singur 
pentru un asemenea comportament. Dacă părinţii sunt prea 
critici, el va simţi mult prea intens nevoia de a se apara, 
pentru a fi în măsură să-și examineze propriul 
comportament. 


Când un copil mai mare minte, este important să-l 
reasiguram: „le iubesc, dar nu-mi place să te aud minţind“. 
Apoi părintele îl poate ajuta să înţeleagă motivul pentru 
care minte: „Nu înţeleg de ce ai spus acestea. Tu întelegi? 
Uneori, oamenii mint atunci când nu se pot confrunta cu 
adevărul“. Un copil ar trebui să știe că niciodată nu e prea 
târziu pentru a repara o minciună. „Spune-i profesoarei 
adevărul. Și chiar spune-i de ce ai minţit — pentru că erai 
foarte speriat. Ea va fi mândră de tine pentru că i-ai spus. Și 
eu la fel, voi fi mândru de tine.“ 


În cazul în care mintitul continuă, ar putea fi necesar sa 
apelati la ajutor de specialitate, pentru a afla de ce copilul 
simte că este nevoie să mintă. 


LUPTELE PENTRU PUTERE 


Copiii care au depasit varsta de trei ani simt nevoia sa se 
afirme din cand in cand pe ei insisi prin generarea unor 
lupte de putere. Uneori, aceste lupte par să vină din senin. 
Dar de cele mai multe ori sunt predictibile și apar când le 
adresăm o cerinţă. Cel mai probabil, accesele de furie au 
devenit mai rare, dar le pot lua locul luptele pentru putere. 


Când voi, ca părinţi, vă simtiti prinși într-o asemenea luptă, 
este bine să realizaţi că v-aţi coborât la nivelul copilului. 
Puteți câștiga? Probabil, devenind suficient de furioși si 
arătând clar cine este mai mare și deţine controlul. Există 
un alt mod de a va atinge scopul? Da — părăsind scena 
până ce copilul se liniștește. Apoi, fără altă discuţie, 
continuaţi cu ce l-aţi rugat sa facă. Dacă lupta continua, 
plecați din nou. Pentru copil, ignorarea reprezintă o 
pedeapsă serioasă și nu ar trebui folosită în mod greșit. 
Atunci când un părinte pleacă, ar trebui să fie clar pentru el 
ce transmite părintele: „Mă întorc când te-ai calmat“, și nu: 
„Te abandonez pentru că nu ești cuminte“. Dacă lupta nu 
are o miză importantă, uitaţi de ea si concentrati-va pe 
bătălii mai importante. Dacă este importantă, aratati-i în 
mod clar că nu există o altă opţiune. Ori se supune, ori veți 
fi nevoiţi să îi impuneti o consecinţă cu ajutorul căreia să 
înțeleagă cât de importantă este cererea voastră. Până în 
acest moment, atât voi, cât și el veţi fi constatat că punerea 
la încercare a puterii nu mai poate fi tolerată. 


FUGA DE ACASA 


Cand eram copil, bunica mea locuia la cateva strazi mai 
departe de noi. Ori de cate ori voiam sa-mi pedepsesc 
parintii pentru ca ma certau sau disciplinau, ,fugeam de 
acasă“ la bunica mea. Mi-i imaginam suferind în timp ce 
ieseam furios pe ușă: „A plecat. L-am pierdut. A fost chiar 
atât de important pentru noi să fim asa de răi cu el?“ De la 
distanţă, mă bucuram de suferinţa lor. Desigur, ei știau 
unde eram, deci modul meu de a le da replica nu funcţiona 
cu adevărat. Dar, în mintea mea, funcţiona. 


Sensul fugii de acasă diferă în funcţie de vârstă, de modul în 
care copilul o face și de unde se duce de fapt. Mulţi copii 
mici pot anunţa, ocazional, că vor fugi de acasă când sunt 
certati, pedepsiţi sau umiliti sau când simt că solicitările lor 
de a li se da atenţie au fost ignorate. Adesea, aceste 
anunţuri sunt făcute într-o manieră dramatică, pentru a 
vedea dacă îi pasă cuiva. Apoi, copilul se poate repezi în 
camera sa pentru a împacheta câteva lucruri dragi într-o 
geantă. De fapt, se răzgândește înainte de a ieși pe ușa 
camerei. Sau poate cobori foarte încet pe scări către ușa de 
la intrare, sperând că părintele va veni să-l oprească și 
anunțând, din nou, că el chiar pleacă și nu se va mai 
întoarce. Trântind ușa de la intrare, pentru ca toată lumea 
din casă să îl audă, va călca apăsat pe scări, uitându-se 
înapoi să vadă dacă vine cineva, până la urmă, să-l 
oprească. Dacă nu, s-ar putea așeza undeva lângă casă sau 
lângă casa vecină sau ar putea merge la un prieten, dacă 
este vreunul care locuiește aproape. 


Un copil mic care „fuge“ astfel este în căutarea 
reasigurărilor — după o luptă cu părinţii sai — că este dorit, 
că este iubit. Probabil, încearcă de asemenea să se simtă 
„mare şi puternic“, în loc de mic şi neajutorat. În fugitul de 
acasă există și ceva furie: „Dacă nu va pasă de mine, atunci 
nici mie nu îmi pasă“, pare să spună copilul. 

Bineînţeles că părintele trebuie să supravegheze 
îndeaproape copilul. Dacă părinţii îl pot vedea permanent și 
dacă este absolut sigur locul câtre care părinţii văd că se 
îndreaptă, atunci copilul ar putea profita de pe urma acestui 
timp de liniștire și să descopere că se poate calma și aduna 
de unul singur. Dacă el nu se întoarce curând, un părinte ar 
trebui să-l aducă înapoi și să-l asigure că este iubit, 
indiferent de ce s-ar întâmpla. Acesta nu este momentul ca 
părintele sa se coboare la nivelul copilului. Luaţi 
sentimentele sale în serios si nu radeti de el, mai ales daca 
a avut un comportament teatral. În caz contrar, este 
probabil ca el să devină și mai teatral. Bineînţeles, dacă nu 
poate fi urmărit îndeaproape sau dacă nu este sigur pentru 
el să fie lăsat afară de unul singur, atunci el trebuie adus 
imediat de părinţi acasă. Un copil mic care scoate ușa din 
tatani, cu impulsivitate, din furie sau supărare, trebuie 
urmărit și „prins“ imediat, pentru că este clar că are un 
comportament ce poate deveni imprevizibil și periculos. De 
asemenea, dacă un copil a fost nefericit pentru o perioadă 
mai lungă de timp sau a suferit în urma unor evenimente de 
viata — cum ar fi decesul cuiva sau un alt fel de pierdere, 
hărţuirea suferită la școală, un eveniment traumatic — 
trebuie oprit imediat, înainte de a fugi. Un astfel de copil ar 
putea încerca să regăsească pe cineva iubit sau să scape cu 
orice pret dintr-o situaţie cu adevărat insuportabila pentru 
el. Cel mai probabil, copiii mai mari care fug de acasă nu o 
mai fac conduși de fanteziile lor și este posibil să aibă 
motive mai disperate din cauza cărora vor să fugă. 


In oricare dintre aceste situatii, primul pas, dupa ce copilul 
este adus acasă, este de a-l ajuta să se liniștească și a-i 
oferi sprijin emoţional. Următorul pas este acela deavă 
asigura că el știe că cei dragi încă îl iubesc. Veţi simţi cum 
se relaxează si cum se lasă greu în brațele voastre. Apoi, 
cand este gata, oferiti-i șansa de a înţelege ce anume îl 
supără. În cele din urmă, gândiţi-vă împreună la alte soluţii, 
altele decât fugitul de acasă, care ar merita încercate. Dar 
copiii care fug de acasă într-un mod impulsiv, care sunt 
suficient de mari pentru a fugi atât de departe încât să nu 
fie ușor de gasit, care au suferit pierderi sau traume și care 
se simt presati este posibil să ceară mai mult decât să știe 
că sunt iubiţi. Ar putea avea nevoie de ajutorul unui 
profesionist din domeniul sănătăţii mentale. 


Astăzi, în ţara noastră, nu mai putem conta pe siguranţa 
copiilor lăsaţi de unii singuri afară. Fugitul de acasă a 
devenit o situaţie serioasă. Ea nu poate fi tolerată ca 
modalitate de a riposta, nici chiar pentru o perioadă scurtă 
de timp. Atât părintele, cât și copilul trebuie să înţeleagă 
acest lucru, în lumea de astăzi, mai periculoasă. 


PROBLEMELE DE SEPARARE 


Multi copii mici urasc Separarea presupusa de mersul la 
gradinita sau la scoala. Cel mai probabil, vor protesta sub 
forma unui acces de furie. Accesul de furie poate continua 
atat timp cat va aflati la vedere. Ori de cate ori va ridicati sa 
plecati, copilul va incepe din nou si din nou. 


Părintele se simte bulversat: „Cum să îl las în starea 
aceasta? Nu-mi place să îl las oricum și el nu este într-o 
stare care poate fi gestionată cu ușurință“. Unii educatori va 
vor îndemna să plecați pur și simplu, spunând că se va 
liniști de la sine. Au dreptate. Tinta accesului de furie sunteţi 
voi. 


Pentru a evita o astfel de problemă, organizaţi lucrurile în 
așa fel încât să puteți rămâne întotdeauna cu copilul în 
primele zile la școala cea nouă. Pregătiţi-l pentru separarea 
de voi înainte de a ieși din casă. Luaţi cu voi păturica lui 
specială sau animalutul de pluș, astfel încât să-și poată găsi 
confortul atunci când plecaţi. Spuneti-i că veţi sta cu el o 
anumită perioadă definită de timp, apoi va trebui să plecaţi 
— dar vă veți întoarce. Amintiti-i că întotdeauna vă 
tntoarceti. Punetți-l în contact cu profesorul său imediat ce 
ajungeţi. Priviţi ceasul împreună, apoi plecaţi după cum ati 
plănuit. Lăsaţi-l în compania unui prieten, dacă este posibil, 
sau cu educatorul. Asiguraţi-l că sunteţi convinși ca 
educatorul va avea mare grijă de el. El se bazează pe 
judecata voastră în asemenea situaţii și este sensibil la orice 
îndoială pe care o afisati. 


Un educator sensibil i-ar putea arata un joc de genul: ,Vezi 
cum se duce mingea sub canapea. Cand e dedesubt, nu o 
mai putem vedea. Dar noi știm că e încă acolo. Du-te sa o 
iei! Vezi? Este întotdeauna acolo. Chiar și atunci cand nu o 
poţi vedea. La fel ca și mami“. 


Pentru a face faţă propriilor sentimente legate de separare, 
ascundeti-va în afara sălii de clasă pentru a vedea cat timp 
rămâne copilul supărat. Aţi putea fi surprinși de cât de 
repede se adaptează. Aţi putea ţine un jurnal, ca memento 
pentru când lucrurile vor merge mai bine. 


Când vă intoarceti, amintiţi-i copilului că i-ati promis că vă 
veţi întoarce. Asigurati-| că nu vă veţi încălca promisiunile, 
când îl duceti la școală a doua zi. 


La sfârșitul zilei, orice copil își poate pierde stăpânirea de 
sine imediat ce părintele sosește. Este posibil ca accesul de 
furie să apară atunci. Cineva de la centrul de zi sau 
grădiniţă vă va spune cel mai probabil: „S-a comportat 
excelent“. Rareori cineva va spune: „V-a simţit lipsa toată 
ziua si a încercat atât de mult să fie «băiat mare» până ati 
venit! Acum știe că este suficient de în siguranţă pentru a 
arăta tuturor cât de greu i-a fost să-și petreacă toată ziua 
fara dumneavoastră“. Propriile sentimente de vinovăție 
pentru că nu aţi fost lângă el pot fi copleșitoare. Poate fi 
dureros pentru voi să auziti protestul sau normal și sănătos. 
Poate chiar veţi dori să îl faceţi să tacă. Dar să nu o faceți! 


Oricât de tare ar protesta, luati-l în brațe și ţineți-l strâns: 
„ŞI mie mi-a fost dor de tine toată ziua. Acum putem fi din 
nou împreună“. Dacă copilul vă ignoră sau refuză să plece 
cu voi, toate acestea fac parte din protest, asa ca nu va 


gândiţi că nu i-ar fi fost dor de voi. Strângeţi-l tare în brațe. 


RIVALITATEA DINTRE FRATI 


Ori de cate ori există mai mult de un copil în familie, 
rivalitatea dintre frati este inevitabila. Dar rivalitatea si 
dragostea sunt cele doua fete ale aceleiasi monede. Una 
fara cealalta nu prea se poate. Dragostea dintre frati se 
naște din descoperirea celuilalt, iar aceasta se produce în 
urma inevitabilelor certuri. Fiecare copil învaţă atât de mult 
despre celălalt în urma certurilor și competiţiei dintre ei. 
Compasiunea, dragostea, protejarea unuia de către celălalt 
apar în urma disputelor avute cu fraţii și cu prietenii. Când 
familia are un singur copil, acesta trebuie să înveţe pe alte 
căi cum să lupte, să concureze cu ceilalţi și să îndrăgească 
alţi copii. 


Cel mai probabil, părinţii vor lua lucrurile foarte în serios: 
„De ce trebuie să se certe mereu? Nu o să înveţe niciodată 
să tina unul la altul? Cui să îi tin partea? Când intru între ei, 
nu fac decât să stric și mai mult lucrurile“. Bineînțeles. O 
mare parte a unei dispute are ca ţintă părintele îngrijorat: 
„Ne iubește pe amândoi la fel?“ Stati departe de luptele lor, 
cât de mult posibil. Cum puteţi ști cu siguranţă cine e de 
vină? Nu vă veţi putea da seama niciodată. 


Cum sa raspundem luptelor dintre fraţi: 
1. Intraţi în camera cu calm și observați evenimentele. 


2. Dacă nu s-a vărsat sânge, nu există semne că vreunul din 
copii ar fi rănit și nu există obiecte periculoase la îndemână, 
părintele poate spune: „E lupta voastră, nu a mea. Spuneti- 
mi când aţi terminat și voi veni înapoi“. Veţi fi surprinși cât 


de putin va escalada. „Trebuie sa rezolvati problema aceasta 
între voi“. 


3. Dacă copilul cel mai mic este încă foarte mic și nu se 
poate proteja singur, bineînțeles că trebuie să interveniti cu 
responsabilitate. Asiguraţi-vă că fratele sau sora lui mai 
mare nu poate ajunge la el ca să îl rănească. Invatati-| cum 
să aibă grijă de fratele mai mic și să-l protejeze. Facetţi-l sa 
se simtă mândru pentru că se abtine de la manifestarea 
furiei faţă de cel mic. 


Pe măsură ce copilul cel mic învaţă cum să se protejeze 
singur — și o va face! —, incepeti să va retrageti. Lasati-i sa 
învețe unul despre celălalt — o vor face! Dati-le sentimentul 
că a-și rezolva problemele în mod independent de voi este o 
dovadă de maturitate, ceva de care pot fi mândri. 


Din momentul în care fiecare dintre copii poate avea singur 
grijă de el, copiii sunt mai putin înclinați la a se mai rani 
unul pe celălalt când nu sunteți de fata. Nu am auzit 
vreodată ca vreun frate să fi rănit cu adevărat un altul, când 
părinţii nu au fost de faţă și nu s-au implicat. Acest triunghi 
alimentează rivalitatea. 


Dacă apare o luptă reală și unul dintre ei este rănit, 
reconfortati ambii copii. Este posibil ca agresorul să fie la fel 
de speriat ca și victima. Bineînţeles că acela dintre ei care 
atacă are nevoie de stabilirea unor limite („Așa ceva nu este 
acceptabil“) și consecinţe („Nu te vei mai juca cu el până ce 
nu te vei calma și îţi vei cere scuze“). Dar acestea nu vor 
avea prea mult sens pentru el dacă nu-l ajutați să-și 
înțeleagă sentimentele și să-și găsească propria cale către 
autocontrol. Un părinte i-a cumpărat unui copil o jucărie „de 
bătut“ — o păpușă de dimensiuni reale pe care să o poată 


lovi cât dorește. „Când iti vine să îţi lovesti fratiorul, du-te si 
gaseste-ti jucăria de bătut și loveste-o în locul lui. Te vei 
simţi mai bine după aceea. Va trebui să învăţăm cum să 
controlăm sentimentele acestea. Și eu o fac de fiecare dată 
când cineva intră în fata mea la rând. Daca eu am învățat, 
poti si tu“. (A se vedea Understanding Sibling Rivaltry. The 
Brazelton Way.) 


COPIII ,, RASFATATI“ 


Un copil considerat ,,rasfatat“ este un copil care nu a învăţat 
niciodată să-și respecte limitele, să-și găsească ocupaţii 
plăcute de unul singur sau să se reconforteze singur. Cel 
mai probabil, mediul în care a trăit a fost exagerat de 
protector sau de îngăduitor. Un astfel de copil este adesea 
plângăcios și mofturos. 


Un copil care plânge pentru atenţie este un „copil răsfăţat“? 
În cel de-al doilea an de viata, sau chiar şi în primul, plânsul 
îndreptat către părinţi și care nu are altă cauză evidentă 
decât obţinerea atenţiei face pe toată lumea să se înfioare. 
Un copil neliniștit, lipsit de resurse care manifestă acest tip 
de plâns poate fi numit rasfatat. Deși plânsul urmărește 
obţinerea unui răspuns din partea adulţilor, calitatea sa 
intrinsecă transmite mesajul: „Nu ma poţi satisface“. 


Unii părinţi pot încerca să facă totul pentru un astfel de 
copil. Probabil au existat din start motive de îngrijorare 
legate de copil — de exemplu, nașterea prematură, o boală, 
o problemă de familie care a afectat copilul. Este posibil ca 
părinţii să simtă că nu și-au făcut pe deplin datoria fata de 
el. În alte cazuri, părinţii pot încerca să repare propriile lor 
sentimente de dezamăgire din copilărie fata de părinţii lor. 


De cele mai multe ori, când copilul este pus în fata unui 
stres obișnuit, oricât de mic, părinţii intervin prea devreme. 
Copilul ratează ocazia de a se confrunta cu stresul de unul 
singur, de a-și înfrunta frustrările și nevoia de a mai încerca 
o dată. Va rata ocazia de a câștiga acel sentiment foarte 
important de „eu însumi am făcut-o!“ Acest sentiment este 


crucial pentru viitoarea sa imagine de sine si pentru 
sentimentul sau de competenta. 


Parintii unui astfel de copil trebuie sa isi reconsidere 
abordarea. Poate ca nu lasa suficiente lucruri in seama 
copilului. Poate ca nu traseaza limite suficient de clare, de 
care copilul are nevoie pentru a se simţi iubit. Îndemn astfel 
de părinţi să încerce următoarele: 


1. Reevaluati-va regulile și așteptările. Apoi trasati limite 
clare si prezentati-le copilului cu încrederea că limitele nu 
sunt o pedeapsă, ci ceva care-l ajută. 


2. Lăsaţi copilul să-și îndeplinească propriile sarcini pentru a 
experimenta sentimentul de împlinire oferit de reușită. 


3. Identificati sarcini care-i vor da copilului șansa de a trai 
sentimentul de a fi rezolvat o problemă de unul singur. 


A 


4. Reflectati-i copilului satisfacția pentru a fi reușit ceva. In 
loc de a-i spune: „Sunt mândru de tine“, spuneţi: ,,Iti dai 
seama ce ai făcut? Nu ești mândru de tine?“ 


5. Între episoadele de frustrare, pentru a reasigura copilul ca 
nu-l lăsaţi singur în fata dificultăţilor, luaţi-l în braţe pentru 
a-i arăta dragostea voastră. Ulterior, amândoi vă veţi putea 
simţi mai bine când îl veţi impinge de la spate: „Fă-o 
singur“. 


FURTUL 


Asa cum incearca sa schimbe prin minciuna tot ceea ce nu 
pot accepta despre lume, copiii mici sunt înclinați și să-și 
însușească ceea ce nu rezistă să nu aibă. Un copil de doi ani 
care vede o jucărie pe care și-o dorește, devenită cu atât 
mai atrăgătoare pentru că un alt copil se joacă cu ea, se va 
duce s-o ia. În timp ce celălalt copil va protesta plângând, el 
o va strânge la piept și va spune: „O vreau. Este a mea!“ La 
această vârstă, problema furatului este ușor de rezolvat, 
deoarece copiii nu au învăţat încă să se simtă suficient de 
vinovaţi pentru a încerca să ascundă ceea ce au făcut. 


Acest tip de furt este o oportunitate importantă pentru 
învățare. Bineînţeles, trebuie să stabilim limite: „Nu este 
permis să luăm lucrurile altor oameni“. Dar sunt mult mai 
multe lucruri de învăţat decât atât. La această vârstă, 
copilul are nevoie de ajutorul părinţilor pentru a învăţa să 
gestioneze dorinţele care nu pot fi satisfăcute, pentru a 
învăţa regulile legate de bunurile personale, împărțire, 
așteptarea rândului și pentru a începe să acorde atenţie 
sentimentelor copilului de la care a furat. Acestea sunt 
obiectivele disciplinei și, pentru a le atinge, prima sarcină a 
părintelui este aceea de a ajuta copilul să fie deschis către 
toate aceste noi informaţii. Tipatul, speriatul și coplesirea 
copilului cu sentimente de vinovăție nu ajută, mai ales ca 
este posibil ca acesta să se fi speriat deja de intensitatea 
propriilor sale trăiri. 


După stabilirea limitelor, opriti-va un moment pentru a 
vedea dacă copilul se simte suficient de rau pentru a dori să 
înapoieze acum jucăria. Dacă poate înapoia jucăria de unul 


singur, încurajaţi-l să se simtă mândru de el, nu doar pentru 
că v-a ascultat, ci pentru ca a vrut să facă ceea ce știe ca 
este corect. Obiectivul pe termen lung este ca micuțul să-și 
dorească să facă ceea ce este corect, fără a îi fi spus de 
către părinte. 


Dacă copilul este încă prea entuziasmat de jucărie, astfel 
încât nu o poate da înapoi, puteți spune: „Văd cat de mult ți- 
ai dorit această jucărie și cât de trist te va face să te simţi 
să o dai înapoi. Dar nu este a noastră. Nu ai întrebat dacă o 
poți folosi și nu ti s-a dat voie să te joci cu ea. Trebuie să o 
dai înapoi“. În acest fel, îl ajutaţi să-și înțeleagă trăirile care 
au fost mai puternice decât autocontrolul său. De 
asemenea, îi sugeraţi un mod în care să împrumute jucăria, 
cerând voie. 


Daca tot nu o va înapoia, fie dorinţa lui este copleșitoare, fie 
este gata pentru o luptă de putere. Indiferent de caz, 
negocierile nu vor avea niciun rezultat. În schimb, este 
timpul să îl priviţi fix în ochi și să îi spuneţi: „Trebuie să dai 
jucăria înapoi acum. Dacă nu poţi face acest lucru, atunci va 
trebui să o iau eu și să o înapoiez copilului de la care ai luat- 
o“. Dacă nu se supune, atunci trebuie să faceţi ce aţi spus și 
să fiți pregătiţi pentru lacrimi și proteste. „Dar era a mea, o 
vreau!“ Dacă urmează un acces de furie, va fi nevoie să se 
liniștească, înainte de a putea învăţa din acest incident. 


Odată ce s-a liniștit, are nevoie să îl luaţi în braţe si să il 
reconfortati: „Știu că voiai foarte mult acea jucărie. Ti-ai 
dorit-o atât de mult, încât ţi-ai imaginat că ar putea fi a ta. 
Este foarte greu să nu poţi avea ceva ce iti dorești foarte 
mult“. În timp ce îl alinati, îl învăţaţi cum să își gestioneze 
supărarea. Îl ajutaţi să recunoască sentimentele cu care se 
va confrunta din moment ce trăiește în această lume, așa 
cum e ea, fără să recurgă la minciună sau la furt în 
încercarea de a o schimba. Suspinele sale se vor rari și linisti 


si, in curand, va fi gata sa urmeze regulile si sa gaseasca 
împreună cu voi alte modalităţi de a-și gestiona dorinţele. 
Ati putea spune: „Aceasta este șansa ta să înveţi că nu poți 
lua lucruri care nu îţi aparţin, indiferent cât de mult le vrei“. 
Opriti-va pentru a vedea dacă se uită în ochii voştri. Lasati-| 
un moment pentru a înţelege cele spuse. Apoi l-aţi putea 
ruga să se gândească cât de rău s-ar simţi dacă altcineva i- 
ar lua lui una din jucăriile preferate. 


Astfel de incidente reprezintă pentru părinţi și oportunităţi 
de a-și ajuta copiii să-și dezvolte abilităţile sociale și de 
rezolvare de probleme. Aratati-i copilului că a dori jucăria 
unui alt copil este o problemă și că ar putea exista alte 
modalităţi de soluţionare. „Ce altceva am putea încerca?“ 
Este posibil să vă privească fără nicio idee, dar dacă este 
gata să asculte, aţi putea face câteva sugestii: „Poate ai 
putea face un schimb. L-ai putea întreba pe prietenul tău 
dacă vrea să încerce una dintre jucăriile tale și să te lase să 
te joci cu a lui. Poate l-ai putea ruga să ţi-o împrumute, daca 
promiti că i-o vei da înapoi când termini jocul. Sau l-ai putea 
întreba dacă vrea să vă jucaţi puţin împreună cu ea. Apoi aţi 
putea găsi o modalitate să vă jucaţi împreună cu jucăria lui 
sau v-aţi putea juca pe rând“. împrumutul, așteptarea 
rândului, impartitul, a da și a primi sunt abilităţi pe care 
copiii trebuie să le înveţe la această vârstă. Va fi nevoie de 
multe repetiţii pentru a învăţa, dar aceasta este șansa 
voastră de a începe. 


Dacă un copil este încă supărat — „Vreau jucăria aceea“ —, 
tot ce trebuie să facă un părinte, după ce a îndreptat 
lucrurile returnând jucăria, este să fie empatic: „Este 
îngrozitor să nu poţi avea ceea ce-ţi dorești“. Astfel învaţă 
să trăiască în această lume, nu așa cum și-ar dori el să fie, 
ci așa cum este ea. Va avea multe ocazii să înveţe aceste 
lucruri în anii care vor veni. Dacă fiecare dintre ele va putea 
fi gestionată cu calm și hotărâre și-i veţi sublinia diferenţa 


dintre imaginatie si realitate, veti putea atinge obiectivul 
onestitatii. 


Pe măsură ce copiii cresc, apar si alte motive pentru furt. 
Încercaţi de fiecare dată să vedeţi ce se ascunde în spatele 
actului. Dacă copilul încearcă să vă comunice ceva 
important? „Mă simt atât de singur și lipsit de valoare. 
Vreau să fiu ca alţi copii, mai ales precum cel de la care am 
furat“. Sau: „Trebuie să dovedesc cât sunt de rău, ca să fiu 
controlat în condiţii mai sigure. Mi-e teamă că nu mă pot 
controla singur“. Sau: „Simt că din viaţa mea lipsește ceva 
important și nu vreau acest lucru. Așa că voi lua ce pot“. 


Chiar și în astfel de cazuri, primul pas este acela de a afirma 
clar că furtul are consecinţe și nu va fi tolerat. Apoi părintele 
va trebui să ajute copilul să înţeleagă de ce fură. „Ştiu că știi 
că este greșit să iei lucrurile altora. Ştii de ce ai făcut-o?“ 
Frecvent, copilul nu va ști. Dacă poate accepta că aceasta 
este o problemă la care merită să se gândească, atunci va 
începe să preia controlul asupra comportamentului său. 
Dacă copilul răspunde: „Pentru că așa am vrut. Nu am 
crezut că voi fi prins“, aceasta este o oportunitate 
importantă de a ajuta copilul să se gândească de ce oamenii 
fac ceea ce este corect, chiar și când nu sunt obligați să o 
facă. Înțelegerea acestui lucru este un pas important în 
dezvoltarea fiecărui copil. Când pare imposibil să discutati 
cu un copil mai mare, iar motivele pentru care continuă să 
fure rămân neclare, copilul ar putea avea nevoie de ajutorul 
unui psihoterapeut de copii pentru a ajunge să le înțeleagă 
singur. 


Copiii mai mari pot fura pentru a fi parte din gașcă: „Vezi, 
pot lua asta în timp ce merg prin magazin. Sunt tare!“ Este 
esenţial pentru părinţi să insiste pe lângă copil să returneze 
bunul furat. Altfel, nu va fi suficient de clar pentru el că 
furtul este inacceptabil. Dar părinţii s-ar putea simţi 


disperati si ar putea avea tendinta de a exagera. Daca 
înțeleg motivaţia copilului, ar putea discuta cu el despre 
aceasta. Dacă copilul spune: „Toată lumea fură lucruri din 
mall“, părintele poate întreba: „Vrei într-adevăr să fii ca 
toată lumea?“ 


Copiii mai mari care fură este posibil să nu-și fi însușit încă 
lecţiile din primii ani de viaţă. Pe măsură ce copiii cresc, 
lecțiile ce trebuie învăţate devin tot mai dificile. Dacă 
limitele nu au fost trasate din timp și copilul a putut fura 
fără a fi penalizat, va fi dificil mai târziu pentru părinte să fie 
de faţă de fiecare dată când un copil nu se poate controla 
singur. Când copilul învaţă din timp, părintele se poate baza 
pe conștiința copilului, cand el nu este de fata. 


ÎNJURĂTURILE SI LIMBAJUL OBSCEN 


La patru sau cinci ani, un copil începe să imite înjurăturile și 
limbajul obscen al covarstnicilor sau al părinţilor. De unde să 
știe că un astfel de limbaj declanșează reacţii negative din 
partea adulţilor? Până acum ei au fost atât de mandri de 
felul în care vorbește el de obicei. Acum, el învaţă cuvinte și 
expresii noi în fiecare zi. Când imită vorbirea adulţilor, 
primește, în mod normal, laude. Dintr-odată, imită un cuvânt 
murdar sau înjură la fel ca părintele său. Toată lumea se 
oprește din vorbit. Feţele se întunecă sau pot începe să 
râdă. Copilul este copleșit de reacţiile surprinzătoare. 
Murmură cuvântul încă o dată, pentru a vedea ce este cu 
reacţiile acestea. Liniştea cauzată de soc sau reacţiile 
exagerate vor întări folosirea noilor cuvinte. Vă puteţi 
aștepta de acum să le încerce iar și iar, cu voce din ce în ce 
mai tare. 


După surpriza iniţială și reacţiile exagerate, ar fi bine ca 
părinţii să se relaxeze — este vorba de experimentare și 
imitare. Întrebarea care le vine în minte este dacă toate 
acestea arată un interes subit pentru toalete, sex și 
comportamente interzise. „La ce să ne mai așteptăm?“ De 
asemenea, părinţii se pot întreba dacă nu cumva copilul lor 
a fost molestat sexual. Tot felul de frici ies la suprafaţă. Dar 
această formă de experimentare este obișnuită și chiar 
normală (mai puţin în situaţiile în care limbajul are o natură 
sexuală explicită, detaliată, lucruri pe care nu este posibil să 
le fi auzit acasă sau de la copiii de vârsta lui). 


Nu reactionati exagerat. Dacă e să spuneți ceva, spuneți: 
„Acest fel de vorbire deranjează oamenii. Lor nu le place să 


audă așa ceva“. Dar cu cat fi acordati mai puţină atenţie, cu 
atat mai probabil este ca el sa-si piarda interesul si sa se 
opreasca. Puneti-va problema daca nu cumva copilul reda 
limbajul pe care îl aude în jurul său. Astfel veţi deveni 
conștienți de cate ori voi sau sotul/sotia folosiţi înjurăturile 
sau cuvintele pe care el le imită. 


Este posibil sa va temeti ca nu cumva copilul vostru sa 
înveţe un astfel de limbaj de la alţi copii care vorbesc urât — 
și poate chiar așa și e. Dar acest lucru nu este un motiv 
pentru a-i anula întâlnirile de joacă sau a-l retrage de la 
grădiniţă. În schimb, folosiţi această șansă pentru a-l învăţa 
despre modul în care acest tip de vorbire îi afectează pe 
ceilalţi și pentru a vă asigura că acordă importanţă acestui 
lucru. În cazul în care înjurăturile sau limbajul obscen 
persistă, ar putea fi necesar să vă asiguraţi că înțelege că 
vorbind astfel poate ofensa alti oameni. Explicati-i de ce 
acest tip de vorbire este ofensator. Ati putea chiar să îl 
întrebaţi dacă aceasta este într-adevăr intenţia sa. În caz 
afirmativ, este timpul pentru a înţelege de ce este furios și 
să-i oferiţi ajutor. 


Copiii mai mari care se simt tentaţi să recurgă la astfel de 
cuvinte și să înjure frecvent sunt adesea nesiguri și au 
nevoie de acest tip de limbaj pentru a atrage atenţia asupra 
lor înșiși sau pentru a părea mai mari și mai puternici. A-i 
lăuda pentru calităţile lor admirabile ar putea fi cel mai bun 
mod de a-i ajuta să se simtă mai siguri pe ei. 


Există cazuri rare de copii care nu au control asupra a ceea 
ce spun. Copiii cu sindromul Tourette, o tulburare 
neurologică mai puţin frecventă, au ticuri, iar înjuratul poate 
fi un fel de tic. Dar acest fel de a înjura e diferit. Este 
repetitiv, vine din senin, nu are sens în contextul în care 
apare și este de obicei însoţit și de alte ticuri — ticuri 


repetitive sau grimase sau miscari ale mainilor sau 
picioarelor. 


COPIII CARE RASPUND OBRAZNIC 


„De ce nu te duci tu sa iti faci curat in cameră?“, întreabă un 
copil furios care a fost rugat sa faca curat in camera sa. Un 
copil care raspunde obraznic nu stie sigur care este rolul sau 
și care e rolul părinţilor săi. El nu poate accepta autoritatea 
părinţilor. Copilul care spune: „Nu trebuie și nu poţi să mă 
obligi“ trebuie să afle cum anume ar putea părinţii săi să îl 
ajute să se controleze. Este posibil ca el să testeze lucrurile, 
cerând părinţilor să-i ofere asigurări că vor stabili limite 
atunci când este nevoie și că nu vor accepta să li se 
răspundă obraznic. 


Un copil care răspunde obraznic se poate simţi ameninţat 
sau criticat de ceva care tocmai i-a fost spus. Poate ca a 
înțeles greșit și nu este în măsură să înveţe din ceea ce i-a 
fost spus. Sau poate că a înţeles foarte bine, a luat-o 
personal și se folosește de cuvinte pentru a se apăra. Când 
un părinte spune: „Din când în când trebuie să te mai 
gândești și la alţii, nu numai la propria ta persoană“, spune 
ceva important, dar prea direct și prea dur pentru auzul unui 
copil. Copilul ar putea răspunde cu furie: „Nu eu. Tu ești cel 
care trebuie să se mai gândească și la alţii, nu numai la 
tine“. În clipele acestea, el nu poate auzi ce i-a spus 
părintele. Când i se răspunde, părintele poate merge cu 
observaţiile dureroase pentru copil prea departe, dar mai 
târziu, copilul ar putea pune aceste cuvinte grele la inimă. 


Există mai multe întrebări pe care e bine să vi le puneţi 
legate de copiii care răspund obraznic părinţilor. Se simte el 
lipsit de putere și niciodată ascultat sau prea puternic și 
speriat că nimeni nu pare să fie gata să-l ajute să se 


controleze? Intelege el cu adevarat efectele a ceea ce spune 
asupra altor oameni si a fost el ajutat vreodata sa vada cum 
se simt persoanele cărora le răspunde? Cum se vorbește în 
jurul său? La cât de mult sarcasm și la câte certuri este el 
expus în mod regulat? 


Modalităţi de limitare a răspunsului obraznic: 


1. În primul rând, stabiliţi limita: „Nu este acceptabil să 
răspunzi astfel“. 


2. În cazul în care copilul protestează sau își pierde 
cumpătul, retrageti-va și așteptați ca el să se liniștească 
înainte de a încerca să-l ajutaţi să înveţe despre cum să 
comunice. El ar putea avea nevoie chiar și de un moment de 
liniște sau de ceva timp singur în camera lui. Apoi, oferiti-i o 
mângâiere sau întâmpinaţi-l cu un umor blând. 


3. Asiguraţi-vă că învaţă că răspunzând obraznic nu va primi 
ceea ce vrea. Nu raspundeti cererii lui. „Când le vorbesti asa 
oamenilor, nu te vor asculta. Dar, de îndată ce ești gata să- 
ti schimbi tonul vocii, voi asculta bucuroasă ce ai de spus.“ 


4. Sugerati-i modalităţi mai eficiente de a comunica, dacă 
nu pare să le găsească pe cont propriu. „Este în regulă să 
nu fii de acord cu privire la unele lucruri. Dar spune-mi de ce 
nu ești de acord, așa încât să pot cu adevărat înțelege. 
Chiar dacă nu-mi voi schimba părerea, vreau cu adevărat să 
știu ce crezi. Poate ca tot nu vom putea face ceea ce vrei, 
dar te-aș putea ajuta să înţelegi de ce.“ 


5. Asiguraţi-vă că știe ce înseamnă să răspunzi obraznic și 
ce efect are asupra celorlalţi. „Când vorbești astfel (sau 
când vorbești pe acest ton), oamenii se enervează. Sau le 
ranești sentimentele. Ei nu vor dori să te asculte.“ Folosiţi 
umorul și vorbiti cu vocea unor personaje din desene 
animate pentru a-l face să se gândească la modul în care 


oamenii reactioneaza la diferite tonuri de voce — atat timp 
cat stie ca nu radeti de el. 


6. Dati-i sansa să își ceară scuze si să încerce din nou: ,,Esti 
gata să spui că-ţi pare rau pentru că ai fost nepoliticos?“, 
„Ești gata să încerci să-mi spui ce ai de zis cu alte cuvinte 
(sau pe un alt ton)?“ 


ACCESELE DE FURIE 


În general, accesele de furie încep în al doilea an de viata. 
Atat copiii, cat si parintii invata in acest an si fac atat de 
multe lucruri, încât eu as schimba denumirea din „teribilii 
doi ani“ în „formidabilii doi ani“. Când copilul mic începe să 
meargă și „dispare“ după colţ, el a pornit în explorarea 
universului său pe cont propriu. Începe să simtă emoția 
independenţei. Dar ea vine cu un cost înspăimântător: „Va 
mai fi tata acolo dacă eu nu-l pot vedea când «dispar» după 
colț?“ „Chiar s-a supărat mămica pentru că am urcat singur 
scările?“ Acest cost este întipărit pe faţa copilului mic în 
timp ce explorează. Aproape întotdeauna se uită înapoi, 
pentru a vedea dacă părintele îl privește în timp ce pornește 
în expedițiile lui. 


Sentimentele amestecate ale copilului cu privire la 
independenţă par adesea să se declanșeze fără o cauză 
evidentă, astfel că părinţii se simt confuzi. „De ce a început 
să plângă?“ Frecvent, ceea ce declanșează accesele de furie 
ale copilului de doi ani este faptul că se simte prins între 
două dorinţe contradictorii sau între dorinţa de 
independenţă și frica de ea. Își dorește atât de mult să fie 
independent! Daţi-i voie să ia propriile sale decizii, daca 
puteţi. Apreciati încercarea lui plină de entuziasm de a lua 
decizii singur. Cu cât încercaţi să îl ajutaţi mai mult, cu atât 
se va supăra mai tare. Nu încercaţi să-l opriţi. Nu veţi face 
decât să inrautatiti lucrurile, așa că indepartati-va, dacă se 
află într-un loc sigur. După ce se linişteşte, luaţi-l în braţe 
pentru a-i oferi tandrete și a-i spune: „Este greu să te 
hotărăști, nu-i așa? Dar ai decis de unul singur“. 


Un acces de furie este problema copilului, nu a parintelui. 
Trebuie să-l lăsaţi în pace să își rezolve indeciziile interioare: 
„Vreau să fac așa sau nu?“, „Vreau sau nu vreau?“ Lucrurile 
care declanșează un acces de furie par atât de triviale și 
neașteptate pentru părinte, dar ele au în mod evident 
importanţă reală pentru copilul mic. La părinţi, sentimentul 
de neputinţă al copilului și pierderea controlului declanșează 
o tendință egală de a-și pierde și ei autocontrolul. Abuzurile 
asupra copilului pot apărea în al doilea an de viaţă, ca 
urmare a angoasei pe care o provoacă aceste accese de 
furie adulţilor. Când aceste accese de furie apar în locuri 
publice, cum se poate întâmpla adesea, părinţii se simt 
expuși ca „părinţi rai“. Lipsiti de capacitatea de a opri 
tipetele insistente și agresivitatea copilului, ei se simt 
neajutorati, inadecvati, chiar vinovaţi. Fiecare spectator care 
se oprește și privește insistent la părinte si la copilul care 
zbiară amplifică această stare. Am constatat că cel mai 
sigur mod de a încheia un astfel de episod este de a 
întoarce spatele. Atunci când pleci (dacă copilul este în 
siguranţă) sau renunti la a mai reacţiona într-un mod 
evident, intensitatea accesului de furie scade. Îi spui: „Poţi 
rezolva lucrurile singur“. 


Când accesul de furie se termină, reveniti pentru a ridica 
copilul și a-l imbratisa, spunând: „Pare groaznic sa fii atât de 
supărat“. În acest fel, îi daţi de înţeles că-l acceptaţi așa 
cum este. Că puteţi chiar înţelege frământările interioare cu 
care se confruntă. Într-un fel, îi comunicaţi și mesajul: „Aș 
vrea să te pot ajuta, dar nu pot“. Si într-adevăr, lupta lui 
interioară de a lua decizii de unul singur și a nu mai depinde 
de părinte este cea care declanșează accesul de furie. Avă 
retrage și a-l lăsa să se liniștească singur seamănă puţin cu 
a-l încuraja să se autoreconforteze — de exemplu, apelând 
la ursuletul lui de plus sau la suptul degetului. Când copilul 
descoperă că se poate stăpâni singur și poate controla 
aceste sentimente, se va simţi mai puţin expus în faţa lor. 


Părinţii se întreabă daca accesele de furie ar putea fi evitate 
dacă încearcă sa destindă lucrurile înainte ca micuțul să se 
simtă copleșit de situaţie. Aici, umorul și strategia de a va 
alege bătăliile sunt importante. Dar un copil își dă seama 
când încercaţi să-l protejaţi și poate simţi că nu este luat în 
serios. Când liniștiți un copil mic, sigur nu-l veţi ajuta să 
gestioneze aceste sentimente chinuitoare care însoțesc 
luarea unei decizii și care declanșează aceste accese de 
furie. Acest pas spre independenţă este sarcina cea mai 
importantă din al doilea an de viata. 


Un copil care continuă să aibă accese de furie frecvente 
după vârsta de cinci ani sau un copil care are frecvent 
accese de furie prelungite (mai mult de douăzeci până la 
treizeci de minute) este posibil să se confrunte cu o 
fragilitate subiacentă care trebuie evaluată de pediatru și, în 
unele cazuri, este necesară trimiterea către un specialist. 


PARA 


Un copil care paraste se confrunta cu o dilema morala. Sa 
trădez încrederea prietenului meu sau să păstrez tăcerea 
când el a făcut ceva greșit? 


În situaţia în care nu este necesară intervenţia unui adult, 
soluția ideală ar fi ca el să îl ajute pe celălalt copil să vadă 
unde a greșit și să își schimbe comportamentul. Deși cerem 
poate putin prea mult de la un copil mic, acesta este un 
obiectiv care merită să-i fie sugerat. Acest lucru îl va ajuta 
să vadă că, dacă cineva spune totul pentru a câștiga 
aprecierea părinţilor, de fapt nu o câștigă. 


Un copil care pârăște nu ar trebui să fie recompensat. Dar 
pedepsit? Dilema copilului ar trebui să fie cu siguranţă 
recunoscută. Un părinte care este prea recunoscător pentru 
informaţiile pe care i le oferă copilul nu va face decât să 
întărească obiceiul acestuia de a pari. Lipsa laudelor și 
gestul de a-l ajuta să vadă cum pârâtul afectează prietenia 
este probabil suficient. Lăsaţi-l să se gândească la 
modalităţi de a rezolva astfel de situaţii, fara a-și rani 
prietenul. Părintele poate considera intervenţia sa un 
succes, atunci când copilul care pârăște începe să caute 
alternative; când a reușit să-l facă să-și imagineze mândria 
de sine pe care o va simţi atunci când își va putea confrunta 
prietenul de unul singur. În ciuda acestor lucruri, copiii ar 
trebui încurajați să se adreseze unui adult când un alt copil 
ameninţă siguranţa sa ori pe a altor copii. Astfel de 
dezvăluiri nu constituie para! 


TACHINAREA 


Toţi copiii tachineaza. Este o forma de comunicare, dificil de 
ignorat de oricine este tachinat. Mai devreme sau mai 
târziu, cei mai mulţi copii învaţă că tachinarea este un mod 
sigur de a determina un alt copil să-i acorde atenţie. Ei vor 
descoperi că tachinarea este o formă de putere. Cel mai 
probabil, ea va produce agitaţie atunci când celălalt copil 
este tachinat până la punctul în care va ceda nervos. 
Tachinarea poate fi o formă de dominare a celuilalt copil, 
mai ales când e vorba de un frate sau o soră mai mică. 
Poate fi chiar distractiv, dacă celălalt copil poate tachina și 
el. Dar, când tachinarea ajunge să rănească, trebuie 
intervenit. 


1. Incercati să înțelegeţi motivele care stau la baza 
tachinării. Este copilul care tachinează nesigur? Are nevoie 
să domine pentru a se simţi în siguranță? Sau este 
tachinatul o modalitate de a stabili ierarhia? Îi este lui dificil 
să lege prietenii si să se înțeleagă cu ceilalţi copii? Încearcă 
cu disperare să atragă atenţia celuilalt copil? Reacționează 
cumva la ceva ce este diferit la celălalt copil, ceva ce nu 
înțelege și îl sperie? 


2. Spuneti-i că trebuie să se oprească: „Trebuie să incetezi 
să mai tachinezi. li faci pe ceilalţi să sufere“. Dacă nu poate, 
încercaţi să-i distrageti atenţia pentru a vedea cât de 
puternică este nevoia lui de a tachina. 


3. Dacă tot nu se oprește, luaţi-l pe sus sau tineti-l ferm și 
îndepărtaţi-l de „victima“ sa. 


4. Dupa ce copilul s-a linistit si se poate comunica cu el, 
retineti-l si vorbiti cu el: „Nimănui nu îi place sa fie tachinat 
astfel. Ce voiai sa faci?“ Este posibil sa nu stie. Sau este 
posibil sa nu poata spune. S-ar putea sa trebuiasca sa-i 
spuneţi: „Dacă nu-ţi place acel copil, nu esti obligat sa va 
jucaţi împreună. Dacă dorești să fiţi prieteni, încercaţi sa 
jucaţi un joc împreună și încearcă să îl cunosti fără să îl mai 
tachinezi“. 


5. Sugerati-i să încerce să-și imagineze cum s-ar simţi să fie 
tachinat la fel, așa încât să poată înțelege că trebuie să își 
ceară scuze. Poate el spune: „Îmi pare rău că te-am rănit“ și 
chiar să simtă ceea ce spune? Ajutaţi-l să vada că se poate 
simţi mândru de el însuși, în loc să se simtă umilit, atunci 
când își cere scuze. 


Capitolul sase 


Provocari disciplinare frecvente 


TEHNOLOGIA DIGITALA 


Mass-media digitală poate deschide copiilor o noua 
fereastră către lumile virtuale. Dar ea ridică părinţilor două 
probleme disciplinare: stabilirea unor limite cu privire la 
cantitatea de timp pe care copiii o petrec folosind aceste 
mijloace mass-media, dar și la tipurile de conţinut și 
activităţi în care ei se angajează. Dispozitivele digitale sunt 
doar instrumente. Dacă sunt bune, rele sau nu au nicio 
influenţă asupra copiilor depinde de cât de des sunt 
utilizate, de modul în care sunt utilizate și de scopul pentru 
care sunt utilizate. Părinţii pot monitoriza copilul și-l pot 
ajuta să utilizeze tehnologia digitală în moduri pozitive, 
rezervându-și ceva timp pentru a se juca cu dispozitivul 
împreună cu copilul și a vorbi cu el despre ce gândește 
despre acesta și ce învaţă prin intermediul lui. 


Asemenea jocurilor pentru televizor sau video, cele mai 
multe activităţi bazate pe privirea unui ecran, cum sunt cele 
ce ţin de telefoanele inteligente, tablete și computere, sunt 
sedentare și, prin urmare, prezintă riscul creșterii 
nesănătoase în greutate. Atunci când se analizează 
posibilele riscuri implicate de o tehnologie atât de atractivă 
și captivantă, este important să examinam nu numai 
potentialele efecte nocive pe care ea le-ar putea provoca în 
mod direct, dar și pe cele cauzate în mod indirect, când 
aceste activități înlocuiesc activități obișnuite importante. 
Copiii au nevoie de timp nu numai pentru exerciţii fizice, dar 
Si pentru a se juca, pentru interacțiuni sociale, pentru a oferi 
ajutor in casă si pentru tot felul de alte preocupări care-i 
ajută să-și dezvolte o serie de interese și abilităţi pe care 


numai activitatile bazate pe privitul unui ecran nu le pot 
construi. 


Copiii mici au nevoie ca părinţii să-i protejeze de 
potentialele pericole pe care le presupun o parte din 
conţinutul și interacţiunile oferite de tehnologia digitală. 
Este extrem de important să blocaţi accesul la website-uri 
„numai pentru adulţi“ și la site-uri și reţele sociale unde 
adulţi cu intenţii malefice ar putea încerca să contacteze 
copilul. În cazul în care nu este posibil să blocaţi accesul, 
atunci trebuie să supravegheați copilul când utilizează orice 
dispozitiv care se conectează la internet, până când copilul 
este suficient de mare pentru a înţelege și a se putea feri de 
pericolele potenţiale și demonstrează acest lucru. 


LIMITELE 


Academia Americană de Pediatrie recomandă limitarea la 
minimum a timpului pe care copiii îl petrec în fata unui 
ecran sau eliminarea lui completă, până la vârsta de doi ani, 
iar după aceea la nu mai mult de două ore pe zi. lată câțiva 
pași simpli pentru a vă fi mai ușor să respectaţi aceste 
recomandări: 


1. Nu oferiţi utilizarea de tablete sau telefoane inteligente 
ca recompensă și nu le luaţi în semn de pedeapsă. Oricare 
din aceste două variante le va face să pară speciale, iar 
când va veni timpul să le închideţi, se vor isca conflicte. 


2. Nu utilizaţi tabletele și telefoanele inteligente ca prima 
sau cea mai frecventă formă de divertisment pentru copilul 
vostru. Dacă o faceţi, copilul va învăţa mult mai greu alte 


moduri de a se distra si, din nou, conflictul iscat în 
momentul în care va veni timpul să opriţi dispozitivul va fi 
mult mai intens. 


3. Nu ţineţi dispozitivele digitale la îndemâna copiilor. Voi 
decideti când este vremea să le folosească și când este 
vremea să le inchideti. 


4. Încercaţi să folosiţi cât mai putin aceste dispozitive în 
prezenţa copilului. Copilul vă admiră și vrea să facă totul 
exact așa cum faceți și voi și vă urmăreşte fiecare mișcare, 
chiar mai mult decât credeți. 


ALTERNATIVE ȘI UTILIZĂRI POZITIVE ALE 
TEHNOLOGIEI 


Cel mai important dintre toate, expuneti copilul la o serie de 
activităţi, sporturi și jocuri care implică alte tipuri de jucării 
și obiecte — și, desigur, oameni. Copiii care învaţă să 
găsească plăcere într-o gamă bogată și variată de lucruri și 
oameni în compania cărora să se afle vor fi mult mai puţin 
dependenţi de tehnologia digitală și mai ușor de îndepărtat 
de ea atunci când ating limita maximă de utilizare din acea 
zi. Copiii sunt oameni de știință care își folosesc toate 
simțurile — și întregul corp — pentru a explora și învăţa. Ei 
se simt cel mai bine atunci când își pot urma curiozitatea și 
pot inventa propriile instrumente pentru a descoperi lumea. 


Copiii mici au nevoie de ajutor (de la părinţi, profesori, 
bibliotecari) pentru a găsi activităţi digitale interesante, care 
sunt educaţionale și potrivite pentru vârsta lor. Acest lucru 
va ajuta la scăderea riscului de rătăcire pe site-uri și în 


activitati nepotrivite. Cele mai bune jucarii cu tehnologie 
digitala le permit copiilor sa programeze tehnologia si nu 
invers. Cadrele didactice si bibliotecarii ar putea sugera 
jucarii si activitati digitale pe care copiii sa le foloseasca in 
moduri active, evitand pasivitatea. 


PROBLEMELE DE SANATATE 


Cand copilul este bolnav, inevitabil va regresa. Bineinteles 
că vrea să-l imbratisati si sa renuntati la unele din 
asteptarile voastre fata de el. Va veti simti si voi mai bine 
dacă veţi putea sa îl reconfortati în acest fel. Când problema 
de sănătate este ușoară și nu durează mult, lucrurile vor 
reveni repede la normal. Dar, în cazul unei boli cronice, atât 
de multe lucruri pot merge greșit. 


În condiţiile oricărei boli grave, întreaga familie va trebui să 
se adapteze: programele și rutina zilnică este posibil să se 
schimbe în funcţie de programările la doctor și de 
necesităţile tratamentului; probabil, copilul va lipsi de la 
școală; simptomele acute pot seca energia întregii familii și 
toată atenţia va fi concentrată asupra copilului bolnav. Dacă 
boala se prelungește, copilul ajunge să se simtă satul de ea 
si de toate limitările pe care i le impune. Uneori, să fii privit 
ca un copil mic și neajutorat nu este deloc confortabil, ba 
din contră, este doar altceva care-ţi amintește de 
neajunsurile bolii. 


Așteptările rezonabile de la un copil bolnav îl pot face să se 
simta mai puţin neajutorat și „mai normal“, chiar dacă unele 
dintre așteptări trebuie reduse pentru a respecta restricțiile 
legate de ceea ce poate face el. Dacă insistati asupra 
respectului reciproc, pe care toți membrii familiei au trebuit 
întotdeauna să și-l arate, veţi proteja și respectul de sine al 
copilului: când te comporti urât te simţi la fel de rău, 
indiferent cât de bolnav ești. De asemenea, copilul s-ar 
putea simţi recunoscător dacă îi oferiţi oportunităţi de a 
participa la rutina zilnică și la treburile familiei, chiar dacă 


ele se limitează la acţiuni de genul împachetatul rufelor sau 
planificarea unei mese. Astfel, copilul poate fi ajutat să 
găsească drumul înapoi spre vechiul său sine — sau cât mai 
aproape de el. 


Când nu avem niciun fel de reguli pentru copilul bolnav, 
este ca și cum ne-am pierdut speranţa. Alegerea și 
menţinerea regulilor adecvate care se potrivesc cu situația 
specială a copilului pot necesita mai mult timp și energie 
decât ar putea simţi părinţii unui copil bolnav că au. Dar 
copilul va aprecia grija suplimentară arătată pentru a stabili 
tipul corect de reguli pentru el, indiferent cât de mult se va 
plânge din cauza lor. Nu vă așteptați să vă mulţumească. 
Cel mai probabil însă, va simţi că identitatea lui nu este 
redusă la cea a copilului bolnav și că încă se poate alătura 
astfel familiei. 


Este posibil să fie nevoie să aveţi un set de reguli pentru 

copilul bolnav si un altul pentru cei sanatosi. Dacă este așa, 
va trebui să le explicati tuturor că a fi corect nu înseamnă a 
aplica același standard pentru toată lumea, indiferent cum. 


PRESIUNILE SCOLARE 


Pornind de la importanţa care este acordată astăzi pregătirii 
pentru scoala, prea multi educatori de grădiniţă sunt presati 
să impună copiilor mici activităţi educaţionale mai potrivite 
pentru clasa întâi și în lucrul cu copii mai mari. Prea des, a 
oferi copiilor un start precoce este înţeles în mod eronat ca 
utilizarea în lucrul cu copiii mici a unui curriculum și a unor 
cerinţe și stiluri de predare care sunt similare cu cele 
folosite la clase mai mari. 


Copiii de trei și patru ani nu învaţă în exact același mod în 
care învaţă cei de cinci și șase ani. Într-o proporție mai mare 
chiar decât acești copii mai mari, ei învaţă folosindu-și toate 
simţurile, întregul corp și fiind în permanentă mișcare. În 
timp ce copiii mai mari sunt mai concentrați pe explorarea 
mecanică a lumii reale, copii, de trei și patru ani încă mai 
încearcă să-și dea seama ce este real și ce nu este. Ei 
folosesc jocul și imaginaţia pentru a învăța despre ei înșiși, 
unii despre alţii și despre lumea lor. Fără oportunităţi 
stimulante si variate de a face toate acestea, plictiseala îi 
poate determina să se comporte neadecvat, lucru posibil și 
când resimt prea multă presiune. 


Ritmurile zilnice ale copiilor mici sunt de asemenea diferite. 
Ei au nevoie de pauze mai multe și mai lungi și de mai 
multă activitate fizică. Perioadele în care își pot menţine 
concentrarea atenţiei sunt mai scurte. Activităţile 
educaţionale care ţin cont de toate acestea îi ajută să-și 
dezvolte abilităţi ce le vor forma caracterul — de exemplu, 
persistenta, perseverenta, flexibilitatea, toleranța la 


frustrare, motivaţia de a învăţa — care îi vor ajuta să înveţe 
cu succes pe tot parcursul vieții. 


Dacă punem presiune asupra copilului mic pentru a învăţa 
așa cum învaţă copiii mai mari, nu vom obţine niciun 
rezultat. În schimb, este posibil să apară efectele contrarii, 
iar unii copii pot ajunge să respingă însăși ideea de școală. 
Prin agitația lor, reveriile, accesele de furie, refuzul de a 
coopera și eforturile de a evita activităţile școlare sau chiar 
mersul la școală, unii copii transmit părinţilor și profesorilor 
un mesaj: perioadele lungi în care trebuie să stea așezați la 
o masă, scrierea în caiete, completarea foilor de sarcini, 
învățarea pe de rost și testele nu fac parte din modul în care 
ei învaţă. 


Așa cum am mai spus, deși nu există nicio scuză pentru 
comportamentul neadecvat, este important să ascultăm 
ceea ce ne transmite comportamentul copiilor. Când el ne 
spune că-i presăm să învețe în moduri nepotrivite pentru 
stadiul lor de dezvoltare, este timpul să renuntam la 
presiune și să ne gândim încă o dată ce anume le facem 
copiilor noștri. Desigur, niciun părinte nu va putea schimba 
sistemul educaţional de unul singur. De asemenea, nici 
vreun cadru didactic. Dar acesta este un exemplu de 
situaţie în care trebuie să ne întrebăm ce schimbări 
introduse în educaţia timpurie sunt pozitive și ce schimbări 
sunt dăunătoare. 


PRESIUNILE ECONOMICE CU CARE SE 
CONFRUNTA FAMILIILE 


In vremuri economice dificile, multi parinti sunt obligati sa 
munceasca suplimentar, uneori avand doua sau mai multe 
locuri de munca sau mergând la cursuri serale, în timp ce 
ziua merg la serviciu. Este posibil să li se ceară copiilor sa 
preia unele dintre sarcinile din casă. Atâta vreme cât aceste 
sarcini pe care ei trebuie să și le asume nu depășesc 
capacităţile specifice vârstei lor, nu-i pun în pericol și nu 
interferează cu timpul de care au nevoie pentru școală și 
pentru a se juca, a-și ajuta familia poate fi o experienţă 
pozitivă și plină de satisfacţii pentru orice copil. Acest lucru 
este mai probabil să se întâmple atunci cand alti oameni din 
viaţa copilului — profesori, rude, prietenii și părinţii lor — 
consideră și ei că are efecte benefice. 


Sarcinile în casă pot fi distractive, dar nu sunt întotdeauna și 
nu acesta este scopul lor principal. Deci bineînțeles că copiii 
vor bombăni, nu vor fi serioși și vor încerca să evite aceste 
sarcini — în moduri tot mai creative, pe măsură ce cresc. Ne 
putem aștepta la un astfel de comportament și îi putem 
răspunde în mod consecvent. 


Uneori, cel mai bine funcţionează să le amintim copiilor, într- 
o manieră neutră, pragmatică, consecinţele neîndeplinirii 
sarcinii: „Va trebui să așteptăm până pui masa, înainte de a 
ne putea așeza să mâncăm“. Uneori, încurajările blânde și 
putin umor sunt binevenite pentru a arăta că intelegeti 
modul în care copilul se simte: „Știu că nu e lucrul care-ţi 
place cel mai mult, dar aproape am terminat și când 


terminam ne putem gandi sa vedem daca gasim ceva si mai 
plictisitor de facut pentru tine!“ 


Cand devin sarcinile in casa 0 povara? Cand conflictele 
devin o regula și încep sa invadeze relaţia pe care o aveţi cu 
copilul și interacţiunile dintre voi, poate că a venit timpul să 
faceţi un pas înapoi și să reevaluati lucrurile. Dacă-i cereti 
copilului vostru să ajute mai mult decât o fac alti copii din 
cartier, ar putea fi nevoie, pur și simplu, să fiţi deschişi și să 
ascultați întrebările și îngrijorările sale cu privire la aceste 
lucruri. Dacă problema ţine doar de faptul că are prea multe 
treburi de care trebuie să se ocupe sau ele sunt compuse 
din sarcini mult prea dificile pentru vârsta lui, atunci faceţi 
schimbări. Dar nu-l degrevati de toate sarcinile. Dacă o 
faceţi, veţi recompensa protestele si smiorcăitul. În schimb, 
ati putea spune simplu că este timpul să schimbaţi lucrurile 
și să încerce câteva sarcini noi, iar apoi alegeţi unele care 
sunt mai putin solicitante și durează mai putin. 


BUNICII ȘI DISCIPLINA 


Disciplina nu este, de obicei, principala preocupare a 
bunicilor. „E mult mai ușor să fii bunic decât părinte. Tot ce 
am de făcut este să-mi rasfat nepoţii cât se poate și să-mi 
las copiii să vadă cum a fost cand eu a trebuit să îi 
disciplinez pe ei!“ Deși rolul lor nu este chiar acela de a-i 
rasfata, dacă nu trebuie să-și crească nepotii, bunicii se pot 
bucura, pur și simplu de ei, ascultandu-i și apreciindu-i. De 
asemenea, ei pot contribui la dezvoltarea simțului identității 
nepoților, făcându-i să se simtă parte dintr-o familie. 


Bunicii au într-adevăr dreptate să-i lase pe părinţi să fie 
părinţi. Ei se pot conforma regulilor și așteptarilor părinţilor 
și ar trebui, în cel mai rău caz, să evite să îi submineze. 
Copiii mei mi-au transmis foarte clar că, în ceea ce-i privește 
pe copiii lor, este rândul lor să facă greșeli. „Iată, nu te 
amesteca“, obișnuiau să spună. Acest lucru poate fi dificil 
pentru bunici, mai ales când privesc eforturile copiilor lor de 
a-și găsi propria cale în rolul de părinţi, dar acesta rămâne, 
probabil, cel mai bun sfat. 


Dacă este absolut necesar, un bunic poate spune: „Când 
ești cu părinţii tăi, trebuie să respecţi regulile lor, dar când 
ești cu mine, va trebui să le respecţi pe ale mele“. Poate fi 
surprinzător, dar în jurul vârstei de patru sau cinci ani, cei 
mai mulţi copii sunt deja în măsură să accepte și să 
respecte diferenţele, în special atunci când părinţii și bunicii 
demonstrează un respect reciproc pentru regulile unora și 
ale altora. Copiii ar putea pune la îndoială anumite reguli 
pentru a încerca să impună în toate situaţiile regula care le 
convine mai mult („La buni nu trebuie să fac asta!“), dar ei 


pot si vor trebui sa accepte ca ,,este in regula in casa ei, dar 
acesta este modul in care noi facem lucrurile in casa 
noastră“. Problemele apar, cel mai des, atunci când părinţii 
și bunicii dezaprobă in mod deschis regulile celeilalte parti. 
Atunci, copiii sunt prinși la mijloc. Dacă respectă regulile 
uneia dintre parti, e ca și cum ar trăda cealaltă parte. Copiii 
vor testa regulile până când adulţii vor putea ajunge la un 
acord sau cad de acord să nu fie de acord fără a prinde 
copiii la mijloc. 


Disciplina îi preocupă mai mult pe bunicii care ajută efectiv 
la creșterea nepoților lor. Multi părinţi constată că nu-și 
permit să plătească serviciile de creștere a copilului sau că 
acestea sunt de proastă calitate. Mulţi părinţi trebuie să 
muncească în două sau mai multe locuri de muncă sau 
pierd mult timp făcând naveta, iar alţii chiar locuiesc în 
orașe diferite pentru a-și găsi sau a-și păstra slujbele. Astfel 
de părinţi ar putea avea nevoie de ajutor din partea 
părinţilor lor. Alţii ar putea apela la părinţi când își cresc 
copiii singuri, când lucrează și merg la școală în același timp 
sau când se confruntă cu probleme ce tin de sănătatea 
mentală sau dependenţa de substanţe. 


Atunci când bunicii preiau rolul de îngrijitori primari, nu pot 
evita să-și asume disciplina. Dimpotrivă, când copiii lor nu 
au fost în măsură să aibă grijă de copiii lor așa cum și-ar fi 
dorit, ar putea fi nevoie ca bunicii să fie deosebit de fermi și 
clari. 


Copiii ar putea riposta bunicilor ce și-au asumat rolul de 
principali îngrijitori dintr-un sentiment de loialitate fata de 
părinţii lor: „Nu trebuie să fac ce spui tu. Tu nu ești mama 
mea!“ Copiii foarte mici pot trăi un sentiment de confuzie 
când trec din grija părinţilor în cea a bunicilor. Copiii pot să 
testeze limitele, pe măsură ce încearcă să-și dea seama: 


„M-au trimis la bunica pentru ca am fost rau? Bunica nu 
poate să îmi spună ce să fac.“ 


Dacă se amână asumarea disciplinei, nu se ajunge decât la 
înrăutățirea lucrurilor. Fiecare copil trebuie să știe că oricine 
are grijă de el îl iubește suficient pentru a face efortul de a-l 
disciplina și a-și asuma protestele lui. 


PARINTII SINGURI 


Disciplina poate fi o provocare pentru părinţii singuri, 
deoarece ei simt că trebuie să joace două roluri: „Trebuie să 
fiu și mamă, și tată. Nu există nimeni care sa mă susţină, cu 
care să pot discuta lucrurile sau în faţa căruia să pot măcar 
să mă descarc. De la mine vine și afecțiunea, și disciplina. 
Nu am cu cine să impart toate «nu»-urile. Nu putem 
niciodată doar să ne distrăm“. 


Adesea, când sentimentele de vinovăţie și inadecvare 
interferează cu ea, disciplina poate deveni o sarcină și mai 
dificilă pentru părinţii singuri. Multi dintre aceștia își fac griji 
cu privire la ce pierde copilul lor din faptul că nu are doi 
părinţi si se invinovatesc singuri pentru aceasta. Sunt 
tentaţi să evite disciplinarea copilului, cel putin uneori, ca și 
cum astfel ar putea compensa pentru ceea ce ei sau copilul 
ar putea simţi că lipsește. Cu toate acestea, când copiii 
beneficiază de disciplina de care are nevoie fiecare copil, 
multi dintre cei care cresc în familii monoparentale pot 
învăța să se simtă mândri de propria lor încredere în sine și 
de modul în care familia lor funcţionează ca o echipă. Când 
părinţii singuri întrevăd unele dintre transformările pozitive, 
devine mai ușor pentru ei să aplice disciplina, cu mai puţină 
ezitare și mai multă siguranţă. 


Este posibil ca părinţii singuri să simtă că nimeni nu poate 
înlocui pentru copil partenerul lipsă. Însă multi realizează, în 
cele din urmă, că odraslele lor absorb cât pot de mult din ce 
au de oferit toți adulţii din viata lor — bunicii, matusile, 
unchii, profesorii și părinţii prietenilor lor. Cu puţin noroc, 
pot găsi persoane care împărtășesc valori similare și pot 


ajuta la crearea unui sentiment comun, mai general, de 
împărtășire a acelorași standarde pe care părintele singur 
se așteaptă să le respecte copilul său. Unele dintre aceste 
persoane pot servi drept modele de rol pozitive. De 
asemenea, părinţii singuri pot găsi adulţi cu care să poată 
discuta despre problemele de comportament cu care se 
confruntă, precum și soluțiile pe care le au în vedere. 
Apelând la acest tip de comunicare, unii dintre acești adulți 
ar putea fi chiar cooptați pentru a forma o alianţă de care 
copiii crescuţi în familii biparentale au nevoie — dar de care 
nu au întotdeauna parte. 

